
PROOEMIUM 



MATERIA ET ORDO HUJUS DISPUTATIONIS 



Non est quod moneam, si quis exquirat quid in 
graeco aliquo poeta graecum inesse videatur, eum super- 
vacaneam disceptationem esse suscepturum. Namque 
Graecorum ingenium, cum ad ceteras artes, tum ad 
poeticam mira quadam et peculiari felicitate natum, 
nunquam externas opis indiguit ut carmina conderet ; 
siquidem patrio solo quasi exorta, propriisque sucis 
perpetuo innutrita, perfectissima illa exstitit poesis, 
longo sasculorum ordine variaexquisitissimasartis opera 
proferens, quae, ut nihil aliis populis debuerant, ita 
cunctis ad imitandum exempla praeberent. 

Longe alia fuisse latinse poesis fata adeo constat, ut 
minime inanem futuram esse operam arbitrer, si quae- 
ratur quomodo romanus aliquis poeta in scribendo ro- 
manae paruerit indoli, alienas servierit. Quod quidem 
saspius in plurimisfactitatummultum contulitadrectam 
de Romanorum re litteraria aestimationem. Utpraecipua 
tantum nomina attingam, ex instituta illa cum graecis 

exemplaribus comparatione verius hodie judicatur qua- 
tenus Plautus (i), Terentius (2), Catullus (3), Lucre- 
tius (4) et Vergilius (5) romanum expresserint ingenium. 
Ad Horatium vero quodattinet, apud quem in lyri- 
cis praesertim carminibus mirum quoddam effici graeci 
spiritus cum romana indole quasi conubium jampridem 
animadverterunt critici, vix fieri poterat quin studiosius 
investigarent qua diligentia ad romanos moresGraecorum 
artem accommodasset. Verumtamen ex innumeris in 
Horatii carmina collatis studiis (6) potius patere conten- 

(i) Fritzsche, De grcecis fontibus Plauti (iS^b). — G. Boissier, 
Quomodo grcecos poetas Plautus transtulerit (Paris, 1857). — 
DuBiEF, Qualis fuerit /amilia romana tempore Plauti ex ejus 
fabulis (Molin. iSSg). — Benoist, De personis muliebribus apud 
Plautum (Massil., 1872). — Ghalandon, De servis apud Plautum 
(Lugd., 1873), etc. 

(2) KcENiGHOFF, Z)e rattone quam Terentius in /abulis grcecis la- 
tine convertendis secutus est [CoXon,^ 1843). — Schrceder, Dero- 
manis moribus Jabulce palliatce immixtis (Marienweder, i853), etc. 

(3) ScHULZE, De Catullo Grcecorum imitatore (Jenae, 187 1). — 
GouAT, Etude sur Catulle (Paris, 1874). 

(4) Martha, Le poeme de Lucrece (Paris, 1869). — Woltjer, De 
Lucretii philosophia cum fontibus comparata (Groningae, i877),etc. 

(5) EiCHHOFF, Etudes grecques sur Virgile (Paris, 1825). — 
Gebauer, De poetarum bucolicorum Grcecorum imprimis Theo- 
criti carminibus a Vergilio expressis (Lips. 1861). — Knoche, 
Vergiliusquce grceca exempla secutus sit in Georgicis (Lips. 1877). 
— Marsch, De grcecis auctoribus in Georgicis a Vergilio expressis 
(Halis, 1878). — Lersch, Antiquitates Vergiliance ad vitam po- 
puli romani descriptce (Bonn, 1843). — Bougot, De morum 
indole in Virgilii JSneide (Paris. 1876) — Gollilieux, La couleur 
locale dans VEneide (Grenoble, 1880). 

(6) Wensch, De Horatii Grcecos imitandi studio (Vitebergae, 
1829). — Arnold, Qucest. de Horatio Grcecorum imitatore (HaL, 
1845). — Garcke, Horatii Carminum librum J collatione Grceco- 
rum illustravit {Ha\.f 1860), etc. 

derimquid Graecorum imitationi, quam quid Romano- 
rum ingenio debuerit, tanquam in Horatio potius 
Graecorum discipulus quam romanus poeta quaerendus 
fuisset. Non equidem diffiteor apud eos, quotquot sunt, 
qui Horatiipoesimlyricam deditaopera vel in transcursu 
ad calculos vocaverunt, multa reperiri quae in romanam 
poetae indolem conveniant; nemini tamen, quod sciam, 
illudin mentem venit, sparsa in horatianis carminibus 
latini vultus lineamenta, sparsos latinae germanitatis 
colores in unum colligere, unde romana lyrici poetae 
indoles exsisteret (i). Quocirca mihi visum est, — recte 
an perperam, dixerint sapientes, — neque injucundum, 
neque inutile futurum esse, si, perpensis Horatii lyricis 
carminibus, retractatisque eruditorum virorum de Ho- 
ratio scriptis vel scriptiunculis, decernere conatus fuerim 
quatenus in poeta, quem identidem graecum fidicinem 
latina lingua canentem dicas, romanum se prodat inge- 
nium. Horatius quidem semet ipse Romanae fidicinem 
lyrae profitetur (2), alii vero non pauci eum injurioso 
prorsus nomine Graecorum simiam vocant (3). Quid 
ergo ? Utrum poeta promissis non stetit, an docti viri 
turpiter erraverunt ? 

(i) Materiam hujus disputationis quodam modo delineavit vir 
de litteris latinis optime meritus E. Benoist, in praelectione de 
Horatio in Sorbona habita (Revue politique et litteraire^ 1875, 
p. 719). 

(2) Carm. iv, 3, 23. 

(3) H. Stephanus , Ad Anacreont, ^ p. 267, ed. Fisch. — 
Cf. MuRET, Var. lect. lib. IV, cap. ix : « Utinam exstarent vete- 
rum illorum lyricorum poemata : non dubito quin propemodum 
omnia ornamenta, quibus Horatius splendet, ab eiscorrogata esse 
constaret. » 



CAPUT I 



QUID HORATIUS IN LYRICIS CARMINIBUS GRiECIS DEBUERIT 

I. Quare Graecos, vel in lyrica poesi, imitetur. — II. Quosnam potissi- 
mum sequatur. — III. Qua ratione, quidque mutuetur. — IV. Doc- 
trinam graecam de diis. — V. Ornatus orationis. — VI. Metra lyrica, 

I. Quare vel in lyrica poesi, cujus ea natura est ut 
parum ponderis habeat, nisi praesentium temporum red- 
dat quasi verissimam imaginem, Horatius ad aliena 
exempla confugerit, haud multo opere assequemur, si 
menti obversetur cum romanae poesis indoles et condicio, 
tum proprium nostri poetae ingenium. Ex universa roma- 
narum litterarum historia satis constat eos fuisse Roma- 
nos qui potius arte et doctrina quam ingenio poesim 
excolerent, adeo ut, nisi Graecorumexemplo allecti et ves- 
tigiis quasi ducti essent, vix ad Musarum artes accessuri 
fuissent. Domanda fuit ferox indoles, flectendus latini 
sermonis rigor, ediscenda graecorum metrorum concinni- 
tas, priusquam propriis viribus fidentes, laxatis ingenio 
habenis, 'liberius in argumentis domesticis exspatiaren- 
tur. Ac ne ipsis quidem Augusti temporibus adeo expo- 

lita erat romana poesis, ut sincdamno posset Graecorum 
jugum excutere ; quantum enim ad solutam orationem 
perficiendam animos acuerat forensis libertas atque am- 
bitiosum rei publicae capessendae studium, tantum a 
sermonis poetici munditiis removerat; ideoque apud 
Romanos acciderat, contra ac ferre natura videtur, ut, 
Cicerone vigente, omnes perfectionis numeros soluta 
oratio absolveret, poetica vero permulta etiamtum desi- 
deraret (i). Cum igitur Augustus pacasset eloquentiam ^ 
poetae Musis vacandi copiam nacti, poesim diligentius 
elaborare vix aliter potuerunt quam si a Graecis ut olim 
exempla peterent. Hinc est quod Horatius tam acriter 
civibus suis auctor est, ut exemplaria graeca nocturna 
diurnaque manu versare assuescant (2). 

Si minus in Sermonibus, maxime saltem in lyricis 
carminibus pangendis necessariam esse illam Graecorum 
imitationem proprio didicerat periculo. Cum enim in 
immensolitterarum campo nihil fere ad excolendum sibi 
relictum esse praeter lyricae poesis angulum cerneret, 
lyricam laudem prae ceteris appetebat. Parum gloriae 
sibi apud posteros partum iri arbitrabatur si Lucilianam 
satiram, utpote sermoni propiorem, perficere satis habe- 
ret (3); volebat dicere adhuc indictum ore alio (4); 
volebat princeps aeolium carmen ad Italos deducere 
modos (5); collectisque in unum volumen carminum 

(i) Gf. Petschar, De Hor, poesi lyrica, pars. i, p. 2 (Teschen, 
1880). 

(2) Art* p. 268. 

(3) Sat, I, 4, 39 seqq. 

(4) Carm. m, 25, 7. 

(5) Carm, 111, 3o, 10. 

primitiis, ardenti studio a Maecenate lyrici vatis nomen 
expostulabat (i). Qui autem optime nosset quo proprium 
valeret ingenium, fatebatur quidem sibi non deesse spi- 
ritum graiae tenuem camenae (2), ingenii benignam 
venam (3), qua lyricam laudem aliquam affectare fas 
sibi esse duceret ; sed tenuiorem eum spiritum putabat, 
quam qui propriis viribus in sublimitatem lyricae poesis 
eveheretur. Vim insitam sibi adesse sentit, sed doctrina 
promovendam. Quamobrem Pindarum aemulari non 
ausus, (( Dircaeum illum cycnum, qui in altos nubium 
tractus tendit semper, ipse, apis Matinae more modoque, 
per laborem plurimum operosa parvus carmina fin- 
git » (4). Probe nos monuit ne se inter eos lyricos 
recenseremus qui natura et ingenio potissimum valent, 
sed inter illos qui judicii elegantia atque artis vigore 
aliorum vires cum suis ita conjunxerunt ut vel in imi- 
tando sui juris essent. 

II. Quosnam igitur sibi in exemplum assumet Hora- 
tius? Ut erant Romani et morum et temporum ratione 
Alexandrinis poetis quasi finitimi, inde a Caesaris tem- 
poribus Romae exstiterat poetarum schola quaedam, quos 
lohq v£G)Tdpou? Cicero dicit (5), quique in eo toti fuerunt ut 
Alexandrinorum subtilem doctrinam operosamque artem 
in romanis poematis assequerentur. Quae quidem exem- 
plaria haud inepte eligi potuerunt, cum litterae romanae 
vix primis incunabulis egressac quam maxime artis dili- 

(i) Carm. i, i, 33. 

(2) Carm. 11, 16, 38. 

(3) Carm. 11, 18, 9. 

(4) Carm, iv, 2, 25 seqq. 

(5) Ep. ad Att.y VII, 2, i. 

gentiam desiderarent (i). Perspexit autem Horatius, 
qua erat judicii sagacitate, Alexandrinos vix amplius 
quicquam habere quod Romanorum litteris perpoliendis 
conferrent, sollicitamque eorum imitationem facile in 
nugas artificiosas abituram. Igitur ab Alexandrinis 
exemplaribus deflectendum esse censuit ad antiquiora 
exemplaria, a derivatis rivulis ad primos graecarum 
artium fontes, ratus scilicet « optima esse Graiorum 
scripta quaeque antiquissima » (2). Non quo tamen prae- 
clarissimos Alexandrinorum poetas alto supercilio fasti- 
dierit, cum aliquot locis Callimachi (3), Apollonii (4) et 
Theocriti (6) procul dubio meminerit; sed ea sunt talis 
imitationis vestigia ut manifesto appareat illos ab Horatio 
satis perlustratos fuisse sed consulto antiquioribus post- 
positos. 

Cum opus lyricum, velut cetera cujuslibet generis, 
duabus potissimum rebus contineatur, doctrina et arte, 
ita ut sententiae recte dispositae apta elocutione profe- 
rantur, eos sibi auctores prae aliis assumpsit qui amplis- 
simam doctrinae materiam vel perfectissimam lyricae 
poesis artem suppeditarent ; ab illis sententias, ab his 
operis leges, ab utrisque dicendi lepores mutuatus 
est (6). 

(i) Cf. CouAT, Et, sur Catulle^ 1. II, ch. i. 

(2) Epist. II, I, 28. 

(3) Carm, i, 3, i; 36, 14, etc. 

(4) Carm. 1, 24, 2. 

(5) Carm, i, 12, 3o ; iv, 8, 32 seqq. 

(6) Qui fuerint omnes Horatio graecitatisfontes,non sinunt hujus 
dissertationis angustiae plenius aperire ; sat erit praecipuos atti- 
gisse. Consulantur ea de re Th. Arnold, De Horatio Grcecorum 
imitatore (Halis, 1846), et praesertim Garke, op, cit,, cui, in hac 

Quod si Horatio, ut omnibus harum rerum peritis 
judicibus, persuasissimum erat Maeonium vatem priores 
inter poetas sedes tenere (i), adeo doctrina affluere ut 
melius ac planius Chrysippo et Crantore quid sit pul- 
chrum, quid turpe, quid utile, quid non, edisserat (2), 
eaque arte pollere ut nil inepte dicat (3), non miraberis 
quod ita Homerum lectitaverit ut penitus ebibisse vi- 
deatur. Homericae imitationis vestigia inplurimis Hora- 
tii carminibus impressa faciie indagaveris ; hic personae 
ab Homero descriptse inducuntur (4), illic homerica 
dicendi et describendi ratio cernitur; quin immo sunt 
poematia quae tota dicas ab uberrimis Maeonidae fontibus 
profluxisse (5). 

Tragicos non neglexit, ut qui sollertissimam Homeri 
imitationem exhiberent, et homericis opibus suas addi- 
dissent. Cum vero Euripides ob ingenium et mores 
maxime omnium Romanis semper in deliciis fuisset, huic 
se dedidit, hunc in suum usum libenter convertit. Non- 
nulla Sophocli debuit (6), plura iEschylo (7), plurima 
vero Euripidi (8). 

quaestione, multa me debere libentissime fateor. Utinam opus 
inchoatum absolvisset 1 
(i) Carm, iv, 9, 5. 

(2) Epist. I, 2, init. 

(3) Art., p. 140. 

(4) Carm. i, 6, 6 seqq. ; 10, i3 ; 11, 9, i3 ; III, 3, 17 seqq. 

(5) Carm, i, 1 5 ; iv, 6. 

(6) Carm» iv, i3, 8. 

(7) Carm,i, 3, 18; 28, 3o; — 35, 11 ; iii, 4, 32 (Garke, op.c, p. xxiv). 

(8) Vide apud Garke, op. c. p. xiv, omnia quae congessit euripi- 
deae imitationis exempla. « Nam, inquit, ex hujus potissimum fa- 
bulis personas scenicas et exempla petit ad praecepta sua firmanda, 
et primarias carminum sententias ab eodem mutuatur. d 

Mitto elegiacos, Solonem, Theognidem, Mimnermum, 
Simonidem Ceum, Callinum et Tyrtaeum, quos Horatio 
satis cognitos fuisse dubitari nequit, etsi minus in car- 
minibus adhibitos (i). 

Superest ut materiam legendo comparatam artificiosa 
lyricae poesis forma induat; quam ita elegit ut nulla pro- 
priae indoli Romanorumque ingenio concineret magis. 
Reversus a philippensibus castris, aliam militiam inie- 
rat; cum cerneret mores in dies corrumpi, patriamque 
bellis civilibus dilacerari, in civium errores satiricis car- 
minibus invehi coeperat. Mox vero usus est Musa, ut ita 
dicam,magisbellatrice, et a satirisad illos, quos vocant, 
Epodos transiit. Ut adulescentis fervori ita Romanorum 
furoribus congruebat notissima archilochii carminis 
acerbitas; indignatio romanum Archilochum fecit. Huc 
adde quod metra dactylicis et iambicis numeris tempe- 
rata et ad imitandum faciliora apparebant, et ad vibran- 
dum satirae telum aptiora (2). 

Epodi, licet brevi confinio satiras contingerent, lyri- 
cum vatem nuntiabant. Quosvero lyricaeartismagistros 
adhibebit ? iEolos an Doricos ? Graves quidem Stesi- 
chori camenae(3), Alcmanis robur, sublimisque Pindari 
majestas elatis Romanorum animis satis respondere vi- 
debantur; neque ab iis studiosius legendis abstinuit 
Horatius, quibus sententiarum gravitatem atque elo- 
quendi colorem nonnunquam debuit. Noluit tamen a 

(1) Memorat Ceas nenias, Carm. 11, i, 38; Mimnermi amatoria 
carmina, Epist, i, 6, 65 ; Tyrtaeum imitatur, Carm. iii, 2, i3 ; Solo- 
nem, Epist, i, 12, 5. 

(2) Cf. Arnold, op. c, p. 5. 

(3) Carm. iv, 9, 8. 

Doricis carminum leges totiusque operis formam su- 
mere. Sentiebat enim, pro suo judicii acumine, poesim 
choricam a graecis moribus, graecis religionibus, graeco 
caelo ita pendere ut trarislata ad Romanos, quemadmo- 
dum planta suo solo avulsa, revirescere nunquam posset. 
Praeterea Doricorum metra, tractatu difficiliora, neque 
rudioribus Romanorum camenis neque asperiori linguae 
satis accommodata erant ; quid quod candide profitebatur 
sibi deesse spiritus illos grandes qui continuatae Dorico- 
rum sublimitati pares essent? 

Quapropter ad melicam poesim se convertit imitan- 
dam, quae stropharum mediocritate (i) tenui ipsius 
camenae, simpliciori metrorum structura latii sermonis 
asperitati, et argumentorum varietate, quae saepe non 
tam graeca quam humana sunt, alienigenis populis sola 
congruere videbatur. Eadem via praeiverat CatuUus, qui 
nonnulla Sapphus carmina civitate romana donaverat. 
Multa ipse a Sapphone (2), multa quoque ab Ana- 
creonte (3) desumpsit. Sed cum Alcaeus in primis Ho- 
ratio moribus et varia vitae fortuna simillimus exstitisset, 
cumque idem « in eloquendo brevis et magnificus, et 
diligens, et plerumque Homero similis; sed in lusus et 
amores descendens^ majoribus tamen aptior » (4), aureo 
plectro pleniussonaret (5), illum velut praecipuum exem- 

(i) DioN. Halic, de Struct. or, p. 262, ed. Schoef. « 0« /*sv oJv 

apXouoi fieXonoioi — Xiyca Si 'AXxouovre xoci ScocycJ — /Aupdi inotowro arpo<f<Xi, 
taare tv oXiyoti rotf xtaXotf oil itoXXdi elariyov rdi /jLsraQoXds, ivoiSoti rs ncivv ixp^vro 
oXiyotti. » 

(2) Cartn, i, 12,46; i3, 5; iii, 12, 4. 

(3) Carm. i, 23, i ; 27, i ; n, 5, i ; iii, 11, 7. 

(4) QuiNT. Inst. or. x, i, 63. 

(5) Cartn» 11, i3, 26 seqq. 

2 

plar sibi Venusinus proposuit, illum Latinis adhuc in- 
tactum apud Romanos vulgavit (i). Itaquidem ab Alcaeo 
se pendere profitetur, ut suam lyram Lesboum barby- 
ton (2), sua poemata aeolium carmen (3) palam vocare 
non vereatur. Haud temere suspiceris nihil ipsi magis 
in votis fuisse, quam ut romanus Alcaeus diceretur (4). 
IIL Jam vero ad id pervenimus ut quaerendum esse 
videatur quam imitandi rationem adhibuerit, utrum 
adeo servilem ut in multis carminibus poetae Lesbii 
audiantur, an ita liberalem ut in iisdem vere romanus 
fidicen permanserit. Non defuerunt qui, cum viderent 
aliquam strophamsatis fideliter ex Alcaeo vel alio sump- 
tam, nonnulla Horatii carmina arbitrarentur ad verbum 
e Graecis expressa, quemadmodum Catullus notissimum 
Sapphus odairion vertisset (5). Quibus criticis si fidem 
habeas, Horatius, sive propriis pennis parum fidebat, 
sive sermonem latinum horridiorem adhuc emollire et ad 
graecae orationis facilitatem adducere volebat, lyricisad 
verbum vertendis suarum virium primum periculum 
fecit, donec liberius exemplaria imitaretur, et ad argu- 
menta plane romana tandem evolaret. Nemini unquam, 



(i) Epist, I, 19, 33. 

(2) Carm, i, i, 34; 32, 4. 

(3) Carm, (v, 3, 12. 

(4) Alcaeum praecipue imitatur, Carm, i, 9; 14; i8; 3j. 

(5) Ita censuerunt, inter alios, T^A.Arnold, op, c. p. 5 : « Integra 
Graecorum argumenta reddere coepit, mutans fere, si quid aut 
abhorreret ab ingenio linguae latinae, aut aequalium judiciis minus 
probaretur, aut ipsi poetae displiceret ; » — David Jani, Hor, Car- 
mina, Lips. 1809, t. I, p. cviii; — Mitscherlich, Hor» opera, 
Lips. 1800, t. I. p. XII ; — EsTRi, Prosopogr. Horatiana^ AmsteL 
1846, p. 524. 

quod sciam, dubium fuitquin horatiana carmina variam 
imitandi rationem, et profectum quendam a pressiori 
imitatione ad integram scribendi libertatem gradatim 
assurgentem denuntient; sed imitationis hujus initiis 
Horatium nihil aliud quam meram graecorum poematum 
tra-nslationem prodidisse, nulla satis probabilis ratio 
evincere potest, immo multa refragari videntur. Quid 
ipse de ingenua imitatione praeceperit (i), quid de servili 
judicaverit (2), quam acriier illi bilem moverit imitato- 
rum servum pecus (3), si paululum animo reputaveris, 
non facile credes, opinor, unquam illum meruisse ut in 
istam imitatorum turbam, quasi cornicula furtivis nu- 
data coloribus (4), truderetur. Verum enim in eadem illa 
Epistula (5), qua stolidos imitatores tam vehementer 
exagitat, non sine generosa quadam superbia anxiae 
exemplarium superstitioni h'beralemsuam imitandi con- 
suetudinem opponit. Cum Archilochum latini juris fecit, 
non res et verba reddidit; satis habuit numeros ani- 
mosque, modos et carminis artem retinere, quibus ple- 
rumque argumenta romana explicaret. Nihil ibi jactan- 
tius ab Horatio praedicari fidem faciunt Archilochi 
fragmenta, ex quibus ne versum quidem excerpere possis 
qui satis ad epodos horatianos quadrare videatur. Statim 
vero illud subjungit, quod nimis a quibusdam interpre- 
tibus neglectum rei in quaestionem vocatae haud parum 
lucis addit : hunc, ait, scilicet Alcaeum, 

(i) Art. p, i3i-i35. 
(2) Epist. I, 3, i5-2o. 
(iyEpist. I, 19, 19. 

(4) Epist. I, 3, 20. 

(5) Epist, I, 19, 21 seqq. 

Hunc ego, non alio dictum prius ore, Latinus 
Vulgavi fidicen ; 

eadem, credo, aut simili prorsus ratione atque Archiio- 
chum : quod ni esset, in Horatium recideret quicquid in 
imperitos imitatores jocatur. Prima ejus carmina exerci- 
tationis loco habeantur, id libenter concesserim ; sed ne 
ea quidem Graecorum vestigiis serviliter incedere faten- 
dum est, cum homericam imitationem saepius prse se 
ferant. 

Quanquam parum proposito nostro hujusmodi car- 
mina officiunt, vel si ad verbum translata credas, cum 
adeo pauca numero inveniantur, ut horatianae ' poesis 
prima rudimenta, non consuetudinem exhibeant. Qui- 
bus demptis, duplex carminum genus, quod ad praesen- 
tem quaestionem spectat, institui potest : unum, quo 
Graecorum fragmenta quaedam produntur ad verbum 
ferme expressa ; alterum, quo argumenta romana nulla 
hujusmodi imitatione admixta continentur. Utinam 
poeta ipse carmina quaeque collegisset pro varia imita- 
tionis ratione, aut saltem servato temporis ordine, neque 
crucem illam criticis reliquisset ! Tametsi in ecloga car- 
minum disponenda id tantum spectavit ut legentes 
argumentorum vel metrorum exquisitissima varietate 
oblectaret, in universum statui potest priorem carmi- 
num rationem in primo libro saepissime, in secundo 
saepe, in tertio nonnunquam cerni, posteriorem, ut 
nullo exsulare, ita in tertio saepius, in quarto potissi- 
mum apparere. In iilis, ut dictum est, graecas sententias 
intexuit, quae cum Graecorum lyricorum fragmentis col- 
latae, fidelissimam exemplarium imaginem referunt. 
Inde tamen non fit, ut carmen dicendum sit totum 

colorem e Graecis traxisse, nec quicquam romanum 
retinere: immo saepissime in argumenta prorsus romana 
hujusmodi imitatio cadit. Unum aut alterum exemplum 
proferre libet. Nuntius Romam perlatus est interisse 
Cleopatram quae Urbi perniciem minata esset; quomodo 
poeta pubiicam Romanorum laetitiam carmine asseque- 
tur ? Cum inter Alcaei opera poematium reperiret simi- 
lis admodum argumenti, de Myrsili tyranni interitu, ab 
eo exordium notissimum iisdem fere verbis mutuatus est : 

Nunc est bibendum, nunc pede libero 
Pul§anda tellus (i). . . . 

Sed in his stat imitatio ; dapes Saliares nos a Graecia 
Romam reducunt, nec ampliusquicquam graecum sonat. 
Cum ad amicum scribit : 

Nullam, Vare, sacra vite prius severis arborem (2). 

Aicaeum audis, inLesbiis collibus versari videris ; tamen 
error toliitur, ubi italico caelo refulgere cernis 

... Mite solum Tiburis et moenia Catili. 

Alcaicum est illud : 

Dissolve frigus ligna super foco 
Large reponens... (3) 

(i) Carm. i, 37, i. Cf. Alccei Jrag. ed. Schneidewin, p. 268. 

Nuv Xpvi /JieduodYi-j xai rtva npos 6/flCv 
nc'ys(v^ e7i«(^>} x(XTOcan MupatXoi. 

Alit. leg. 

...xac^ xBcvot itp^i ^iotv 
Uciiriv, 

(2) Carm.iy 18. i, c(, Alc. fragm, op,c,p. 277. 

^rjQiv &yXo frfTivaipi nponpov SivSpeov ti/ntiXoi, 

(3) Carm. i, 9, 5, cf. Alc. Jragm.op. c, p. 273. 

Ka6€a^s xov ^et/jLoivini fiiv vjudet^ 
Uxjp. . , 

sed ante legentis oculos assurgit Soracte nive candidum, 
in mensa reponitur sabina di6ta. Multa alia sunt ejus- 
modi carmina quae poeta exorditur ab insigni quadam 
sententia, ut ab Alcaeo, ita a Sapphone, Pindaro vel 
aliis desumpta, unde ad res praesentes et romanas trans- 
eat (i). Jam vero quorsum pertinuit mos ille carminum 
inilia a lyricis Graecis repetendi ? Si quidem integram 
aliquam sententiam ad verbum refert, non est quod Ho- 
ratiodeesseillum ingenii vigorem dicamus, quoaliorum 
naturam imitans, suam servet ; satis ingenue exemplaria 
tractare potuit, qui Sapphus celeberrimam stropham de 
amantium doloribus ita expressit ut vix verborum simi- 
litudinem deprehendere liceat (2). A.lii dicunt id Horatio 
propositum fuisse,'ut graecis illis sententiis suamartem 
comprobaret Maecenati « docto sermones utriusque lin- 
guae » (3); alii voluisse eum ostendere quam perite graeco 
stamini romanum subtemen intexeret (4). Quicquid id 
est, libenter crediderim Horatium, cum carmen aggre- 
deretur, diligenter exemplar meditatum, egregiam ab eo 
petisse sententiam unde spiritus conciperetur, animus 
incalesceret, impetusquesumereturad scribendum.Quid 
enim sunt ista exordia, nisi prolusiones ? Nonne Pinda- 
rus praeceperat, ut operi frons praestrueretur quae late 
splenderet?(5). 

(1) Carm. i, i, 3, 9, 12, 14, 19, 23, 3o, 3i, 32, 34; — 11, i, 2, 
3, 18, 20; — III, I, 2, 4, 6, II, 12, 18, 25, 3o; — iv, 3, 7, 8. 

(2) Carm, i, i3, 5. 

(3) Carm. iii, 8, 5. 

(4) Gf. Garke, op, c, passim; cf. Muret, Var, lect.y lib. II, cap. 
XII : « Saepe monui solitum Horatium, inspergenda scriptis suis 
graecitate, salem eis ac venerem quaerere. » 

(5) Olymp, IV, S. « « 'Ap;(0/*<*vow ^lpr/oxj npodcanov ^r 6ifisv TijAouyeV. 

Neque vero mihi omittendum est multa inveniri car- 
mina, in quibus non exordium quidem graeco fonte 
manavit, sed nobiiis quaedam sententia qua totius car- 
minis anima, ut ita dicam, contineri videtur. Modo in 
clausula, modo in media parte collocatam eam vides, 
velut pretiosissimam gemmam sollerter intextam, unde 
in totum opus decor et lumen perfundatur. 

Praeter eas sententias quas ex fragmentorum lyricorum 
coliatione novimus e Graecis ad verbum prope expressas, 
innumeraaliasunt in universo Horatii opere lyrico, quae 
ex diligenti litterarum graecarum studio fluxisse facile 
deprehendas ; doctrinam dico ad theologiam, philoso- 
phiam, vel veteres fabulasspectantem, varios elocutionis 
poeticae ornatus, modos et carminis artem. De horatiana 
philosophia fusius postea disquiretur; cetera nunc bre- 
viter absolvam, ne iongius a proposito aberrare videar. 

IV. Cum, Horatii carminibus perlustratis, animo 
tecum reputas quosnam deos potissimum et quibus colo- 
ribus depinxerit, primum vehementer miraris quod 
parum de vetustissimis et vere patriis Romanorum diis, 
plurimum vero de graecis curasse videatur. Minus certe, 
ut par erat, quam Vergilius Ovidiusquead antiqua Romae 
et Italiae numina, ad avitas religiones provocat; in grae- 
cum Oiympum admissum te credas, potius quam in 
Capitolina templa. Sensim vero admiratio minuitur, cum 
in causas inquiris cur apud Horatium patrii dii in spe- 
ciem neglegantur : quas quidem causas haud difficuiter 
reperies, modo ad horatiani operis propositum praesen- 
temque romanarum religionum condicionem respicias. 
Lyricus vates est, et, cum deos canit, oportet iis imagi- 
nibus induantur, iis coloribus depingantur qui divinae 

majestati lyricaeque sublimitati quam maxime congruant. 
Cum autem Itaiorum numina, minus per se ad poeticam 
dignitatem idonea, minus etiam carminibus tractata 
apud superiores reperiret, quidni ad Graecorum opera 
confugeret, quae luculentissimam divinarum rerum mate- 
riam, theologiamque maxime omnium arti lyricae accom- 
modatam exhiberent ? Hinc factum est ut in Sermonibus, 
qui minorem poetici ornatus copiam desiderarent, ubi 
deorum mentio injicienda fuit, latina potius quam graeca 
numina expresserit. Ceterum, ne tunc quidem, cum de 
diis graeco more loquitur, longius a Romanorum insti- 
tutis evagari Horatium pronuntiabimus, si rem ex vero, 
non ex specie aestimare studeamus. Cum enim inter 
graeca et romana numina magna intercederet affinitas, 
major etiam quam suspicari possent illi popuii commu- 
nis originis obliti, quoad longissime potest mens respi- 
cere romanae historiae initia, statim atque ab iilis exerceri 
coeptum est cum graecis gentibus commercium, graecos 
deos videmus Romam adscitos tanquam in templa sibi 
facta. Qui antea ignoti Romae fuerant, graecum nomen 
servavere; qui vero pares paribus occurrebant, ita in 
unum singuli cum singulis coaluere, iit, romano no- 
mine servato, graecae de eo fabuiae invalescerent : priores 
romanis religionibus legitimum quoddam suppiemen- 
tum, posteriores poetica commenta diis domesticis affe- 
rebant. Res eo pertinuit, ut inde a secundo punico bello 
triplex apud Romanos vigeret Deorum genus, videiicet 
romanorum, graecorum, et eorum qui romano nomine 
graecam naturam tegebant. Antiquitus inchoatam illam 
duarum religionum confusionem litterae graecae Romam 
introductae mox absolverunt. Cum Augustus nova tem- 

plaexstruit, ea potissimum diisgraecis, Veneri Genetrici 
et Apollini Palatino dedicat. Horatius igitur Romanum 
agebat, vel cum a graecis poetis imagines illas sumeret 
quibus deos romanis caerimoniis cultos adumbraret. 

Plurimi dii apud Horatium tales prorsus inveniuntur 
quales ingeniosa ad comminiscendum Graecia informa- 
verat. Jupiter, quanquam a primis inde Romae incuna- 
bulis in Capitolio colitur (i), graecis fabulis ornatus 
dicam an infamatus procedit, amores iilos ostentans quos 
ipsi cum Latona (2), Danae (3), Europe (4) et Gany- 
mede (5) Graeci finxerunt. Minerva, intellegentiae olim 
dea, ut testatur nomen a mentis radice ductum, in Ser- 
monibus antiquiorem naturam servavit (6); in lyricis 
vero carminibus adeo cum Attica Pallade cohaesit, ut 
nihil nisi bellicum prae se ferat (7). Quid de ApoUine 
dicam, quem constat Graecia oriundum, sedem vacuam 
Romae occupasse? (8) Nihii mirum si in eo effingendo 
totus a Graecis pendeat Horatius. Mercurius olim prae- 
cipue mercimoniis praesidere credebatur, qualis etiam a 
Plauto in scaenam inductus est (9) ; apud Horatium 



(i) Carm, iii, 5, 12 ; iv, i5, 6 ; cf. T. Liv. i, 38. 

(2) Carm, i, 21, 3. 

(3) Carm, iii, 16. 

(4) Carm> iii, 27. 

(5) Carm. iv, 4, 4. 

(6) Sat. II, 2, 3 : « Abnormis sapiens crassaque Minerva. » 
— Art, p, 385 : « Tu nihil invita dices faciesve Minerv2|. » 

(7) Carm, i, 6, i5 ; 7, 5 ; i5, 1 1 ; iii, 4, 57. 

(8) Cf. T. Liv. i, 56, ubi narratur filios Tarquinii Sup, Delphos 
ad Apoliinis oraculum consuiendum petisse; — xxv, 12, ubi nar- 
ratur Romae, anno U. G. 542, institutos ludos Apollinares. 

(9) Amphitr. Prolog, i seqq. — Cf. Hor., Sat. 11, 3, 25, 68. 

Graecorum 'Ep[jL^(; est(i), Jovis nuntius, facundiae reper- 
tor, imprimis amicus poetarum qui Mercuriales viri 
dicuntur (2), dux animarum in infernas sedes acta- 
rum. (3). Graecae Nereides Neptunum comitantur (4), 
graeci Cyclopes in iEtnae officinis Vulcano serviunt (5). 
Saturnus non jam sationibus praeesse videtur; Liber 
quoque italicam naturam exuit, mysticis Graecorum 
fabulis in Bacchum mutatus (6). Quanquam Varro 
nomcn Veneris sub regibus apud Romanos fuisse nega- 
bat (7), tamen hodie constat italicam Venerem exsti- 
tisse, Latini foederis praesidem (8); brevi vero in Grae- 
corum 'A<ppo3{TTf)v transiit, ita ut apud scriptores romanos 
discerni nequeat quid ad hanc, quid ad illam pertineat. 
Ab Horatio non exspectaveris ut in ea depingenda 
laetissimis Graecorum fabulis parcat : quicquid de Ve- 
nere, de Cupidine et Gratiis cecinerunt, id suum fecit, 
Romanorum tamen memor, cum eam Erycinam voca- 
vit (9), et iEneadum genetricem (10). 

Non desunt dii, qui, quantumvis Graecorum commenta 

(i) Carm. i, 10. 

(2) Carm. n, 17, 29. 

(3) Carm, i, 10, 17 ; 24, 18; iii, 3, i3 ; 25, i seqq. 

(4) Carm, iii, 28, 10. 

(5) Carm. i, 4, 8. 

(6) Carm. i, 7, 3; 18, 11 ; 11, 19, i seqq. 

(7) Macrob., Saturn. i, 12. 

(8) Cf« Preller, Les Dieux de Vancienne Rome (ed. in-12), 
p. 265. 

(9) Carm. i, 2, 33, — Veneri Erycinae templum, post pugnam 
ad Trasumennum, erectum esse narrat T. Liv. xxii, 10 : « Veneri 
Erycinae aedem Q. Fabius Maximus dictator vovit. » Gf. Ov. Fast. 
IV, 875. 

(10) Carm. iv, 6, 21 ; Carm, Saec. 5o. 



— 27 — 

redoleant, aliquid ex priscis Latinorumreligionibus reti- 
nuisse videantur. Juno, Jovis uxor et conjux (i), ex re- 
cepta apud Romanos opinione, Carthagini favere (2), et, 
quanquam invita, fatali iEneadum imperio concederedi- 
citur(3): quae quidem sententia satis recentem originem 
prodit, cum nihil aliud sit quam graeca de Trojae excidio 
fabula romanas superbias attemperata. Verumtamen 
romana Juno agnoscitur percelebri illo Matronas no- 
mine (4), quod antiquam matrimonii sanctitudinem 
vetusque nuptarum patrocinium in memoriam revocat. 
Graecorum "Apriq sub Marte plerumque latet (5); sed 
patrium Romanorum numen Martio campo nomen fe- 
cit (6), agrestisque Latii deus, etiamtum Arvalium fra- 
trum carmine celebratus, a pascuis martiales lupos 
averruncat (7). Eleusinia mysteria in Cereris cultu 
apparent (8), sed non desiit, ut apud veteres Latinos, 
segetibus favere (9). Quid quod Faunusipse, jampridem 
cum Lycaeo Pane compositus (10), Latinorum tamen cae- 
rimoniis colitur ? 
Vix dici potest quantum in effigie istorum omnium 

(i) Carm, iii, 3, 64. 

(2) Carm. 11, i, 25. 

(3) Carm. iii, 3, 18 seqq. 

(4) Carm, iii, 4, 59 ; cf. Ov. Fast, vi, 33 : 

« Si torus in pretio est, dicor Matrona Tonantis, 
Junctaque Tarpe)o sunt mea templa Jovi. » 

(5) Carm, i, 6, i3 ; 17, 23; 28, 17 ; — 11, 14, i3. 

(6) Carm. m, 7, 26 ; iv, i, 3o. 

(7) Carm, i, 17, 9. 

(8) Carm, iii, 2, 26. 

. (9) Carm. iv, 5, 18 ; Carm, scec, 3o; cf. Sat. 11, 2, 124 
(10) Carm, i, 17, 2;iv, 12, 11. 

numinum informanda vel exornanda Horatius graecis 
poetis debuerit ; neque solum ab iis fabulosam de diis 
doctrinam (i), sedclarissimaetiam epitheta, praestantissi- 
mas imagines, celebratissimasque loquendi formulas, 
modo suavitate, modo sublimitate insignes mutuatur. 
Neautem arbitreris nimium Graecorum theologiae roma- 
num poetam concessisse, reminiscaris oportet non om- 
nino neglecta esse numina quae Romanorum maxime 
propria habeantur. In lyricis enim carminibus interdum 
commemorantur Janus, custos pacis (2), Silvanus, tutor 
finium (3), Quirinus, inter Semones praestantissimus, 
civitatis eicwvuixo? (4), Vesta pubiicae salutis tutela (5), 
Lares et Penates, privatae domus praestites (6). His 
adde virtutes quasdam numinum personis indutas qui- 
bus templa Romae extructa erant, Honorem, Spem, Fi- 
dem et Pudorem (7) ; neque illam Antiatem Fortunam 
obliviscaris, quam coloribus vere latinis descripsit (8). 

(i) Carm, i, 4, 11 ; iii, 18. 

(2) Carm, iv, i5, 9 ; cf. Epist. 11, i, 255; Ovid. Fast, i, 90 : 

a Nam tibi par nullum Grascia numen habet. » 

(3) Epod, 2, 22, ; Carm, iii, 29, 23 ; cf. Epist, 11, i, 143. 

(4) Carm, i, 2, 46 ; m, 3, i5; iv, i5, 9 ; Epod, 16, i3. 

(5) Carm, i, 2, 16; 28; iii, 5, 11. 

(6) Lares, Carm, iii, 23, 4; iv, 5, 34; Epod, 2, 66. — Penates, 
Carm, 11, 4, i5 ; iii, 23, 19. 

(7) Honorem, Carm, scec, bj\ cf. T. Liv. xxvii, 25, secundum 
quem, Marcellus bello gallico ad Glastidium aedem Honori et Vir- 
tuti voverat, an. U. G. 546. — Spem, Carm, i, 35, 21 ; cf. T. Liv. 
ii,5i ; Spei templum Romae jamexstabatann.279. — Fidem, Carw. 
1,35, 21 ; cf. T. Liv.i, 21 ; Fidei pubiicae Numa sollemne insii- 
tuit. — Pudorem, Carm. 1,24, 6; Carm,scec, 5y; cf. T. Liv. x, 23 ; 
Pudori vel potius Pudicitiae patriciae sacellum erat in foro boario. 

(8) Carm, i, 35; Cf, Orelliy ad. loc. c 

V. A rebus ad verba si delabimur, non minus studio^ 
sum Graecorum imitatorem in Horatio agnoscimus. 
Summam enim, quod ad eloquendi artem pertinet, 
fuisse Venusino laudem, peritissimi omnium judices, 
nempeipsiuscives,consentiunt; Petroniuscuriosam ejus 
felicitatem laudat (i), Fabiusque eum judicat verbis 
felicissime audacem (2). Quid vero sibi velit vulgatis- 
simum illud judicium, exquirere operae pretium erit, ne 
ineptius de Horatii grcecismis^ quos vocant, sentiamus. 
Dixit quidam post renatas in Occidente litteras de anti- 
quis auctoribus bene meritus : « Multa graeca verba 
Horatius elegantissime expressit ; cum enim plures sen- 
tentias ab ejus nationis philosophis ac poetis acciperet, 
consuetudinem quoque sermonis studiose imitatus 
est » (3). Quid ergo ? Num ita res accipienda est, ut 
Horatium judicemus multa vocabuia a Graecis transtu- 
lisse, romana fecisse, latinum sermonem transmarinis 
verbis locupletavisse ? Scimus quidem eum, quasi latinae 
paupertatis pertaesum, nihil fere antiquius habuisse 
quam ut scriptoribus romanis ditandum patrium ser- 
monem suaderet (4), sibique petisse quam aliis daret 
veniam : 

Ego cur, acquirere pauca 
Si possum, invideor ? 

sed, ut ignotae rei novum nomen imponi licere, ita 
quam maxime cavendum censebat, ne Canusini more 



(i) Petr. Satir. 1 18. 

(2) InsU or*y X, I, 96. 

(3) P. ViCTOKius (Vettori), ad Cic. Epist. ad Div. ix, 20. 

(4) Epist.u,2, ii5-i2i ; Art, p. 47-62. 

bilinguis (i), impudentius patriis verbis adventicia ad- 
miscerentur ; non probabat nisi quae graeco fonte caderent 
parce detorta. Et vero lyrica ejus carniina argumento 
sunt quam severam tibi legem dixerit in integris voca- 
bulis de graeco sumendis. Praeter cognomina quaedam 
deorum {2)^priMtantum graeca nomina latine inflexa re- 
periuntur : amystisy ciborium et diota (3), •^^^ 

Si intra angustiores illos limites ejus novandi studium 
stetisset, vix erat quod invidiampraecaveret. Aiiudigitur 
inteliexit, cum vocabula praedicaret de graeco parce 
detorquenda esse. Sciiicet, qui latinum sermonem egen- 
tiorem esse, et simul ad componenda verba parum trac- 
tabilem perspiceret (4), eam novandi rationem adhiben- 
dam censuit, quae quidem graecam consuetudinem 
imitando e duobus latinis unum vocabulum fingeret, 
sollicita vero parcimonia uteretur, ne iatinae linguae ana- 
logiam unquam sperneret. Sapiens praeceptum sapienti 
exemplo confirmavit, cum nonnulla verba ipse de Graecis 
parce et pudenter derivaret. Sint in exempium : bimaris 
(8t6aXaa<70(;), irruptus (appTQxxo?), irretortus (aTpsTUTo^;), ///a- 

(i) Sat, I, 10, 3o. 

(2) Bacchiis Bassareus, Carm. i, 18, 11; Apollo Patareus^ 
Carm, iii, 4, 64; Ap. Agyeus, Carm, iv, 6, 28. 

(3) Carm, i, 36, 14, a/*ucT«$, potandi genus apud Thracas usitatum 
(PoLLux,vi, 25). — Carm. 11, 7,22, xt&oipiov^ poculigenus. — Carm. 
I, 9, 8, ^tWoj, adject. ex quo substantivum fecit Horatius. — Cf. 
Zangemeister, de Hor, vocibus singularibus, Berol. 1862; et 
prsesertim Waltz, Des variations de la langue et de la metrique 
d*Horace^ Paris, 1881, ch. iii et iv. 

(4) Cf. QuiNT. Inst, or. i, 5, 70 : « sed res tota magis decet 
Graecos, nobis minus succedit. » — viii, 3, 3o-3i : « Fingere Grae- 
cis magis concessum est... nostri autem in jungendo aut in deri- 
vando paullum aliquid ausi, vix in hoc satis recipiuntur. » 

crymabilis (oSaxpu?), centimanus (^xaTOYyefp) > inaudax 
(aToX[xo(;), tauriformis (Taup6[ji.op<po(g), i^ecantare (icaXtvwSeTv), 
revincere (ovTmxav) (i). Hinc apparet neque audaciam 
neque modum ipsi in novando defuisse, cum nihil ad 
Graecorum imitationem finxerit quod latini sermonis 
perspicuitati aut proprietati parum responderet. 

Sed horatianigraecismi minima illa pars judicanda est, 
quae in singulis vocabulis ad Graecorum rationem fin- 
gendis versatur ; quanto plura et praestantiora in verbis 
et serendis et ornandis curiosae Graecorum imitationi 
debuit ! Modo enim ab iis didicit quam versute eleganti 
illa arte utendum sit, qua verba ita jungantur ut notum 
jamdiu novum fiat ; cujus generis sunt : animce magnce 
prodigus (2), arcani Jides prodiga (3), insaniens sapien- 
tia{4)^ splendide mendax (6), lene tormentum (6) : modo 
illa epitheta, in quibus componendis tam feliciter Graeci 
elaboraverunt, si uno verbo non potuit, brevi admodum 
formula reddidit ; inter innumera ejusmodi, haec in exem- 
plum sumantur : Pater rubente dextra (Zeug (potvaocrce- 
^6Tcr\<i) (7), Mars iunica tectus adamantina (xaXxox^Twv) (8), 



(i) Cf. Zangemeister, op, c, qui diligenter enumerat omnia 
verba quae novavit Horaiius, vel potius novasse videtur ; — item 
Waltz, op. c. p. 70 : « II est remarquable que tous ces exemples 
appartiennent aux Odes, c'est-k-dire aux plus grecques des oeuvres 
d'Horace ; » — p. 84, harum vocum accuratum indicem exhibet. 

(2) Carm. 1, 12, 37. 

(3) Carm, i, 18, 16. 

(4) Carm, i, 84, 2. 
(3) Carm, iii, 11, 39. 

(6) Carm. iii, 21, i3. 

(7) Carm. i, 2, 2. 

(8) Carm, i, 6, i3. 

late tyrannus (eipuxpefwv) (i), amica via pastoribus (<piXotcc({jl- 
vtoij) (2), etc. Hac quidem ratione minime dubium est 
quin poeticorum argumentorum copiam mirum in mo- 
dum auxerit; oportebat autem ut Latinorum sermo 
poeticus a prioribus tantum exasciatus patienti iima 
perpoliretur, quantumque fieri posset, ad exquisitam 
Graecorum suavitatem et elegantiam accederet. 

Hinc etiam profectus est reconditior iile graecismus 
qui verborum structura proprie continetur. Qui cum 
saepissime in melicis Horatii carminibus reperiatur (3), 
cavendum est ne statim pronuntiemus audaciorem eum 
fuisse sermonis novatorem. Sedulo enim quaerenti quida 
Venusino graecanice constructum sit, nihil fere obvium 
fit quod a romanis poetis non jam adhibitum esset, ita 
ut verissime aestimari possit eum minus novavisse quam 
in sermonis poetici consuetudinem vertisse quae ab aliis 
ad grammaticas Graecorum leges novata essent. Qua 
imitatione factum est ut latinus sermo auctus, non de- 
pravatus videretur. Dum enimtardiores quaedam verbo- 
rum construendorum rationes in pedestrem orationem 
ablegantur, ad Graecorum normam fingitur sermo ille 
poetarum proprius, qui ut brevior ita nervosior, ut quae- 
sitior ita quoque elegantior procedit; dum autem prio- 
rum poetarum consuetudo diligenter observatur, nativa 
latinitatis indoles suo colore Graecorum opes ita distin- 
guit, ut in suam proprietatem eas adduxisse, nedum in 
earum irruptione evanuisse videatur. Hac diligentia 



(i) Carm. iii, 17, 9. 

(2) Epod, 6, 6. 

(3) Gf. Waltz, op, c. ch. rv. Hellenisme (VHorace, 

meritus est Horatius ut apud posteros communem eam 
laudem cum Vergilio haberet, quod Latinorum sermo- 
nem poeticum ambo adauxerint, ambo ad summum 
doctissimae elegantiae fastigium provexerint. 

VI. Ac nescio an magis etiam quam Mantuanus ad 
profectum illum contulerit Venusinus, quem inter va- 
riorum metrorum angustias coartatum summo opere in 
oratione ad severas lyricae poesis leges fingenda elabo- 
rare oportuerit. Brevis enim carminis circuitus, brevis 
wStropha, brevis versus quam minimum sollemni poeta- 
rum licentiae permittunt, neque ullum fere pretium 
nanciscuntur, nisi subtili elegantia potissimum valeant. 

Quis vero nescit doctissima metrorum et stropharum 
varietate Horatium merito primas inter eos obtinuisse 
qui Latinorum rem metricam auxerint ac perpoliverint ? 
Cum CatuUus duodecim versuum genera adhibuisset, 
quorum quatuor nondum civitate romana donata es- 
sent (i), Horatius viginti quinque versibus usus est, ex 
quibus tredecim primus protulisse videtur (2), stropha- 
rum vero systemata duodeviginti confinxit aut a Graecis 
desumpsit, omnia fere Latinis adhuc intentata. Pleraque 
igitur iEolorum metra romanae lyrae « non ante vulgatas 
per artes (3) » sociavit atque concinnavit, licet ne uUum 
quidem vestigium operosissimi illius laboris reperire 
possis, quo adversus rigidiorem latini sermonis indoiem 
conflictandum fuit. Neque tamen Graecorum numeros 



(i) Cf. CouAT, Et, sur Catulle, p. 188. 

(2) Cf. L. MuELLER, De re metrica lat, poet,^ 1. i et 11 (Lips. 
1861). — Cf. ejusdem Libellum de metris horatianis^ in edit. Hor. 
Carm. (Lips. 1877). 

(3) Carm, vf, 9, 3. 

3 

adeo serviliter rettulit, ut nihil immutaret; nam, hac 
quoque parte ionicae dialecti mollitiem romanae linguae 
severitate castigavit. « Cum, inquit Mueller, exiguus 
essetusus spondei in versibus quos sumpserat a Graecis, 
quod tamen genus rythmorum gravitati Latinae longe 
est aptissimum, cautum fuit certe ab eo, ut ubicumque 
illum admitti liceret Graecorum ex norma, ibi certa 
observantia jam idem sanciretur » (i). Hinc est, exempli 
gratia, quod Alcaicus versus velut Sapphicus spondeis 
fulcitur et firmatur, caesura producta distinguitur, ita ut 
tardior paulo graviorque veniat ad aures. 

Non dissimulavi Horatium, quod ad sententias, elo- 
cutionem operisque lyrici leges pertinet, a graecis exem- 
plaribus mirum in modum pendere ; sed cum satis vel 
ex dictis constet non servi cujusdam, sed liberi poetae 
partes ab eo susceptas esse in imitando, jus mihi partum 
esse arbitror ut tandem inquiram quid romanum redo- 
leat studiosissimus ille Graecorum discipulus. 

(i) MuELLER, De re tneirica, p. 162. — Cf. Waltz, op, c, p. 18 
« II n'est pas rimitateur servile d'Archiloque et des Eoliens ; il a 
su, par son art personnel, approprier au genie latin et soumettre 
k des regles plus severes les vers et les groupes de vers qu'il a 
importes. » Pag. 79, eadem fere leguniur. 



»^^^^^^^^^^^^^^^^^^^^^^^v^ 



CAPUT II 



QUOMODO IN LYRICIS CARMINIBUS ROMAM ET ITALIAM 

HORATIUS DESCRIPSERIT 

l. Quam describendi rationem adhibuerit. — II. Quomodo loca descri- 
pserit. — III. Quomodo mores : comitia, deorum cultum, romanum 
luxum, romanam domum expresserit. 

I. Inter omnes poeticarum rerum vel mediocriter 
peritos illud ante omnia constat, lyricam poesim a ceteris 
poesis generibus eo praeser<im differre, quod proprio 
nomine, quicquid cogitet, sentiat et velit, poeta loqua- 
tur, ideoque illam a recentioribus nonnullis insolentius 
profecto et barbare nimis, tamen significantius vocari 
poesim maxime omnium subjectivam, Nec enim aliorum 
gesta, epicorum more, narrare, neque in scaenam per- 
sonas alias agentes inducere, proprium lyrici poetae 
munus est et officium; sed ipse velut in scaenam ascen- 
dit, servataque propria persona, proprias quoque partes 
agit. Inde fit ut in ipsius operibus eorum locorummentio 
et descriptio persaepe inveniatur, in quibus natus et edu- 
catus, variosque et multiplices cotidianae vitae affectus 
expertus est, ita ut ead^m opera, quemadmodum nativae 
poetae indolis, sic ipsius patriae fideiissimum tanquam 
speculum exsistant. Simiii prorsus ratione, ipsam tem- 

porum, quibus vixit, imaginem referre debent. Igitur 
qualem se in depingendis patriae locis et moribus prae- 
stiterit Horatius expendere haud alienum a proposito 
ducimus. 

Non esttamen quod exspectes ut in locis depingendis 
diutius Venusinus noster immoretur, eamque locorum 
imaginem ostendat, quae nihil legentium animis amplius 
desiderandum relinquat. Longe aliam fuisse apud anti- 
quos describendi rationem multi jampr8emonuerunt(i). 
Namque satis habebant, si, Homero duce, urbem ali- 
quam, fluvium vel montem uno vel altero verbo, et eo 
quidem perquam significanti et proprio, ob mentis 
oculosponerent, unde vivida quaedam exsurgeret imago, 
in bono lumine collocata, sed adumbrata magis quam 
uitimo penicillo.depicta. Quae quidem describendi ratio 
eo pertinebat, ut legentes claris illis et parcioribus prae- 
stricti coloribus, non ad satietatem delectarentur, sed, 
relicta sibi cogitandi et imaginandi copia, inchoatam a 
poeta tabulam secum ipsi perficerent. Nondum enim 
provenerat iliud poetarum genus qui ideo tantum terra- 
rum situs describere videntur, ut describant, adeoque 
multi sunt in producendis rerum imaginibus ut potius 
fastidium quam gratiam consequantur. Horatiana igiiur 
carminaita revolvamus, ut nunquam obliviscamur eum, 
antiqua describendi ratione, ut parcius ita expressius 
patriae effigiem adumbrasse. 

n. En, Horatium secuti, Romam ingredimur, princi- 
pem urbium (2). Sacram metimur Viam (3), sacrum 

(1) Gf. Patin, Etudes sur la poesie lat., t. I, p. 253. 

(2) Carm, iv, 3, i3. 

(3) Epod. IV, 7, 

illum clivum^per quem tot catenati reges in triumphum 
•ducti sunt, Augustusque, si vaticinantem poetam augur 
Apollo non deludat, quandoque trahet feroces, merita 
decorus fronde, Sygambros (i). Ad Capitolium perveni- 
mus, Romae et totius terrarum orbis caput, quod aeterno, 
qua5 spes Horatio est, scandet cum tacita virgine Pon- 
tifex (2). Quale nobis ante oculos obversatur spectaculum ! 
Adspicimus sacras arces quas Jupiter jaculatus Urbem 
gentesque terruit ne altero diluvio absumerentur (3). 
Praecipuaspoeta nomine appellat, Aventinum(4), Palati- 
num (5), Esquilinum (6), illumque transTiberim Vatica- 
num, cujus jocosaquondamimago, cum Maecenati daius 
in theatro plausus fuit, laudes illi reddidit (7). Adspi- 
cimus flavum Tiberim, qui monumenta Numas regis 
seu templa Vestae arenosis undis alluit, iisque ruinam 
minatur quando sinistra labitur ripa (8). Postquam 
vero ad Urbis cacumina oculos circumtuleris, refer jam 
ad areas quae dextra lasvaque patent, civilium rerum vel 
juvcnilium ludoruni sedes. Hic cernis forum illud ubi 
romana vita agitatur, et superba civium potentiorum 
limina, quo mane clientes confluunt patronos saluta- 
turi (9) : illic vero apricum Martis Campum (10), ubi ju- 

(i) Carm. iv, 2, 35. 

(2) Carm. iii, 3o, 9. 

(3) Carm, i, 2, 3 seqq. 

(4) Carm. scec. 69. 

(5) Ibid., 65. 

(6) Epod. 5, 100. 

(7) Carm. i, 20, 3 sqq. 

(8) Carm, r, 2, i3 sqq. 

(9) Epod. 2, 7. 

(10) Carm. i, 8, 3. 

ventus pulveris atque solis patiens, equitando et luctando, 
membra duro labore exercet, quo cives Roma domi. 
bellique bonos semper habeat. Veruni ne diutius mireris 
beatae 

Fumum et opes strepitumque Romae 

monet Horatius(i),et invitat utsecumdescendasadmare, 
vel ad colles Tiburtinos confugias, praesertim cum calor 
adducit febres nec poetam inertibus horis frui sinit. 

Jam vero si velis Italiam perlustrarc, fidum ducem 
habes qui praecipuas urbes, fluvios et montes non solum 
nomine designabit, sed iis etiam coloribus depinget, 
quibus a natura sumptis nihil unquam vetustas detra- 
hat. Roma egressurus ut via Tiburtina ad dilectissimam 
poetas regionem, alteram ejus quasi patriam, contendas, 
respice ad Aquilonem ut stet Soracte, per acriores 
hiemes nive candidum (2). Sed jam Latium ferox (3) 
ingressus es, et mox, omissis ad dextram Albanis mon- 
tibus etnivali Algido(4), Tibur illud cernis, declivi coUe 
supinum Tibur (5). Quis miretur amoenissimam hance 
regionem adeo Flacco placuisse, ut eam regiae Romae 
praeferret (6), et effusius solito describeret ? Nunc laudat 
mite solum Tiburiset moenia Catili (7), nunc aquas quae 
Tibur fertile praefluunt (8). Quid dicam de illo carmine 



(i) Carm. iii, 29, 11. 

(2) Carm. i, 9, i. 

(3) Carm, i, 35, 10. 

(4) Carm. iii, 23,9 

(5) Carm. iii, 4, 23. 

(6) Epist. i, 7, 44. 

(7) Carm. i, 18, 2. 

(8) Carm. iv, 3, 10 

ubi celeberrimas regiones memorans quaspoetaesummis 
laudibus extollere solebant, se Tiburtini agri dulcedine 
maximopere teneri profitetur ? 

» 

( Mejnec tam Larissae percussit campus opimae, 
Quam domus Albuneae resonantis, 
Et praeceps Anio ac Tiburni lucus et uda 
Mobilibus pomaria rivis (i). 

Quid brevius simul et expressius excogitari potuit, ut 
regionis amoenitatem tabulae suavitas aequaret ? Hanc 
sedem senectae etlaborum requiem precabatur (2), unde 
si Parcae prohiberent iniquae, molle Tarentum petiturus 
erat. 

Quamvis Tibure poeta admodum delectaretur, non 
eo tamen potissimum confugere assueverat, ut ab urba- 
nis officiis respiraret ; sed, postquam Platona Menandro 
stipaverat , Eupolin atque Archilochum comites eduxe- 
rat (3), ultra Tiburtinos coUes tendens iter in Sabinis 
inter litteras rusticabatur. Ibi ad pedes amoeni Lucreti- 
lis (4), in reducta valle Caniculae vitabat aestus, dum 
pastorum fistula valles et Usticae cubantis levia persona- 
bant saxa ; satisque beatus unicis Sabinis, nihil supra 
deos lacessebat, nec potentem amicum largiora flagita- 
bat (5). Quod ad hunc imaginum suavissimum colorem 
attinet, ne arbitreris Horatium proprio ingenio,sollemni 
poetarum more, nimis indulsissse ; verum adeo cuncta 
ad vivum, ut ita dicam, e natura expressit, ut hace sola 

(i) Carm. i, 7, 11. 

(2) Carm. 11, 6, 5 seqq. 

(3) Sat, II, 3,11. 

(4) Carm, i, 17, i seqq. 

(5) Carm, 11, 18, 11 seqq. 

descriptione ductus, vir quidam nostri poetae cultor 
eximius, sasculo proxime elapso, villae horatianae reli- 
quias detegere potuerit, et testari Horatium in singulis 
describendis non minus pictorem quam poetam egisse(i). 
Si libet, destinatum iter pergamus. Postquam Paeli- 
gnorum regionem frigoribus notam pertransiimus (2), 
mox siticulosam Apuliam (3) ingredimur. Adspicis Su- 
peri maris fluctus, quos ad litus elidit Auster 

Dux inquieti turbidus Hadriae (4). 

Dum furit tempestas, personant litora raucis flucti- 
bus (5), etmugiuntquerceta Gargani (6). Salvcte, Matina 
cacumina (7), ubi grata thyma carpunt apes, laboriosae 
poetae sedulitati exemplum daturae (8). Sed jam ad pa- 
triam Horatii ventum est ; longe sonantem audimus 
Aufidum (9), tauriformem fluvium ( i o), qui violenter cur- 
rit ad mare ; Vulturemque Apulum cernimus (11), ubi 
quondam Horatium, non sine dis animosum infantem, 
ludo fatigatum somnoque oppressum fabulosae palumbes 
fronde nova texere. Quam suaviter poeta memorat loca 

illa, puerilium ludorum testes, 

#• 

(i) Gapmartin de Ghaupy, Decouvertede la maison de campagne 
d^Horace, t. III, p. 336-7. 

(2) Carm, ni, 19, 8. 

(3) Epod. 3, 16. 

(4) Carm, iii, 3, 5. 

(5) Carm, 11, 14, 14 

(6) Carm. 11, 9, 7. 

(7) Epod. 16, 28. 

(8) Carm. iv, 2, 27 seqq. 

(9) Carm. iv, 9, 2, 

(10) Carm. iv, 14, 2 5. 

(11) Carm. iii, 4, 9 seqq. 

Celsae nidum Acherontiae 
Saltusque Bantinos et arvum 
Pingue... humilis Forenti ! 

Quae quidem qui potuerunt effingi graphice magis ? 

Ulterius progrediamur, quo nos cum Horatio vocant 
Magnae Graeciae colles cum amoenitate tum fertilitate ce- 
lebratissimi. Hie, circa laetas Galassi fluminis ripas (i), 
errantes cernimus oves pellibus velatas ne sentibus et 
dumetis praestantior earum lana corrumpatur; hic, Ca- 
labrae mella ferunt apes, nihil Hymettio melli ceden- 
tia (2), Aulonque uvas gignit quae minimum Falernis 
invideant (3). Ver ibi longum, atque autumnum vere 
excipi et continuari dicas, adeo tepent hiemes ! 

Hinc si ah*a via Romam repetis, quot adhuc invenias 
loca in horatianis carminibus nomine designata, aut 
verissimis imaginibus depicta : Tyrrhenum mare oppo- 
sitis pumicibus debilitatum (4); otiosam Neapolin (5); 
Lucrinum lacum, non minus conchyliis quam loci 
amoenitate Romanis jucundum(6); liquidas, Baias (7) 
ubi maris litora submovere nititur, mira quasrendae vo- 
luptatis ratione, Romanus 

Parum locuples continente ripa (8) ; 

agros vini feracissimos, Calenum, Formianum, Faler- 
numque ; felicia rura quae Liris quieta 

(i) Carm. 11, 6, 10. 

(2) Carm, in, 16, 33 ; 11, 6, 14. 

(3) Carm, 11, 6, 17. 

(4) Carm. i, 11, 5. 

(5) Epod. 5, 43. 

(6) Carm. 11, i3, 3 ; Epod, 2, 49. 

(7) Carm, iii, 4, 24. 

(8) Carm, 11, 18, 21. 

Mordet aqua taciturnus amnis (i), 

vel gratum Antium, Fortunae templo nobilissimum (2); 
vel Tusculum, villis candentibus late spectabile (3), fri- 
gidumque Praeneste (4), « aestivas, ut ait Florus, deli- 
cias » (5). 

Quod si ea Romas et Italiae delineamenta, eosque co- 
lores in unum contraximus, unde una efficeretur quasi 
tabula ab Horaiio depicta, non est cur vereamur ne in 
reprehensionem incurramus quod fucum facere volueri- 
mus, quo melius romana horatiani ingenii natura elu- 
ceret : muho magis timendum est ne ea obscurata nimis 
sit. Namque non hic aut illic patrias imagines carminibus 
suis inspersit Horatius ; sed pauca admodum reperias 
ubi nomen aliquod vel etiam pictura romanum scripto- 
rem non prodat : immo, ne illud quidem romanas origi- 
nis signum ab iis poematiis abesse voluit quae graeco 
constant argumento, ut grascas sententias juris romani 
factas esse intellegas. Quae quidem patriae toties comme- 
morandae vel depingendae ratio qukm Romanis placere 
debuerit, ex nobismetipsis quasrere possumus. Quem 
enim non delectat eas regiones reperire apud scriptores 
ad verum expressas, in quibus viximus, quas etiam vel 
peregrinando novimus? Redintegrata locorummemoria, 
rursus iis fruimur quae vidimus, et naturam admirati, 
sollertem poetas artem, naturae aemulam, perinde admi- 
raniur ac si pingentem poetam, communicatis nostris 

(i) Carm. i, 3i, 7. 

(2) Carm. i, 35, i. 

(3) Epod. I, 29. 

(4) Carm. iii, 4, 22, 
(5j Flor. I, XI, 7. 

cum illius sensibus, nostra industria adjuverimus. Ut 
paucis quae hactenus disputata sunt contrahamus, Ho- 
ratii carmina meminerimus adeo luculentam Romae et 
Italiae imaginem praebere, ut, si trans Alpes peregrina- 
tionem instituere velis, neque inter sarcinas locus nisi 
uni Veterum libro relinquatur, Horatio nemoquisquam 
praeferendus sit. 

III. Quemadmodum ea locorum nomina apud Hora- 
tium passim occurrentia poetae patriam quasi ob oculos 
perpetuo ponunt, ita romani et italici mores melicis 
carminibus haud raro descripti Augusteam aetatem si- 
gnare videntur. Ut a creandis magistratibus ordiar, sci- 
mus, Suetonio auctore, Octavianum comitiorum pristi- 
num jus reduxisse (i), primisque hujus principatus 
temporibus non semel in Campo Martio ea in dandis 
suffragiis exorta esse certamina quae veteris rei publicae 
morem in memoriam revocarent (2). Horatio igitur non 
opus fuit altius ex Annalibus exempla repetere (3), ubi 
Romanorum studia et contentiones in petendis magis- 
tratibus designare voluit. Visam rem, non auditam tan- 
luiii referre videtur, cum petitores ostendit in Campum 
descendentes, ut desummis honoribus contendant, hunc 
vetere prosapia et nobilitate superbientem, illum moribus 
et fama commendatum,veletiam majori clientium turba 
stipatum (4). Quid enim? Illa comitia quorum agitatio- 

(i) SuET. August,, 40. 

(2) Dio. Cass., IV, 6. 

(3) Minus recte, ut opinor, vir doctissimus Orellius, Hor. op., 
1. 1, p. 329 : « Geterum loquitur quasi vetere re publica etiamtunc 
manente. » 

(4) Carm. iii, 1, 10. 

nes et aestus cum Euripi fluctibus Tullius non luculente 
minus quam vere contulerat (i), mobiles Quiritium 
animos (2), instabilemque poprularis aurae (3) favorem 
adeo declarabant ut non sine causa contendi possit inde 
Horatium didicisse quam parvi ventosas plebis suffragia 
facere oporteret (4). Verumenimvero vix opus esse 
arbitror ut moneam illum popularium suffragiorum 
contemptum signum esse, ut aiunt, temporum, satisque 
denuntiare caducos veteris rei publicae mores pessum ire, 
atque brevi futurum ut Augustus comitia debilitet, Tibe- 
rius penitus toUat (5). 

Quod ad religionis res et casrimonias pertinet breviter 
et summatim attingam, cum fusius de diis jam disputa- 
tum sit; satis erit in praesens ea delibare quae romanos 
mores imprimis sapiunt. Horatii carmina diis, si ita 
loqui fas est, adeo plena et referta esse ut eorum nomina 
sescenties memorentur, sciunt vel qui incuriosa manu 
evolverunt; neque temerarium sit contendere tam am- 
plam ibi sacrarum rerum materiam inveniri, ut, si alio- 
rum opera deficiant qui de iis proprie et peculiariter 
scripserunt, possis tamen, collectis quae apud Horatium 
sparsa jacent, romanae religionis effigiem satis agnoscen- 
dam describere. Ibi reperias Graecorum numina, quae 
jampridem in civitatem allata, suas proprietates, quas 
vocant, romanis numinibus induerunt, iisque tamen 
ritibus coluntur qui ex vetere Romanorum religione 

(i) Cic. Pro Mur,^ 17, 35. 

(2) Carm, i, i, 7. 

(3) Carm. iii, 2, 20. 

(4) Epist, I, 19, 37. 

(5) Tac. Ann,f i, i5. 

emanarunt (i). In quo istius populi ingenium elucet, 
qui avitarum religionum tenacior, mutatis de diis opi- 
nionibus, antiquitus usitatos ritus servandos censebat. 
Sunt quoque numina quae, ut nomine et proprietatibus 
iia cultu vere romana permanserunt : Lares illi, romanae 
domus custodes, in atrio renidentes (2), ture et horna 
fruge, caesaque porca placandi (3); Juno Lucina, cui 
calendismartiis,sollemni Matronalium die, pro conjugii 
felicitate sacra faciunt (4); Terminus, festis diebus, agna 
caesa colendus (5), Faunusque, vetefrimus ille Lati- 
norum deus, agrorum et gregum custos assiduus, qui 
turi, nonis decembribus (6), Romaeque idibus februa- 
riis (7), quam religiosissimo cultu quotannis celebra- 
tur. Quid vero opus est Ancilia dicere aeternosque 
Vestas ignes, fatalia romanae aeternitatis pignora? (8) 
Unum hoc adjiciendum puto, quod Horatius, veterum 
haud indiligens, novos quoque cultus velpotius Augusti 
aetate renovatos carminibus exornare aut commemorare 
studet, neque ludos saeculares solum (9) et festos dies 
Apollini, dedicato templo, habitos (10), sed Neptunalia 
etiam, quae, exstructis ab Agrippa in Neptuni hono- 



(1) Cf. G. BoissiER, La /^e/i^/on romatne d*Aug. aux Antonins, 
ed. in-i2, t. I, p. 38. 

(2) Epod. 2, 66. 

(3) Carm. iii, 23, 3. 

(4) Carm, iii, 8, i seqq. 

(5) Epod. 2, 59. 

(6) Carm. iii, 18, 10. 

(7) Carm. 1, 4, 11. 

(8) Carm. iii, 5, 10. 

(9) Carm. scec, iv, 6. 

(10) Carm, i, 3i, i. 

rem magnificentissimis aedibus, Romae invaluisse vi- 
dentur (i). 

Parum est quos coluerint deos Romani novisse, nisi 
penitus introspicias quo animo in iis colendis se habue- 
rint : cujus rei testimonia haud contemnenda praebet 
Horatius. Ei vero summam istius religionis in minutis- 
simis et intricatissimis ritibus consistere cum exaliorum 
scriptis tum ex nostri carminibus discimus; quibusdam 
enim in locis non modo sollemnem apud Romanos pre- 
candi morem, sed eas quoque viciimas quibus deus 
quisque ex Pontificii juris decretis colendus est indicat 
poeta. Neque committit ut Urbem auspicato conditam 
omnia belli domique prospera ex auspiciis religiose 
observatis tenere obliviscatur ; nunc enim profecturis 
amicis, providus auspex, fausta omina precatur (2) ; nunc 
ideo Monaesem et Pacorum Romanorum impetus contu- 
disse aiBrmat, quod inauspicato et praster deorum 
voluntatem Romani bella moverint (3). Ibi animadvertas 
licet vere germanam romanas religionis naturam, quae 
tam brevi confinio superstitionem attingebat, ut eadem 
illa religionis voce non probandum modo cultum sed 
cultus etiam stultam immoderationem soli omnium 
signarent. Neque objiciatur notissimum illud carmen, 
quo rusticam Phidylen, superstitiose de donorum exi- 
guitate sollicitam, sapienter monet deos minus lautis 
sacrificiis coli quam puro sacrificantis animo : 



(i) Carm. iii, 28, i ; cf. Preller, Les Dieux de Vancienne Rome, 
p. 347. 

(2) Carm. iii, 27, 8. 

(3) Carm. iii, 6, 10. 

Immunis aram si tetigit manus, 
Non sumptuosa blandior hostia 
Mollivit aversos Penates 

Farre pio et saliente mica (i). 

Praeclara quidem sententia, vere philosopho viro digna, 
ex Euripide, ut videtur, desumpta (2) ; quae tamen su- 
perstitionis morbum testatur, dum remedium suppe- 
ditat. 

Jam vero deorum cultum in exitialem contemptum 
abisse non semel queritur (3), sincera an ^cta indigna- 
tione nihil nunc ad nos : sed quae mala deorum negle- 
gentiam consequi soleant ejusdem carmina saepius tes- 
tantur. Romani, sublata in deos fide, neglectaque avita 
religione, cum in trepidis rebus versarentur aut futuri 
nimium incuriosi ad ventura omnia paverent, ad reli- 
giones extraneas confugerunt; unde factum est, ut,quam 
diis fidem abnuerant,eam Astrologorum et Chaldaeorum 
hariolationibus adhiberent. Quem morbum Romam 
antea Jam irrepsisse Tullius auctor est (4), et Augusti 
temporibus grassatum esse illo carmine docet Horatius, 
ubi Leuconoen a tentandis Babyloniorum numeris avo- 
care studet (5). Superstitioni finitimus estartium magica- 
rum usus ; quae quoque apud Romanos quatenus inva- 
luerint fidem facit vel solum illud carmen, quo poeta 

(1) Carm, iii, 23, 17. 

(2) EuRip., Danae^ frag. 11, ed. Didot : 

Kxi Oeotat fiixpai x^^P^ dvovreti TeAnj 

TWV ^OUOUTOUVTWV SvTOti SfjaS&iwipOXJi » 

Cf. Stob. xcvii, 14. 

(3) Carm, iii, 6, 7. 

(4) Gic, Tuscul, i, 40. 

(5) Carm, i, 11, 2. 

noster Canidiae illiusque in taeterrimo opere administris 
diras imprecatur (i). 

Si nullo non tempore religione opus est quae cupidi- 
tatibusfrena injiciat, tum maxime illud vinculumdeside- 
rari manifestum est, cum in ea. incidimus tempora quae 
novam omnibus vitiis materiara suppeditant. Haud 
igitur multae operae est, si illorum temporum rationem 
habeas, intellegere qui factum sit ut Horatii astate publici 
mores adeo a pristina severitate deflexerint. Postquam 
enim illa desaevierat tempestas quae rem publicam per 
multorum caedes ad unum virum transtulerat, multi ex- 
stiterunt qui infimo naci loco proscriptorumque bonis et 
honoribus aucti in omnem luxum effusissimis, ut ita 
dicam, habenis se projicerent. Non est itaque quod no- 
bis admirationem moveat, si poeta acerbissimo carmine 
in ejusmodi hominem quempiam invehatur, qui servus 
olim flagellis triumviralibus caesus, nunc superbo gressu 
per Sacram viam ambulat, amplissima latifundia possi- 
det, et inter equites in primis sedilibus, contempta lege 
Roscia, spectaculis interest(2). Non quod soli per inju- 
riam ditati luxui indulgerent ; latiusenimea prorepserat 
libido. Pace post Actiacam pugnam Romanis conciliata, 
cum jam securisotio frui liceret, divitias exercere, domos 
ex pretiosissimis marmoribus aedificare, auro et ebore 
exornare (3), nemus inter columnas impluvii conse- 
rere (4), si non coeperunt, in dies tamen magis insueve- 

(i) Epod. 5 ; cf. Cic. in Vaiinium, vi, 14 : « ... cum puerorum 
extis deos manes mactare soleas. » 

(2) Epod, 4 

(3) Carm, iii, i,45 ; 11, 18. 

(4) Carm. iii, 10, 5 ; cf. Vitruv. vi, 8. 

runt. Neque in Urbe tantum immanis ille luxus constitit, 
sed villas etiam invasit. Liberrimaerumpit Horatii indi- 
gnatio, cum pestem illam conspicit pef totam Italiae 
faciem jamjam grassantem, mox propter regia asdificia 
vix aratro pauca jugera relicturam(i). Quidni stomache- 
tur, cum piscinae Lucrino latiores passim effodiantur, 
inutilesque arbores, solius voluptatis causa, in vitium 
olivetorumque locum succedant, cumque, jactis inaltum 
molibus, vel in ipso maris litore domos exstruere cives 
assuescant ? (2). 

Cum in consuetudinemproverbiicesserit, luxum, quo 
lautius in publicum prodeat, eo viliora privatim vitia 
occultare, non miraberis si romanam domum introeunti 
foedissima quaeque, quod ad mores attinet, saepius occur- 
rant. Et vero, quo recidit illa matrimoniorum sanctitas, 
qua olim res publica viguisse.dicitur ? Jam pridem flagi- 
tiosis moribus infecta domus est, et matrimonia adulte- 
riis corrupta. . 

Fecunda culpae saecula nuptias 
Primum inquinavere, et genus, et domus ; 
Hoc fonte derivata clades 

In patriam populumque fluxit (3). 

' Qua turpitudinis contagione ita tenentur liberi, ut a 
teneris annis in omnem lasciviam prolabi condiscant : 
ionicam mollitiem dicas in romanae domus penetralia 
traductam. Hinc habes luctuosissimam illam augusteis 
temporibus familiae imaginem : parentes vicissim adul- 

(i) Carm, 11, i5, seqq. 

(2) Carm. 11, 18, 20; iii, i, 33. — Gf. Sen. Epist. 89, 21. 

(3) Carm. iii, 6, 17. 

4 

teriis conjugium fcedantes, vel ipsatn persspe matrem- 

familias dote virum regentem (i), nec sine conscio iilo 

adulteram (2) ; filiam qu^ incestos amores 

De tenero meditatur ungui (3) ; 

atque fiHumqui 

nescit equo rudis 
Hserere ingenuus puer, 

Venarique timet, ludere doctior, 
Seu grteco jubeas trocho, 

Seu malis vetica legibus alea (4). 

Sic igitur, profligatis bellis civilibus, vetus morum 
disciplina oblitterata est ut.nescias utrum stupris an adul- 
teriis, orbitate an prava liberorum institutione pejus res 
publica laboret. Cum ingenti illa corruptela in summum 
Romam discrimen adductum iri intellegeret Augustus, 
per leges malo mederi statuit, quali adjutore Horatto 
Usus, infra disquiretur. Hic animadvertere sufliciat poe- 
tam depravatis Urbis moribus non semd puros et in- 
contaminatos rusticorummores contra positos ostendere : 
patrum laboriosam industriam ; mulierum pudicitiam, 

Sabina qualis, aut perusia solibus 
Pernicis uxor Apuli (5) ; 

piumque filiorum erga matres obsequium (6). 

Ex dictis evincitur lyrica Horatii carmina Romae et 



|i) Carm. iii, 24, 18. 
(2) Carm. in, 6, 29. 
(3)/&. a3. 

(4) Carm. iii, 34, 54. 

(5) Epod. 2, 41. 

(6) Carm. iii, 6, 40 

Italiae satis fidelem imaginem depingere, non si ad re- 
gionum situs solum respicias, sed ad mores etiam, 
quales aetate illa vigebant. Ut igitur peregrinantibus ex 
locis ab Horatio descriptis plurimum delectationis oriri 
diximus, sic hisioricis penitus Augusti tempora et Ro- 
manorum mores scrutantibus curiosius evolvenda hora- 
tiana carmina arbitramur. 

Quamobrem constat jam, id quod primum posuera- 
mus, Venusinum poetam externa, ut ita dicam, facie 
romanum apparere; restatque ut remmultodifficiliorem 
aggrediamur, utrum, expensis quae in lyricis carminibus 
ad romanam patriam, res politicas vel philosophicas per- 
tinent, Horatio animus vere romanus fuisse dicendus sit. 

CAPUT III 



DE HORATIl IN PATRIAM AMORE 



I. Amor patriae, praecipua Romanorum virtus ; — quae provincialibus 
civibus patria ; — quid sit vcre patriam amarc. — II. Horatius avitae 
Romanorum gloriae admirator et praeco. — III. Horatii in patriam 
studium, inter bella civilia ; — Carmina ante Perusinum, ante et post 
Actiacum bellum scripta. — IV. Horatii in Romae perennitatem fides. 
— V. Horatii gratus in Venusiam animus, loci patriam. 



I. Neminem latere puto, vel qui transcursim romanos 
annales evolverit, hunc populum ut labore, patientia 
ceterisque id genus virtutibus, quibus res quaeque publica 
augeri solet, ita praecipuo in patriam amore inclaruisse. 
Cum enim nobiscum animo reputamus, si in foro acer- 
bissimas Patrum et plebis contentiones et discordiae 
exercerentur, eas, consule instare bellum nuntiante, 
statim defiagrasse, omnesque ad arma cucurrisse, quasi 
consulis voce ipsa patria esset locuta ; et ubi ad rem cum 
hostibus ventum esset, illas Deciorum et aliorum visas 
esse devotiones, quas fere inter fabulas recenseas, nisi 
apertioribus constent testimoniis; ducibusque devictis 
adeo cives non suscensuisse ut contra omnes ordines iis 
obviam irent, gratiasque agerent quod de re publica non 

desperassent (i), quid dicamus, nisi Romanis, vetere 
re publica, patriae amorem ceterarum virtutum caput et 
fontem exstitisse ? 

Quamvis illasint quas omnium admirationem movere 
debeant,en aliud praestantius occurrit. Cum Roma, Latii 
finibusegressa, ceteris Italiae populis, civitatis nomine, 
jugum imposuisset, utra provincialibus viris patria fuit, 
civitas ex qua orti, an civitas in quam acciti erant? Ar- 
pinas an Romanus Marius dicendus est ? Num minus 
romanam patriam diliget municeps aliquis, quam civis 
antiquissima Urbis gente oriundus ? Rem luculentissime 
enucleat Tullius, testis prae ceteris audiendus, ut qui 
Romae inquilinus esset. « Ego mehercule, inquit, etilli 
(Gatoni) et omnibus municipibus duas esse censeo pa- 
trias : unam naturae, alteram civitatis ; ut ille Cato, cum 
essetTuscuIi natus, in populi Romani civitatem suscep- 
tus est. Ita, cum ortu Tusculanus esset, civitate Ro- 
manus, habuit alteram loci patriam, alteram juris ; ut 
vestri Attici, priusquam Theseus eos demigrare ex agris 
et in astu, quod appellatur, omnes se conferre jussit, et 
simul (ppaTopeg iidem et Attici : sic nos et eam patriam 
dicimus, ubi nati, et illam, qua excepti sumus. Sed ne- 
cesse est caritate eam praestare, qua populi Romani 
nomen universae civitatis est : pro qua mori, et cui nos 
totos dedere, et in qua nostra omnia ponere et quasi 
consecrare debemus » (2). Neque his verbis oratoriam 
nescio quam contineri jactantiam putes, quasi cum 
egregiis praeceptis res parum concinuerit. Quis enim 

(i) TiT. Liv. XXIII, 61 . 

(2) Cic.. De LegibuSy 11, 2, 5 (ed. OrelL). 

se magis romanum civem praestitit quam Tullius, cum 
civilibus curis et tota agendi ratione, tum studiis et scrip- 
tisPQui cum perfectam civitatis imaginem civibus suis 
ostendere veilet, non, Platonis instar, eam adumbravit 
qua? nusquam fuisset, sed romanas ipsius rei publicae 
historiam cxhibuit(i); cumque officiorum modum et 
rationem describeret, patriam omnes omniiim caritates 
unam complecti affirmavit (2), 

At veniet mox tempus, cum, prolato imperio, popu- 
lisque non Italiae modo, sed externis etiam et longinquis 
in civitatem exceptis, patria romana in ilia populorum 
coUuvie quasi evanescere videbitur. Jam in Senecae ope- 
ribus minus illa cernitur; et cum hominum officia dili- 
genter percenset, ad privatos tantum respicere eum cre- 
das. Si rogaretur cujatem se esse diceret, quid responsu- 
rum putas, nisi notissimo Socratis verbo : mundanum ? (3) 
A Cicerone ad Senecam media intercedit Augusti aetas ; 
utrum igitur Horatius, Ciceronis instar, romanam pa- 
triam vere et exanimo,utaiunt, diligat, an minuscuret; 
ipsiusne carmina veterem patriae amorem spirentadhuc, 
an patriamjamobIitteraridenuntient,statiminquiremus. 

In principio sit positum, neminem vero in patriam 
amore inflammari, nisi qui praeteritum patriae decus, 
civesque olim de ea bene meritos admiratione prose- 
quatur; quod autem praesens est, Isetis patriae rebus 
gaudeat, miseris doleat, semper paratus, quoad ejus 
fieri possit, illas promovere, his mederi ; denique de 

(i) Gic, De Republica. 

(2) De Offic, I, 17. 

(3) Gic. TuscuL V, 37, 108; cf. Plut. ««p^wy^j, t. VIII, p. 371 
(ed, Reiske); Arr., Epict. i, 9, . 

patria nunquam in posterum desperet. Ita enim fiet, ut, 
si civilia obeas munia, fortem et strenuam civitati naves 
operam, neque de via quam patres ingressi sunt deflec- 
tendo, heque novas augendae publicae gloriae rationes 
omittendo; si vero scriptoris vel poetae partes agas, 
veteris patriae imagine semper ob oculos posita, praete- 
rita tempora cum praesentibus patresque cum posteris 
continua, ut ita dicam, catena conectas, cives patrio more 
agentes meritis laudibus exornes, errantesque in viam 
avitae gloriae reducas. Jam vero si ea quasi trutina lyrica 
Horatii carniina expendas, futurum esse satis confido, 
ut illa patriae amorem prae se ferre et spirare mecum 
confitearis. 

II. Notum est fuisse olim apud Romanos rude quod- 
dam lyricas poesissimulacrum, qua convivae in epulisde 
clarorum hominum virtutibus ad tibicinem canerent ; 
quem patrium morem, multis abhinc annis obsoletum, 
pollicetur Horatius sua opera soilemnem rursus futu- 
rum : 

Virtute functos, more patrum, duces, 
Lydis remixto carmine tibiis, 
Trojamque et Anchisen et almae 
Progeniem Veneris canemus (i). 

Non desunt in ipsius libris carmina, quse, cum illis 
respondere, tum patrios sensus et summam veteris rei 
publicae admirationem continere videantur. Quaecumque 
enim a Romulo ad Augustum fortiter et gloriose gesse- 
runt Romani, quaecumque praecipuo honore fulserunt 
ducum nomina, ita ea commemorat et extoilit, utsentias 

(ij Carm. rv, i5, 29. 

hereditaria illa a majoribus accepta laude poetam super- 
bire, nec quicquam antiquius habere quam ut eam aequa- 
libus suis imitandam praebeat, et ad uhimam usque pos- 
teritatem propaget. 

Nolim in percensendis ejusmodi carminibus nimius 
videri, quae omnium memoria tenentur ; praecipua indi- 
care satis habebo, quaequemaxime proposito conducant. 

In percelebri iilo carmine quo Augustum adversus 
Parthos bellum parantem laudare instituit (i), Horatius, 
pindarico artificio usus, ambigere videtur quem virum 
aut heroa quemve deum canere debeat; mox diviniori 
mente impulsus, et poetico spiritu velut abreptus, maxi- 
mos romanas gentis viros qui patriam bellica virtute 
condiderunt et in immensum auxerunt, obiter quidem, 
sed iis laudibus exornat unde intellegas poetam egregia 
in illos patriae veros patres ferri admiratione. Quid 
multa? brevem quamdam ibi romanae virtutis et gloriae 
tabulam adspiciendam proponit, splendidis coloribus 
depictam, quam romanis sensibus romanaque majestate 
quasi animari nemo sanus diffiteatur. 

Age vero, quis Romanorum cum romana magis super- 
bia illa commemorat proelia quibus in extremum discri- 
men toties adducta est Roma, ex quibus autem ad sum- 
mum gloriae fastigium semper emersit ? 

Quam neque finitimi valuerunt perdere Marsi, 
Minacis aut Etrusca Porsenae manus, 

.^mula nec virtus Gapuae, nec Spartacus acer 
Novisque rebus infidelis Allobrox, 

Nec fera caerulea domuit Germania pube 
Parentibusque abominatus Hannibal (2). 

(i) Carm, i, 12. 
(2) Epod. 16, 2. 

Quoties illud ipsum Hannibalis nomen ore poetSB 
excidit, grande aliquid sonans, magnificum romanae 
virtutis documentum, aeternumque praeclarissimae victo- 
riae decus ! (i). Hic enim, tanta se Punicorum bellorum 
admiratione teneri et quodam modo perstringi fatetur, 
ut iis carmine dicendis imparem suam citharam decla- 
ret (2); illic vero, dum Drusi laudes persequitur, Hanni- 
balem inducit clade ab Hasdrubale accepta in summam 
rerum desperationemadactum, confitentemque Romanos 
ut cladibus nunquam infringi, ita novas inde vires su- 
mere (3). Quo quidem poetae artificio quid ingeniosius 
aut efficacius excogitari potest, quo romana virtus eluceat 
magis ? 

Quemadmodum vero partis olim victoriis exsultat Ho- 
ratius, sicinustasnomini romano ignominiasindignatur; 
atque haud scio an magis romanam mentem in hac cia- 
dis, quam in illa victoriarum commemoratione agnos- 
cere debeamus. Nonne enim penitus ex animo patriae 
amantissimo profectum illud carmen est (4), quo in Crassi 
milites vehementissime invehitur, qui adeosuimetobliti 
et a majorum virtute degeneres fuerunt, ut, postquam 
turpem deditionem honestae morti anteposuissent, inco- 
lumi Jove et urbe Roma, cum Parthorum feminis pro- 
brosa inirent matrimonia ? Qua ab ignominia ut paulu- 
lum mentem indignabundam reficiat, simulque ad 
fortitudinem cives cohortetur, statim nobiiissimum 



(i) Carm. 11, 12, 2 ; iii, 6, 36; iv, 4, 19. —-8, 16 ; Epod, 16, 8. 

(2) Carm. 11, 12, 1. 

(3) Carm, iv, 4, 49. 

(4) Carm. iii, 5, 5 seqq. 

Reguli exemplum subjungit, qui patriae flagitio propriam 
perniciem praetulit : 

Ferlur pudicae conjugis osculum, 
Parvosque natos, ut capitis minor, 

Ab se removisse, et virilem 

Torvus humi posuisse vultum : 
Donec labantes consilio patres 
Firmaret auctor nunquam alias dato, 

Interque maerentes amicos 
Egregius properaret exsul. 
Atqui sciebat, quae sibi barbarus 
Tortor pararet... 

Adeo romani sensus ibi ad verum expressi eminent, ut, 
licet egregium Reguli facinus toties a Cicerone (i) aliis- 
que collaudatum sit, nunquam tamen Regulus nobis in 
mentem veniat, nisi horatiana illa imagine indutus. Ne 
multa, quicquid amantius in patriam cogitari et dici 
potest, poeta noster in brevem versum, illumque omnis 
civicae virtutis plenum, contraxit, qui proverbiiconsuetu- 
dinem obtinuit: 

Dulce et decorum est pro patria mori (2). 

Hanc romanae gloriae imaginem ab Horatio multis 
carminibus adumbratam mecum reputanti, nullus ex 
romanis poetis occurrit cui illa quidem laude cedere 
existimandus sit. Aliter Vergiiius, ut epicum carmen 
decebat, magnificis coloribus gloriosos bellicaj Romano- 
rum virtutis fastos evolvit et depinxit; sed uter sensus 



(i) De off. III, 27. 

(2) Carm. iii, 2, i3. Notandum tamen praeivisse Tyrtaeum 

Tsdvxfjtvat yotp xcd6v ini npojticixotoi nsaovrcc 
^XvSp* ayotddv n€pi >? narpiSi fMtpvd/iAevov 

(Schneidewin, Delectus poet. eleg. iamb, etc, p. 6.) 

magis romanos, Mamuanus an Venusinus,spirare videa- 
tur injudicatum relinquere praestat quam alterutri inju- 
riam facere, cum simillimi in opere dissimili appareant. 
Quoniam vero in Vergilii mentionem incidimus, ne illud 
quidem oblivisci possumus, Horatium non semel sed 
imprimis in praestantissimocarmine de Romulo in deo- 
rumconsortiumadmisso(i), totumiEneidos propositum 
quasi complecti et includere. Sic uterque, fabulosam 
Romanorum a Trojanis et Venere originem carminibus 
velut consecrando, non minus romanae superbiae quam 
Juliorum ambitioni assentitur. 

III. Atenim pulchra patrum facinora admirari, pa- 
triamque in praeterito, ut ita dicam, amare, vulgaris ea 
virtus habetur, quas cum non multum difficultatis habeat, 
ita parum laudis meretur. Ad praesentia tempora respi- 
ciamus oportet,ut quomodo sui in patriam amorisagendo 
vel scribendo civis quilibet periculum feccrit, aestimare 
possimus. Nec aptius quodpiam tempus reperiri potest 
ad id recte judicandum, quam ea plena turbarum tem- 
pora, quibus omnium rerum conversiones fiunt, iia ut 
civitatis imperium a pluribus ad unum vel ab optimati- 
bus ab plebicolas transeat. Tunc enim multi factionum 
impetu quodam et errore abrepti, patriam funditus 
perisse lamcntantur, quoniam ea sublata est forma et 
constitutio quam solam probant. Alii vero sapientius de 
patria sentiunt; dumqueamissam deflent illam formam, 
qua sola patriam florere et vigere opinantur, non com- 
mittunt tamen ut obliviscantur semper patriam exstare, 
licet externum habitum mutaverit. Patriam autem in- 

(i) Carm. iii, 3 ; cf. ii, i, 25 ; iv, i5, 29. 

concusso semper amore diligere,dum ab inimicis homi- 
nibus eam praedae haberi credis, quis neget ut laudabi- 
lem ita maxime arduam esse operam ? Equidem ausim 
affirmare eas publicarum rerum conversiones velut 
certissimam exsistere veri in patriam amoris obrussam. 
Haudaliter sentiebat agebatque magnus ille Romanorum 
orator, qui, oppressa a Caesare re publica, ad litterarum 
studia confugiebat « ut prodesset civibus suis qua re 
cumque posset » (i). 

Cum Horatii aetas in similes turbas inciderit, haud 
parvi momenti erit ad iliud solvendum quod quaerimus 
ea carmina excutere quae de bellis civilibus a Philippensi 
clade ad Actiacam pugnam scripsit. Neque hic insudan- 
dum censeo, ut sciamus quo quodque carmenanno pro- 
dierit, ante an post Horatii cum Maecenate et Octaviano 
amicitiam : cum enim res est quae magis conjici quam 
certo constitui possit, tum parvi ad propositum refert. 
Non enim nunc quaerimus quibus Horatius partibus ad- 
haeserit, sed quo se in patriamanimo gesserit, dum bellis 
civilibus ea conflictaretur. 

Vix Horatius, profligatis ad Philippos Bruti partibus, 
Romam redierat, attritas fortunas carminibus conscri- 
bendis reparaturus (2), cum, tota Italia dividendis inter 
veteranos agris turbata, Fulviaque consulem L. Anto- 
nium, Triumviri fratrem, adversus Octavianum acriter 
concitante, nova bella brevi exarsura inter Romanos 
intellexit (3). Non est quod miremur, si optimus quisque 



(1) Gic, de Divinat.y 11, 2, 7. 

(2) Epist, II, 2, 5o. 

(3) App., Bel. civ. v, 18 seqq. — Dio. Gas., xlviii, 9 seqq. 

civis caedibus ac proscriptionibus vix elapsus, cum pa- 
triamitafatis urgeri videret, in summam desperationem 
collaberetur. Horatius igitur, publici terroris conscius, 
juveniiique ardore et vehementissimo animi impetu 
correptus, quasi de re pubiica jam esset actum, in hoc 
carmen indignabundus erupit : 

Altera jatn teritur bellis civilibus setas, 
Suis et ipsa Roma viribus ruit (i). 

Quid attineret civitatem ineluctabili quadam neces- 
sitate ad ruinam quasi praecipitem adactam ab impiis 
armis deterrere ? Poeta, quo in patriam amore flagrabat, 
cum Romam exsulem quam nullam mallet, popularibus 
suadet ut, Phocaeorum exemplo, in alias immigrent re- 
giones, illudque consilium perficiant quod Sertorius 
recens agitaverat in Fortunatas insulas imperium trans- 
ferendi(2). Quod si totam argumenti rationem, acerbis- 
simum indignationis sensum, orationisque fervorem 
pensites, necesse estfatearis Horatium in illis, juveniliter 
forsitan, tamen civiliter egisse. 

Cum bellum Perusinum prospere Octaviano cessisset, 
Sexto Pompeio Siciliam et maritimos commeatus te- 
nente, perpetuo imminere bella civilia videbantur, foe- 
dere Misenensi potiusdilataquamtransacta. Etsi nullum 
Horatii carmen est, quod illis cum S. Pompeio bellis 

(i) Epod, i6. — Hoccarmen adannum 7i3,subinitium belli Peru- 
sini, cum KiRCHNER(Qu^5/.iiror., Naumburg, 1834, p. ^^)i Franke 
et Orelu, inler alios, referendum censeo, licet Mitscherlich 
aliique an. 722 scriptum opinentur. Quicquid id est, nihil nostro 
proposito nocet : melius etiam cum Horatio ageretur, si eum adeo 
libere loqui crederemus, cum jam in Octaviani amicitiam venisset. 

(2) Plut. Sert, 9; — Acron. ad Epod, 16, 43. 

originem debere constet, tamen quid de Neptunio duce 
sentiret non omnino tacuit; « Is tum, ut ait Velleius, 
occupata Sicilia, servitia fugitivosque in numerum exer- 
citus sui recipiens, magnum modum legionum efifecerat ; 
perque Menam et Menecratem, paternos libertos, prae- 
fectos classium, latrociniis ac praedationibus infestato 
mari, ad se exercitumque tuendum rapto utebatur, cum 
eum non depuderet vindicatum armis ac ductu patris 
sui mare infestare piraticis sceleribus » (i). Quam bel- 
landi rationem a cive romano tam abhorrentem cum 
Horatius, ut par erat, indignissime tulisset, devictum 
servorum ducem quaesita acerbitate prosecutusest : 

Ut nuper, actus cum freto Neptunius 

Dux fugit, ustis navibus, 
Minatus Urbi vincla, quae detraxerat 

Servis amicus perfidis (2). 

Quibus versibus videtur mihi poeta satis luculentum 
sui in patriam amoris documentum dedisse; cum enim 
Bruti partibus, suis olim, semper parceret, nedum un- 
quam insultaret, sola rei indignitas, habita patrrae ratione, 
eum adducere potuit ut tanto invidiae acumine in Pom- 
peium, alterum scilicet Brutianarum partium defenso- 
rem, inveheretur (3). 

(i) Vell.,ii, 78; cf. D. Cass., xlviii, 19. 

(2) Epod. 9, 7; — cf. Epod, 4, 19. 

(3) Salverte (Horaceet VEmp. Auguste^ Paris, i823), ultra mo- 
dum severus in Horatium videtur, cum toto opere, tum praesertim 
quod ad id carmen attinet ; dicit enim p. 40, poetam, ut Augusto 
gratum faceret, voluisse invidiam in eos conflare qui etiamtum 
S. Pompeii memoriam fideliter colerent. Pessimas istius assenta- 
tionis crimen nemini inurendum est, cum solis hariolantium con- 
jecturis nititur. 

Sublato S. Pompeio, Lepidoque armis primum exuto, 
deinde Circeios relegato (i), tota jam imperii moles ad 
Octavianum in Occidente, Antoniumque in Oriente re- 
ciderat. Cum vero in suprema potestate communicanda 
inter duos rara sit concordia, non diu obscurum fuit 
mox armis decernendum, utrius in arbitrium totius 
orbis imperium venturum esset. Qui fuerint in ilio rerum 
articulo Horatii sensus, duo ante, duo pariter post 
Actiacam pugnam scripta carmina testantur : diversa 
utrorumque ratio discernitur, sed idem poetae erga pa- 
triam afifectus. 

Cum Jam bellum appeteret, essetque in promptu rem 
publicam in summumadductum iri periculumpraesagire, 
miseranda ilia patriae vice permotus qua a bello ad bel- 
lumcurrere nunquam satiata suorum sanguine videretur, 
Horatius, proposita bellorum civilium atrocitate, cives 
suos ab impio consilio avertere omni ope omnibusque 
poesis viribus enisus est : 

Quo, quo scelesti ruitis, aut cur dexteris 
Aptantur enses conditi? (2). 

Altero carmine, non jam indignationis aculeis, sed 
tenerrimis animi affectibus Romam, celeberrima navis 
allegoria usus, monet et precatur ne ad certissimam per- 
niciem ruat, Fatendum est poetam vix melius potuisse 
suum patriae amorem perspicuum facere, quam matris 
morem imitando, quse, postquam in iras erupit, ad 
preces et lacrimas convertitur, quo filium a scelere effi- 



(1) SUET., Aug,,, 16. 

(2) Epod,, j. 

cacius avocet. Quis id neget^ his auditis versibus omni. 
pietate plenis ? 

• Nuper sollicitum quse mihi taedium, 
Nunc desiderium, curaque non levis (i)... 

Dum anxii cives exspectant quo se Romae fortuna ver- 
tat, repente nuntiatur ita ad Actium oppressas esse 
Antonianas copias, ut partim ad Caesarem defecerint, 
partim cum suo duce salutem fuga petierint. Statim a 
metu respiratum est, Horatiusque, publicae laetitiae par- 
ticeps, illum epodum conscripsit, quo Maecenati victo- 
riam opiparis epulis celebrandam suadet (2). Illud vero 
in eo animadvertendum est, quod, ut ferebat archilochii 
carminis natura, sensusque poetse, primo victoriae nuntio, 
parum sui compotis, non modo victorem supra Scipiones 
et Marios extoiiit, sed victum etiam omni indignatione 
obruere videtur : 

RomanuSy eheu 1 posteri negabitis, 

Emancipatus feminas, 
Fert vallum et arma miles, et spadonibus 

Servire rugosis potest : 
Interque signa turpe militaria 

Sol adspicit conopium. 

Quod foedum Romanis spectaculum eo usque exaggerat, 
ut contendat Gallograecos, qui ab Antonio stabant, sola 

(1) Cartn, i, 14, 17. — Licet nullo argumento evincatur odarium 
illud anno 723 scriptum fuisse, tamen ad eam opinionem, utpote 
magis probabilem, accedimus, cum KiRCHNER(op. c. p. 22), Mits- 
CHERLiCH, Fea, Jani, Orelli et Walckenaer (Hist. de la vie et des 
ecrits d'Horace^ 1. V, xvi). Utique constat, Quintiliani auctoritate 
(Inst, or. viii, 6, 44) ibi allegorice Horatium loqui, et proinde illud 
carmen de bellis civilibus accipiendum esse. 

(2) Epod. 9. 

rei indignitate motos in Csesaris castra transfugas 
ivisse. 

Cumvero, proximodeindeannOjRomaeauditumestOc- 
tavianum ultimam bellis civilibus imposuisse manrum, 
Antonium seipsum « non segniter interemisse, adeo ut 
multa desidiae crimina, ut opinaturVelieius,morte redi- 
meret(i))),CIeopatramque, manibussibiiilatis,triumpha- 
lem infamiam vitavisse, Flaccus alterum edidit carmen 
simili sane argumento, diverso tamen consilio (2). Nam- 
que de Antonio, ut cive de quo triumphandum non esset, 
nullum verbum facit, in unamque Cleopatram omnes 
insani illius belli causas congerit; ita tamen, ut vitae 
dedecus mortis fortitudini condonet. Quemadmodum 
igitur romanos sensus in canenda victoria profert, sic 
neque romanam clementiam obliviscitur, quam postea 
commendabit, et a diis precabitur, ut sit Roma, 

..• bellante prior, jacentem 
Lenis in hostem (3). 

Sunt tamen qui existiment non parum Horatii aucto- 
ritatem eo elevari, quod non minus Octaviani quam 
Romae prosperis rebus exsultare videatur. Alii etiam, 
cum reputarent ita Triumviri laudesapoetaextolli ut de 
Agrippa, vero illo victoriae auctore, sileatur, atque in 
victos, et eos quidem cives romanos, omnia convicia, 
saltem in Epodis, jaciantur, eo usque Horatio diifisi 
sunt ut eum inde ab Actiaca pugna Augusti assentatorem 
ejusque laudum quasi bucinatorem exstitisse praedica- 

(i) Vell., II, 87. 

(2) Carm, i, 3j, 

(3) Carm. scec^ 5i. 

5 

rent. Quam opinionem, capite sequenti, ubi de politica 
Horatii ratione agetur, fusius et in universum excutie- 
mus ; ut vero nunc incepta disputatio est, id tantum 
vide&mus numquid Octaviani laudes romanis Horatii 
sensibus ejusque in patriam amori officiant. 

Primum omnium, concedamus oportet magis poetice, 
quam ut res ferebat, Antonii victorem iaudari, cum in- 
clitissimisRomaeducibusanteponatur,necomnemabesse 
assentationis suspicionem. Tamen, si rem attentius per- 
scruteris, non desperaverim fore ut romanam mentem 
Horatio non abjudices. Etenim, saltem abhinc annis 
quinque, Octaviani partibus parum adversabatur poeta, 
ut parcius dicam, cum fateatur se, devicto ad Siculum 
ritus Pompeio, sollemne convivium cum Maecenate agita- 
visse (i) ; quod tamen nequaquam impedivit quominus 
rursus imminens belium civile exsecraretur, et iis qui- 
dem verbis qucB non [minus Octaviani quam A.ntonii 
arma impiadeclarare viderentur. Quid quod quarto post 
Actiacas res anno, cum Fortunae supplicabit ut Augusto 
adversum Britannos bellaturo faveat, precibus suis acer- 
bissimam domestici furoris memoriam intermiscebit ? 

Eheu cicatricum et sceleris pudet 
Fratrumque. Quid nos dura refugimus 
^tas ? quid intactum nefasti 
Liquimus ? (2). 



(i) Epod. 9,7. 

(2) Carm, i, 35, 33. — Ita fere, Carm. i, 2, 21, an. 725, vel 
727, vel etiam 7^2 conscripto : 

Audiet ciyes acuisse ferruniy 
Quo graves Persae melius perireDt : 
Audiet pugnas vitio parentum 
Rara juventus. 

Ex quibus pronum est cernere, ni fallor, vel inter laudes 
Augusti canendas, patriam Horatioobversatamesse, nec 
debito amore fraudatam. 

Huc accedit quod ultimisbellorum civilium tempori- 
bus, ea fuit S. Pompeii et Antonii agendi ratio, ut jam 
monuimus, quamoptimus quisque civis odisse et detes- 
tari deberet. Ille enim, vocandis ad arma servitiis, invi- 
diosam Romanis rem peregerat, timoremque injecerat 
ne redirent Spartaci tempora et serviles tumultus ; hic 
vero, in omnem libidinum insaniam effusus, ita se ad 
Cleopatrae arbitrium finxerat ut impotenti mulieris am- 
bitioni suffragaretur, cum de imperii sede Alexandriam 
transferenda cogitaret (i). Et cum Octavianus, ut erat in 
temporibus aucupandis callidus, rei invidiam in majus 
augeret, propriisque simultatibus obtenderet tuendae 
patriae necessitatem, nonne par erat eum civilium par- 
tium propugnatorem et publicae libertatis vindicem 
existimare ? (2). Ut igitur, Romanorum sententia, in 
unum conspirabat Caesaris et Romae causa, ita Horatius 
incelebranda victoria, popularis laetitias quasi praeconem 
se praebuit. 

IV. Quod si in iis qua^ ad bella civilia pertinent ni- 
mium immorari videamur, veniam non invidebuni qui 
quantum inde momenti et ponderis afiferatur ad institu- 
tam quaestionem intellegent. Quae vero ab actiacis rebus 
iad vitae finem, per viginti ferme annos, carmina con- 
scripsit Horatius, ea quo valeant melius aestimabimus 

(i) D. Cass., l, 7. — Flor,, IV, II. 

(2) Cf. Dio. Cass., l, 6, qui testatur non Antoniosed Cleopa- 
tras bellum senatus consulto indictum esse ; et Vell. 11, 82, qui 
Antonium criminatur quod bellum patrise inferre statuerit. 

cum perspectum erit qua ratione in Augusti amicitia sit 
versatus poeta. Hic animadvertere satis sit, nullam 
adversus externos hostes apparari expeditionem quam 
votis non prosequatur, nullam nuntiari victoriam quam 
pronis laudibus non extollat. Sibi enim persuaserat 
Romae addictam eam esse potentiam, quam Juno, post 
eversam Trojam, in deorum coetu poUicita esset (i) ; 
divinoque fato Augustum obsequi, dum romanum impe- 
rium ad ultimos terrarum fines prolataret. Inde illi cum 
ceteris Italicae gentis scriptoribus communis Romae ad- 
miratio, communis amor, communis in ejus perennita- 
tem fides. Quam omnibus cara fuerit Roma, quam valde 
se jactaverint in illa, tanta ad manum testimoniorum 
copia praesto est, ut vix potiora eligendi facultas detur. 
Postquam Vergilius cuncta Italiae miracula enarravit, 
romana magnitudine attonitus, exclamat : 

Scilicet, et rerum facta est pulcherrima Roma (2). 

Propertius non minus in ejus laudes effusus : 

Omnia Romanae cedent miracula terras, 
Natura hic posuit, quidquid ubique fuit (3). 

Ecquis ignorat Plinium Majorem, descripta praestan- 
tissimis imaginibus Italia, ubi de Roma dicendum est, 
haerere, quasi tantae gloriae laus omnis impar futura sit ? 
<( Urbs Roma, ait, vel sola in ea, et digna tam festa cer- 
vice facies, quo tandem narrari debet opere?» (4). Non 
dubitaverim tamen, in illo Romag laudatorum choro, 

(i) Carm. iii, 3, 45. 

(2) Georg. II, 534. 

(3) Prop., IV, 22, 17 (ed. Luc. Mueller). 

(4) Nat. Hist,, III, 5 (ed. Lud. Jan). 

primas Flacco deferre. Quis enim pleniori ore, ut ita 
dicam, et profusiori admiratione, illam cecinit prin- 
cipem urbium (i), dominamque Romam ? (2) quis 
Urbem laude adornavit, quag magis illius magnitudini 
par inveniretur? 

Alme Sol, curru nitido dietn qui 
Promis et celas aliusque et idem 
Nasceris, possis nihil urbe Roma 
Visere majus ! (3). 

De futura Romas fortuna adeo non desperat, ut quam 
sibi gloriae perennitatem polliceatur, eam Urbis aeterni- 
tate communiri asserat : 

Usque ego postera 
Crescam laude recens, dum Capitolium 
Scandet cum tacita virgine Pontifex (4). 

V. Non quod ingrati ac segnis animi vel in Italicas 
provincias, vel in eam quam dicit Cicero loci patriam, 
Venusiam scilicet, existimandus sit. Nunquam enim 
oblivisci videtuf provincialium sanguinem cum romano 
sanguine in sescentis proeliis fusum esse (5), ut ingens 
ille in terrarum orbem dominatus Romae pararetur. 
Rusticorum masculam militum prolem miratur (6), et 
Partho timendum esse Italum robur meminit (7). Mul- 
tum quoque abest ut spretas Venusiae crimen merito in 



(i) Carm. iv, 3, i3. 

(2) Cartn. iv, 14, 44. 

(3) Carm, scec. 9. 

(4) Carm. iii, 3o, 7. 

(5) Carm, 11, i, 29 seqq. 

(6) Carm. iir, 6, 37. 

(7) Carm, 11, i3, 18. 

eum moveri possit, utpote qui eam, quam in conscri- 
bendis carminibus assecutus est gloriam, cum ignobili 
adhuc patria grato admodum animo communicare vi- 
deatur. Hasce enim Apollini preces adhibet : 

Dauniae defende decus Camenae (i) ; 

et cum sibi immortale futurum nomen auguratur, gau- 
det quod secum comitem laudis Venusiam in omne aevum 
trahet : 

Dicar qua violens obstrepit Aufidus 
Et qua pauper aquas Daunus agrestium 
Regnavit populorum, ex humili potens 
Princeps iEolium carmen ad Italos 
£)eduxisse modos... (2) 

Cavendum est tamen ne grata ea, quam Horatius per- 
sagpe testatur, patriae memoria in errorem inducti, 
amarum nescio quod illi subesse amissas quondam a pro- 
vinciis libertatis desiderium arbitremur. Rectius sentia- 
mus, si neminem Italicum profiteamur disertius scriptis 
suis affirmare Latini nominis provincias in unum regni 
corpus, sub romanis legibus, coaluisse. Ne vestigium 
quidem veterum inimicitiarum superessedicas; adeoque 
civitates, permultis caedibus antea contritse, romanum 
ferre jugum dominagque Romae parere assueverunt, ut 
laudi sibi ducant quod in imperii societatem vocentur. 
Jam enim id factum est juris et utilitatum consortium, ut 
Romaetltaliasimilequidsonent, cum Flaccus exclamat : 

Longas o utinJam, dux bone, ferias 
'; Praestes Hesperiae (3), 

(i) Cartn, iv, 6, 27. 

(2) Carm, iii, 3o, 10; cf. iv, 9, i seqq. 

(3) Carm, iv, 5, 3j, 

vel cum Augusto gratulatur veteres revocatas artes, 

Per quas Laiinum nomen et Italae 
Crevere vires famaque et imperi 
Porrecta majestas ad ortum 
Solis ab Hesperio cubili (i). 

Hinc illud est quod Horatius, natalibus provincialis 
homo, licet priori patrias justas persolvat grates, tamen 
superbia efferri videtur, quoniam Roma, princeps ur- 
bium, Venusinum dignatur inter amabiles vatum choros 
ponere (2) ; neque ullam potiorem gloriam censet, quam 
quod ibi monstraturdigito praetereuntium Romanae fidi- 
cen lyrae, Nonne ea est in lyricis Flacci carminibus 
patria quam TuUius effingi dicebat ex arta quadam Romse 
cum Italicis provinciisconjunctione? Quamquidem jam 
Ciceronis setate inceptam, Augusti temporibus consum- 
matam videmus, donec, civitate externis popuUs pro- 
miscue data, vix ullus patriae in animis proprius relin- 
quatur locus. 

(i) Carm. iv, i5, i3. 
(2) Cdrrm, IV, 3, i3 seqq. 

CAPUT IV 



QUALIS HORATIUS IN FOLITICIS REBUS VERSATUS SIT 



I. Hujus quaestionis momentum et difficultas; variae de ea opiniones. — 
II. Horatius, primo Octavianis partibus invisus, deinde in Maecenatis 
amicitiam receptus, tandem Augusti laudator. — III. Quaenam rerum 
adjuncta laudes illas excusare videantur : publicus in Augustum favor, 
Brutianorum ad Augusti partes accessio, callidissima Augusti agendi 
et administrandi ratio, fidus et gratus Horatii vel inter Augusti laudes 
in Brutianos animus. — IV. Horatius suis carminibus Augusto adsti- 
pulatur, dum illius inimicos ad epicuream inertiam cohortatur, Au- 
gusieas leges commendat, viclorias celebrat. — V. Utrum venalis 
assentator fuerit, an sincerus laudator. 



l. Cum, proximo ante capite, quo in patriam animo 
fuisset Horatius expenderemus, non semel alteram offen» 
dimus quaestionem cum priori adeo arte copulatam ut 
non sine nisu quodam separari et in praesens omitti po- 
tuerit. Haec illa quaestio est : cum Flaccum constet, 
primis adulescentiag annis, a Brutianis partibus stetisse, 
atque pro libera re publica stipendia meruisse, qui factum 
est ut tam effusus in Augusti laudes invenireturPSi fidem 
libertati datam exsolvit, quomodo Romanum etiamtum 
agnoscamus ? Si autem poetico mendacio usus, Ita Au- 

gustum laudavit ut aliud ore, aliud pectore gereret, quid 
istis sensibus fiet, quos adeo in patriam constantes ly- 
riciscarminibusexhiberidiximus? A Charybdi, ut aiunt, 
in Scyllam Horatii memoria incurrere, neque levitatis 
culpa purgari posse videtur, quin mendacii labe turpis 
prodeat. Inde apparet quanti futurum sit momenti qua- 
lem se, quod ad civiles partes attinet, gesserit pocta 
definire; in hac enim quaestione quasi cardinem causae, 
quae disputari coepta est, versari fateor. 

Quemadmodum vero ea res estad nostrum propositum 
maxime conducibilis, ita plurimis difficultatibus intri- 
cata ; quominus enim de externis horatianae vitae condi- 
cionibus recta sentiamus, recta judicemus, illud obstare 
videtur quod testimonia de illis proferenda pauca admo- 
dum nec ita indubitata reperiuntur. Exstat sane Horatii 
vita a Suetonio scripta, sed quae multo artioribus cir- 
cumscribitur terminis quam ut institutse quaestioni mul- 
tum lucis afiFerat. Adsunt quoque poetae carmina, ex 
quibus singulis quid hac, quid illa hora senserit melius 
nosse tibi videaris; sed si pauca excipias, quae satis per 
se declarant quibus profecto rebus suam originem de- 
buerint, tantum abest ut ceteris suum constet tempus, 
ut plurimae etiam incie exortae lites vix certo judicio a 
doctissimis Horatii interpretibus compositae sint (i). 
Quapropter nihii mirum, quod qui Horatii agendi ra- 
tionem aestimandam susceperunt, in tam diversas abie- 

(i) Gf, praesertim Kirchner, op. c; Fuerstenau, De Carm, 
aliquot Hor, chronol, (Hersfeld., i838) ; Walckenaer, o;?. c; Van- 
derbourg, Odes (VHor, trad. en vers fr,^ 3 vol. (Paris, 1812-181 3); 
Franke, Fasti Horatiani (Berol., 1839) ; Patin, (Euvr, d^Hor. 
pref., etc. 

runt sententias. Alii enim illud insimulant, quod, pro- 
ditis libertatis fautoribus, suis olim commilitonibus, 
venalem suam operam stabiliendo Augusti imperio 
prasstiterit (i); alii vero utraque culpa ita poetam libe- 
rant, ut nequeerga priores amicos fidelitatem, neque in 
praedicandis Augusti virtutibus dignitatem illi defuisse 
arbitrentur (2). Reputanti unde tanta nasci potuerit opi- 
nionum diversitas, idmihi satisprobabiliter statuendum 
videtur. Illi quidem, historica ratione utentes, Horatio 
historici personam vel inviti induerunt, curiosiusque 
perscrutati sunt num semper ad sacrosanctam hance 
legem respexisset, quae vetat « ne quid historia falsi au- 
deat, deinde ne quid veri non audeat; ne qua suspicio 
gratiae sit in scribendo, nei qua simultatis » (3) ; cumque, 
in judicandis Augusti rationibus et actis, magis aestima- 
rent quid de iis sentiendum sit, quam quic! reapse sen- 
sissent communiter iilius aetatis Romani, eo adducti 
sunt ut severius cum Horatio agerent. Hi autem, qui 
meminissent ab eopoetae, non historici, partes susceptas 
esse, poetici moris habita ratione, quaesiverunt utrum 
laudandi licentiam ad projectam usque adulationem 
protraxisset, perpensisque Romanorum de Augusto 
opinionibus, Horatium indulgentius excusatum dimise- 

(i) DusAULx, Mem. de VAcad, des Inscript, et B. L., t. XLIIl ; 
Salverte, op, cit, passim; J.-J. Ampere, Vempire romain d 
Rome (Paris, 1867); Beule, Auguste, sa famille et sesamis (Paris, 

1867), ^^c- 

(2) Vanderbourg, op. c. passim ; Walckenaer, op. c. passim ; 
Daunou, Jowrwa/ des Sav., nov. 1823 ; H. RjGAULTy CEuvrescompl. 
II, p. 239 sq. ; Gourdaveaux, Caract. et TalentSy 1867, pass. ; Patin, 
CEuvres d^Hor, i, p. xx sq., etc. 

(3) Cic, DeOrat. 11, i5. 

runt. Utra judicandi poetae ratio magis cum aequitate 
consentanea sit, primo statim intuitu cernitur. Quam- 
obrem ita disputationem instituamus, ut complectentes 
animo quse scripsit Horatius,quae de eo apud Suetonium 
legimus, quaeque sui de Augusto senserunt aequales, 
neque ad censoriam severitatem, neque ad nimiam in- 
dulgentiam deflectamus. 

II. Primum omnium, lCice clarius patet Venusinum 
poetam non Catonem fuisse aliquem, cui victa causa ma- 
gis placeret quam victrix diis, quique, ne in domini ar- 
bitrium incideret, gladium haberet libertatis asserto- 
rem (i). Neque enim is erat qui nascendi condicione 
rei publicae factionibus addictus esset ; libertino patre 
natus, Romamque e provincia adductus, ab hereditariis 
vel civilibusquibusvis partibus libererat. Addiligendam 
patriam certe optimi patris consiliis informatus, ab eo 
didicerat eam esse demum honestam dih'gendae patriae 
rationem ut publicae utilitates privatis simultatibus uti- 
que anleponerentur. Verum cum Athenis, in vetere illo 
libertatis domicilio, inter ferventiores adulescentium 
stirpis patriciae ccetus,occisum esse,quipatriae tyrannus 
ferebatur, Caesarem audisset, Brutumque videret certa- 
tim coli ut deum aliquem caelo dilapsum (2), nomen 
militiae dedit, juvenili magis impetu, quam obstinato in 
libertatem amore impulsus. Sciunt omnes quo furor ille 
militandi reciderit : 

Civilisque rudem belli tulit aestus in arma, 
Caesaris Augusti non responsura lacertis (3). 

(i) Sen., Epist. i3, 14. 

(2) Dio- Cass., xlvii, 20. 

(3) Epist. II, 2, 47. 

Cum alii, post Philippensem cladem, victoribus ultro 

se dedissent, alii ad S. Pompeium in Siciliam, beilum 

persecuturi, transissent (i), Horatius, qui ultimse neces- 

sitati cedendum intellegeret, medium quoddam iter de- 

ditionem inter et obstinationem tenens,Romam rediit; 

eoque facto ostendit, si unquam in Octaviani partes 

concederet, non sine dignitate deditionem futuram. 

Armis positis, factionum insaniae valedixit, et in id totus 

incubuit, ut patriam a civilibus beilis avocaret. Tamen 

quia aliquando tandem Caesaris imperium carminibus 

cecinit, ansam ad reprehendendum dare visus est. Ut 

intellegatur jure an injuria suam Horatio sententiae 

commutationem crimini verterint, in memoriam revoce- 

mus oportet quo primumanno Octaviani partibusadhae- 

serit, quemque modum principis laudibus statuerit. 

Fateor equidem, si statim post Brutum mortuum, 

Valerii Messalas, iElii Lamiae et aliorum exemplo, ad 

victorem defecisset, vix eum habiturum quo levitatis 

vei proditionis crimen propulsaret. Sed quanquam ma- 

cro agello spoliatus unam reficiendae fortunae viam cer- 

nebat, si in virorum potentium amicitiam se insinuaret, 

maluit sibi potentiorum patrocinium praecludere, quam 

Caesarianis assentari. Cum enim omnes bellorum civi- 

liumfautorespariodio persequebatur, tum praecipue,pri- 

mis saltem annis postquam Romam redierat, Tigellium, 

Cupiennium, Sallustiumque, scilicet Octaviani amicos, 

satirico carmine discerpebat (2). Quin immo, si fides 

veteribus scholiastis habenda est, ne Maecenati quidem 



(i) Dio. Cass., xlvii, 18-19; c^- Vell. ii, 71 ; Carm. 11, 7, 
(2) Sat. I, 2. 

pepercit, quemficticio Malthini nomine, ob fluxam mol- 
litiem, deridendum propinavit; consentiuntque fere in- 
terpretes, Octavianum ipsum, adulteriis famosum, tecte 
a poeta suggillari. Cujus satirae nullam rationem ha- 
buisse videntur, qui hariolati sunt primo post Philip- 
pensem pugnam anno scriptum esse carmen quo poeta 
Octavianum patrem patriae Csesarisque ultorem salu- 
. tat (i). Ut enim tota hujus carminis ratio remotius ab 
his annistempus non declararet, nihilominus clarius ex 
illa satira patet quo tum in Caesarianos animo esset, 
quam ut suspicemur potuisse Horatium iisdem annis 
tam pronis laudibus Octavianum extollere. Quicquid 
Horatii obtrectatores afiferunt, nulio prorsus testimonio 
evinci potest eum pertresannos vel minimum in Caesa- 
ris partes inclinavisse. 

Anno demum 716 (2), id Horatio accidit, quod ipsius 
de Octaviano sententiam, non dicam, mutatam, sed 
serius, vellet nollet, mutandam nuntiaret. Msecenas 
enim, qui sibi eam provinciam assumpseratut, praeclaris 
poetis favendo, eos vicissim novarum rerum fautores 
haberet, Venusinum poetam a Vergilio Varioque com- 
mendatum, in suorum numero esse jussit (3). Quod 
quidem patrocinium Cato detrectasset, id Horatius, 
quasi nihii inde apud posteros infamiae oriri posse confi- 

(i) Carm. i, 2; — inter quos Fuerstenau, op. cit. — Contra, 
Dacier, Franke, Orelli ad annum 725 ; alii, ad 727 ; alii, inter 
quos Masson et Vanderbourg, ad an. 782 illud referunt. 

(2) Sat, II, 6, 40 (scripta, ut ex vers. 55-56 patet, anno 723) : 

Septimus octavo propior jam fagerit annus 
Ex quo Maecenas me coepit habere suorum 
In numero... 

(3) Sat. I, 6, 61. 

deret, grato. admodum accepit animo. Qui eo nomine 
Flacco crimen intentant, oblivisci profecto videntur sol- 
lemnem poetarum morem fuisse ut se in potentium 
civium clientelam conferrent. Et vero neque ex Sueto- 
nio, neque ex ipso Horatio, tam candido propriae vitae 
scriptore, elicere quicquam possis quod suspicionem 
faciat invidos, qui affatim fuerunt, idcirco iili suscen- 
suisse, quod, Msecenati adhaerendo, Brutianarum par- . 
tium transfuga esse videretur. Verum, quamvis alienos 
ab Octaviano animos diu habuerit, vix fieri poterat ut 
paulatim callidis Msecenatis artibus mitior non effice- 
retur. Jam notavimus eum, post bellum Siculum, in- 
structis a Maecenate ad victoriam Caesaris celebrandam 
epulis interfuisse. Tamen nullo carmine ante Actiacam 
pugnam, ne illo quidem epodo quo profecturum adver- 
sus Antonium amicum prosequitur, quicquam vel par- 
cioris iaudis Octaviano tribuit. Necesse fuit praeclaris- 
sima intercederet victoria, et ea quidem civilibus bellis 
finem datura, ut tamdiu expetitae iaudes poeiae pectore 
erumperent. 

III. Qui adulandi studium in iis laudibus arguunt, 
adeant rerum romanarum scriptores, unde discant vix 
Horatium publicae laetitiae modum assecutum esse. 
« Cassar, ait Velleius (i), reversus in Italiam atque 
Urbem, quo occursu, quo favore omnium hominum, 
aetatum, ordinum exceptus sit; quae magnificentia trium- 
phorum ejus, quae fuerit munerum, ne in operis quidem 
justi materia, nedum hujus tam recisi, digne exprimi 
potest. )) Si fidem Velleii, utpote in Caesarum laudes 

(i) Vell., II, 89. 

promptioris, suspectam habeas, testem assumas licet 
Dionem Cassium (i), qui, dum fusius evolvit quae sense- 
rint de Octaviano Romani, quae in ejus honorem decre- 
verint, Horatio excusationem parasse videtur. Ac ne 
historiam toties pertractatam retexere dicamur, ea tan- 
tum seligamus quae, ut Cassianae narrationis summam 
continent, ita proposito aptissime conducunt. — Dum 
Romae Caesari triumphus paratur, ii publice eruperunt 
Romanorum sensus, tanquam omnium malorum obli- 
viscerentur (2) ; atque inter omnes honores quos victori 
duci senatus impensius obtulit, illud peculiariter decre- 
tum fuit, ut in hymnos juxta cum diis immortalibus 
ipse adscriberetur (3). Quas cum ita se habuerint, vix 
mihi temperare possum quin injustissimam Horatio 
litem intentari dicam, cum arguatur nefarias Triumviri 
proscriptiones oblivioni dedisse, quas alii pariter obli- 
visci inter triumphi apparatus visi sunt, eumque in car- 
minibus locum Augusto tribuisse quem in hymnis sacris 
tribuendum senatus censuerat. 

At enim, ne pubiicae illi assentationi operam navaret, 
obstabat anteactae vitae ratio, Bruti memoria, paterni 
ruris publicatio. Quid postea? Si patriae caritas illud 
postulare videatur, ut praeterita oblivione conteras, prae- 
sentia pro virili parte adjuves, nonne sapienter et civi- 
liter agit, qui patriae condonat illusas partium spes? 
Neque vero mihi in animo est toties agitatam de Caesa- 
rianiimperii aequitate vel iniquitate quaestionem utcum- 



(i) Dio. Cass., li, 19-21. 

(2) Ibid,^ 21. « TcJv « Svcrj^sp^v TravTwv ot ^Pca/JLeuot imXdOovTO. » 

(3) Ibid,, 20. « «5 T« T0U5 Cfivovi «Jtov s$ taovTOtq Oeots iaypol<fM6ott, » 

que dirimere ; satis est, sistatuere probabiliterpossimus 
communi graviorum hominum existimatione judicatum 
post actiacas res fuisse nihil magis e re publica videri, 
quam ut in Octaviani imperio acquiescerent. Jam vero 
quis iilud neget? Obversabantur Horatio plurima hu- 
jusce rationis quae sequeretur exempla, et ea quidem ab 
illis data, qui amplissimum inter libertatis defensores 
locum oblinuerant. Mitto quidem illos bellorum civilium 
desultores, qui, ut partes mutarent, tempora aucupa- 
bantur (i). Sed jam inde a Philippensi pugna, multi 
Messalam imitati, optimae notae virum, a Brutianis ad 
Cagsarianos transierant. Quid dicam de Marco Cicerone, 
qui, quamvis proscripti patris memoria longe ab Octa- 
viano arceri videretur, tamen eodem actiacae pugnae 
tempore, consulem se renuntiari passus erat? (2). Prava 
ambitione an sincero in rem publicam amore, satis 
incertam rem esse non negaverim ; sed quidni Horatius 
id sibi licere in carminibus crederet, quod proscriptorum 
filios in publicis officiis agere cerneret? Verum parum 
auctoritatis Ciceronis exemplum habuerit; nonne Atti- 
cus, Ciceronis amicissimus, in Octaviani familiaritatem 
concesserat ? (3). Nonne Asinius Poilio, vir ingenio et 
gravitate praestamissimus, quem Horatius magis suspi- 
ceret an diligeret incertum est, palam affirmaverat ante 



(i) Sen. rhet. Suas. L « Dellius, quem Messala Corvinus de- 
sultorem bellorum civilium vocat. » 

(2) Dio. Cass,, li, 19. 

(3) CoRN. Nep., Att. Vit. 20. — Cf. FiALON, Thesis in T. P. 
Atticum, p. 68, ubi, exquisito judicii acymine, Atticum neque cen- 
sorie damnat, neque indulgentius absolvit, sed potius, habita tem- 
porum ratione, excusat. 

actiacam pugnam se praedam victoris fore? (i). Scio 
inter recentiores non paucos credidisse Pollionem adeo 
victori non adhaesisse ut vehementer in illum inimicitias 
exercuerit (2); sed verisimile admodum est inde natam 
esse inimicitiarum famam quod nullo magistratu functus 
sit, dum Augustus principatum gereret (3). Neque quic- 
quam obstare censuerim, quominus veteri Horatii vitag 
scriptori confidamus, qui diserte testatur eum « Maece- 
natis et Pollionis interventu in gratiam Augusti receptum 
esse » (4). Non desunt igitur qui viam Horatio ad laudes 
Augusti celebrandas praemunivisse videantur; neque me 
intellegere fateor curin hunc potius culpam, si culpa est, 
quam in illos congeramus. 

At repentem illam tot et tantorum vivorum ad Augus- 
tum defectionem, quam vocant, mirari solent qui rem 
potius ex perfecta quadam dignitatls ratione aestimant, 
quam ex vera iilorum temporum condicione. Neque 
enim fieri potest ut diffitearis, nisi plane in rebus roma- 
nis hospes sis, maximam Romanorum partem, cum pa- 
triam viderent tot civilibus discordiis pene ad nihilum 
redactam, cuncta in praesens incerta, atque in futurum 
spem status melioris nuUam, amore patriae, taedio belli, 
studioque otii ad unius potestatem quasi optatissimum 
felicitatis portum confugisse. Illud vero omnium in Au- 
gustum studia accendebat, quod princeps ille, exquisita 



(i) Vell,, II, 86. 

(2) D'Hendecourt, Dissert. de vita^ gestis et scriptis As, Pollio- 
nis, p. 49 (Louv. i858). 

(3) Cf. AuLARD, De C. A, Pollionis vita et scriptis, p. 33 (Paris, 
1877). 

(4) Vit. Horat,^ apud Vanderbourg, op. c, t. I, p. 54. 

6 

utens calliditate, in cunctis ita se gerebat ut dissimularet 
imperium simularetque veterem rei publicae liberta- 
tem. Cum igitur de reddenda re publica cogitaret (i), 
dictaturam, magna vi offerente populo, genibus obvolu- 
tus deprecaretur (2), dominique appeliationeni ut male- 
dictum et opprobrium semper exhorreret (3) ; cumque 
comitiorum pristinum jus reduceret (4), proximumque a 
diis immortalibus honorem memoriae ducum praestaret, 
qui imperium populi romani ex minimo maximum red- 
didisseut et ipsius Pompeii statuam contra theatri ejus 
regiam coUocaret (5), nonne credere fas erat, eatenus 
tantum Caesaris hereditatem ab Augusto susceptam esse 
quoad occiso patri parentaret, rem vero publicam ad 
veterem libertatis rationem revocaret? Huc accedebat 
quod Principis adjutores et administri tam probe ejus 
voluntati obsequebantur, ut populus abesse libertatem 
vix intellegeret; auctor est Dio Cassius Agrippam, cum 
Augusto perinde imperium stabiliret ac si absolutam 
potestatem vel maxime probaret, ita populum beneficiis 
sibi devinxisse ut omnium maxime popularis judicare- 
tur (6). Nihil dicam deMaecenatis artibus, qui, equestri 
ordine contentus, ad hoc vivere,ad hoc spirare videbatur, 
ut gratam omnibus eflBceret Augusti potestatem. Nos 
quidem tot saeculorum spatio a miseris illis temporibus 

(l) SUET., Aug, 28. 

(2) Ibid.^ 52. 

(3) Ibid., 53. 

(4) Ibid.y 40. — Gf. Dio. Gass., lvi, 43. 
(5)/6ii., 3i. 

(6) DlO. GasS., LIV, 29. « To*v S^fiov eCepr/sctati, wg xat SvjfjLOTixciiTxroi^ 

npoamovijaocTO. » 

distantes, unoque quasi intuitu foedissimas Triumviro- 
rum proscriptiones et Principis imperium tantofavore 
exceptum cernentes, miramur admodum quod tam facile 
Romani in Augusti gratiam Octavianum absolverint ; 
sed praelerquam quod ejusmodi miracula non omnino 
posthac defuerunt quae Romanorum inconstantiam expli- 
carent, ne obliviscamur eam ab Augusto in regnando 
modestiam, eas in edicendis legibusadhibitas artes esse, 
quae vix apud ipsius imitatores repertae sint. Unum suf- 
fecerit memorare : post actiacam victoriam, cum sextum 
consul denuntiatus esset, nihil magis ad praeteritorum 
scelerum oblivionem profuturum intellexit, quam si ipse 
publice ilia ejurare videretur; quae igitur in triumviratu 
in juste et inique constituta fuerunt, unico edicto ea omnia 
antiquavit(i). Neque res Augusti spem fefellit ; praeterita 
obh'visci, postrema meminisse Romani didicerunt, quasi 
nihil Principi cum Triumviro fuisset; quid mirum, si 
poeta sensim in communem errorem delapsus est ? 

Ceterum, num unquam Horatius, vel cum jam gratia 
apud Augustum floreret, adeo romanae dignitatis est 
oblitus, ut eosquibuscum ad Philippos pugnaverat eru- 
besceret, liberaeque rei publicae partes asequondamsus- 
ceptas, quasi reus ad paenitentiam adactus, ejuraret ? 
Id asserere ausi sunt qui inconsultius quam criticos 
decet facetam fugae confessionem et illud toties decan- 
tatum « relicta non bene parmula » in deterius accepe- 
runt (2). Sed jamdudum a doctissimis viris explosa est 



(i) Dio. Gass., liii, 2. 

(2) II, 7, 9. — Beule, op. c, p. 299, Horatium arguit fugam 
mentitum esse ut exquisita assentandi ratione Maecenatis et Au- 

iniqua ista interpretatio (i); ac, ne in re confecta insu- 
demus, illud tantum reminiscamur, poetam, dum 
Archilochi (2), Alcaei (3), Anacreontisque (4) exemplo 
fugam confitetur, laudem victis haud parciorem imper- 
tiri, his verbis pugnam philippensem designando : Cum 
fracta virtus. Quis ingrati in Brutum animi insimulare 
eum sustineat, qui apud Maecenatem tam candide suum 
in Brutiano exercitu tribunatum commemorat (5), et vi- 
cesimo post illam militiam anno, in eodem honoris 
gradu victos et victores ponit, dum gloriatur 

Se primis Urbis belli placuisse domique ? (6) 

Cassium Parmensem, strenuum libertatis propugnatorem 
qui a Philippis in S. Pompeii exercitum se receperat, 
libera voce laudat (7), quamvis Augusti jussu trucidatus 
esset. Quis nescit pertinacissimum Caesaris inimicum, 
magnum Catonem, vix meliorem repperisse suarum 
laudum praeconem, neque in illo solum carmine quod 

gusti risus moveret. — J.-J. Ampere, op, c, aiia ratione pariterin 
Hbratium invehitur. 

(i) Cf. Weichert, de Vario poeta^ p. 87. — Patin, Journ, des 
savantSy janv. 1842 ; CEuvres dHor,^ Et. sur la Vie et les oeuvres 
d'Hor., p. xviii. 

(2) Gaisford, Poe/. tnin. Grcec. (Lips. i823), vol. III, p. 90. 

(3) Ibid., p. 329 ; cf. Herod. v, 95. 

(4) Muret, Var» lect.y i. IX, c. 11. 

(5) 5^^ 1,6,48. 

(6) Epist. I, 20, 23. 

(7) Epist. I, 4, 3 (scripta inter annos 728 et 7^4); cf. Weichert, 
de Cass. Parm., p. 268. — Salverte, op. c. Horatio crimen in- 
tentat quod Sat. i, 10,62, mortuo Cassio Parmensi insuitaverit ; 
verum nemo nescit ibi de Cassio Etrusco mentionem fieri, non 
de Parmensi qui an. 723 quo scripta haec satira est (secundum 
Weichert et Kirchner, secundum Franke an. 719) adhuc vivebat. 

Pollioni inscribitur (i), sed in eo etiam quo Augustus, 
velut heres Csesaris, secundus a Jove, oibem regeredici- 
.tur(2). Hisexemplis efficitur ut procul dubio asseverare 
possimus Flaccum grata semper memoria libertatis 
defensores prosecutum esse, nedum unquam recentium 
amicorum gratia veteres cum Brutianis necessitudines 
dissimulaverit (3). 

Fuerunt tamen inter recentesqui,veteribus scholiastis 
incautius credentes, praedicarent Bruti commilitonem, 
aulicum factum, pessimo assentandi gcnere, Octaviani 
inimicos noh semel sale perfricuisse. Sic Labeonem, 
incorruptae libertatis virum (4), qui ne Augusto quidem 
cedere sustinuit (5), insanissimum inter sanos vocat(6); 
sic etiam in Cassium Severum, dictorum acerbitate 
scriptorumque procacitate notum, archilochio carmine 
invehitur (7). Sed utramque litem docti viri ita direme- 
runt ut nihil inde dctrimenti Horatii memoria patia- 
tur (8). Quod ad Laberii mimos pertinet (9), nominis 
parum apud principem graiiosi,facile concesserim justas 
severitatis modumin iis judicandis poetam egredi; quid 

(1) Carm, 11, i, 23. 

(2) Carm. i, 12, 35. 

(3) Waltz, op, c, p. 2. « Cest un spectacle curieux que cette 
conversion lente d'un honnSte homme, qui ne lui coutepas le sa- 
crifice de son independance, et qui ne porte aucune atteinte aux 
affections et aux souvenirs d*autrefois. » 

(4) Tac, Ann. iii, yb. 

(5) Dio. Cass., Liv, i5. 

(6) Sat, I, 3,82. 

(7) Epod, 6. 

(8) Cf. EsTRE, Hor. prosopogr.^ p. 187 et 179. — Orelli, ad 
1. c. 

(9) Sat. I, 10, 6. 

autem opus est ignavam adulandi voluntatem causari, 
cumCiceronihiloparciuseosdemderideat?(i). Aliud vero 
crimen ex ipso Ciceronis nomine exoritur. Notissima. 
omnibus res est adeo magni oratorismemoriam Augusto 
invidiosam fuisse, ut ipsius nepotes in secreto aedium 
divina Tullii scripta furtim evolverent, quae in Verrii 
Flacci schola legere non licebat (2). Inde est, ut aiunt, 
quod Vergilius romanas gloriae amantissimus, oratoriam 
laudem suis civibus invidet (3), Ovidiusque semper Ci- 
ceronis nomen alto premit silentio. Nonne tacita quae- 
dam intercessit conjuratio, ne in canendis patriae gloriae 
auctoribus romana Musa unquam illud nomen proferret, 
quod Triumviri animum acerbissima memoria remor- 
deret ? Nonne Horatius ipse conjurationis reus habendus 
est ? Clarissimi consulis laudibus nec materies deerat, 
nec locus ; cur igitur inter illos Urbis fastos quos sae- 
pius evoivit, nullaunquam clara Ciceronis mentio inci- 
dit ? Non equidem satis probabilem hujus silentii cau- 
sam video;sed neque abjectae assentationis crimen 
Augusti amico ausim hoc nomine inferre. Si Octaviani 
doloriparcendumcensuit, id urbani amici,non adulantis 
fuit. 

IV. Quicquid id est, citra omnem controversiam stat 
Venusinum poetam, post actiacam pugnam, inter prae- 
cipuos novi principatus defensores adjutoresque versa- 
tum esse. Quemadmodum Agrippa invictis armis, 
Maecenas callidis artibus, ita Horatius elegantissimis 



(i) Ad divers, xii, 18. 

(2) Plut. Vit, Cic. 46. 

(3) ^neid.y vi, 849. 

carminibus egregiam Augusto navavit operam. Profli' 
gatis Bruti et Antonii partibus, restabat ut aegri victorum 
animi demulcerentur, mores bellis civilibus corrupti 
religionum caerimoniis et legum frenis restituerentur, 
denique victoriis ex imperii hostibus relatis, grata, et, 
si ita loqui licet, popularis fieret Principis potestas : 
quicquid autem molitus est Augustus, in id omne incu- 
buit, neque unquam proposito Horatius defuit. 

Dum Octavianus, reversus ab Oriente et cunctarum 
rerum potestatem falsis nominibus adeptus, omni ope et 
opera nititur ut praestantissimos devictarum partium 
superstites viros ad se alliciat, et ad communicandos 
honores invitet, Flaccus, quasi propositi conscius, hunc 
ad praeteritorum oblivionem, illum ad meliorem spem 
provocat. Ita L. Sestium, qui pro quaestorc in Bruti 
castris militaverat, et sui ducis imagines grata memoria 
colebat (i), hortatur poeta ut genio indulgeat, brevitatis 
vitae eum admonens : 

Vitae summa brevis spem nos vetat inchoare longam (2). 

Qui veterem sub Bruto militiam sensim oblitus est, 
et abAugusto tandem consulatum accepit. Munatii quo- 
que Planci, qui, ut ait Velleius (3), morbo proditor, to- 
ties ab aliis ad alios transierat, aegrimoniam consolari 
studet, dum invitat ut molli mero finire meminerit 

Tristitiam vitaeque labores (4). 

Haud aliter Pompeio Varo, veteri commilitoni, oblivio- 

(i) Dio. Cass.,liii, 32. 

(2) Carm, i, 4, i5. 

(3) II, 83. 

(4) Carm, i, 7 ; cf. Orelli ad i. c. 

sutn Massicum suadet (i). Quis ignorat Licinium Mu- 
raenam, Terentiae Maecenatis uxoris per adoptionem 
fratrem, turbulentum hominem, linguae in Augustum 
impotentem, postquam cum Caepione conjurasset, a 
Tiberio reum factum, morte damnatum esse?(2). Male 
Horatii consiliis paruerat, qui notissimo carmine mode- 
rationem illi et praesentium toleraniiam commendave- 
rat (3). Nemini dubitare licet quin poeticae illae ad 
oblivionemet epicuream inertiam invitationes haud me- 
diocriterad sanandaanimorum vulnera contulerint. 

Sed alia obversabantur vulnera, tristissima bellorum 
civilium vestigia, quibus medendis et tollendis multo 
acrior impendi cura debebat. Jacebant deorum templa, 
jacebant prolapsi civium mores. Legibus et decretis po- 
terat victor princeps malo occurrere, sed, ut aiebat poeta, 
quid leges sine moribus vanse proficiunt? (4). Hoc opus, 
hic labor Augusto fuit ut moribus publicis mederetur, 
et per mores praescripta legum firmaret. Quisautem cen- 
soriae illius potestati praestantiorem operam adhibuit, 
quam lyricus vates qui modo omni acerbitate in morum 
corruptelam invehitur (5), et emendatorem magna vocc 
exposcit (6), modo latas leges omni plausu excipit? (7). 

(1) Carm. 11, 7, 21. 

(2) Dio. Cass., liv, 3; Vell., ii, 91. 

(3) Carm, 11, 10. 

(4) Carm. iii, 24, 35. 

(5) Carm, 11, i^, 18; iii, i, 38; 6. 

(6) Carm, m, 24, 25 : 

O quisquis volet impias 

Caedes et rabiem tollere civicam, 
Si quaeret Pater urbium 

Subscribi statuis, indomitam audeat 
Refrenare licentiam... 

(7) Carm.f iv, 5, i5. 

Ratus sine deorum cultu nihil ad corrigendos mores in 
legibus auxilii futurum, Augustus collapsa templa reficit, 
nova exstruit, et opulentissimis donis exornat(i); Ho- 
ratius praesto est qui obsoletis casrimoniis sacrorum car- 
minum decus adjiciat. Templum in Palatio Apollini pro 
Actiaca victoria princeps dedicat, hymnum canit pocta (2). 
Ludos saeculares edicit Augustus, cujus ad nutum Ho- 
ratius carmen componit (3). Nec sui ceteris diis desunt 
honores : Fortunse, antiquae illi Latinorum deae (4), Ju- 
noni Lucinae (5), Mercurio (6), Neptuno (7) quoque hymni 
inscribuntur. 

Haud segnior poeta invenitur, cum aliqua nuntiatur 
victoria principis ductu vel auspiciis reportata. Noverat 
Augustusnihil magisadtriumviratusoblivionem et prin- 
cipatus firmamentum conferre, quam si Romanis, qui in 
omnes populos imperium deorum jussu afFectabant , 
persuagum csset per ipsum et suos illud pari imperium. 
Mire igitur cum ejus voluntate conspirat poeta, victo- 
riarum pr^co paratus. Consiliumagitat Augustus adver- 
sus Britannos eundi, ut opus a parente inchoatum perfi- 
ciat (8) ; statim faustam expeditionem Flaccus a Fortuna 
flagitat (9); cumque Britannorum legati, officiosa dedi- 



(i) SuET., Aiig, 29, 3o. — Cf. Monum, Ancyr, 

(2) Carm, i, 3i. 

(3) SuET., Vita Hor, 

(4) Carm. i, 35. 
{5)'Carm, iii, 8. 

(6) Carm, iii, 11; i, 20. 

(7) Carm. iii, 27. 

(8) Dio. Cass., liii, 22. 

(9) Carm, i, 35, 29. 

tione suam insulam romani juris fecerunt (i), adjectos 
imperio Britannos exsultantius poeta Augusto gratula- 
tur (2). Ardua res fuit pervincere Cantabros, indoctos 
juga ferre romana (3), ante Augustum non domabiles (4) ; 
quare redeuntem ab Hispania principem, quasi victorem 
Herculi parem, salutat (5). Quanta admiratione et su- 
perbia reddita a Parthis signa celebrat (6), quamque 
pronis iaudibus divinumillum ducem prosequitur, qui, 
sine sanguine, solo nominis sui terrore, tantam victoriam 
peperit ! Neque Augusto satis erat, suam laudem belli- 
cam extolli ; magni ad suas res ducebat interesse, si bene 
fixum in omnium animis esset, se mortuo, remansuros 
in propria domo qui molem imperii sustinercnt. Quam- 
obrem qui « componi aliquid de se, nisi et serio et a 
praestantissimis, offendebatur » (7), a peritissimo poeta 
carmen postulavit, quo Vindelicam victoriam Tiberii 
Drusique Romanis commendaret (8). Injunctum sibi 
munus ita Horatius prasstititut in Augustum redundaret 
quicquid in honorem privignorum ejus cecinisset (9). 

V. Quae cum Augusti rationibus adeo responderent, 
non est mirandi iocus quod non pauci iilum inter eos 
rettulerint qui « novis ex rebus aucti, tuta et praesentia. 



i) Strab., IV, p. i38. 

2) Carm, iii, 5, 3. 

3) Carm, 11, 6, 2. 

4) Carm, iv, 14, 41. 

5) Carm, iii^ 14, i seqq. 

6) Carm, iii, 5, 

7) SuET., Aug, 89. 

8) SuET., Ff/, Hor. 

9) Carm, iv, 4 ; — 14. 

quam vetera et periculosa mallent » (i). Servilem eam 
cum Principe consuetudinem dixerunt, immo venalem, 
quasi, exuta omni ingenuitate, poeta musam pretio ad- 
dixisset. Quos si audias censores, illiberale illud pactum 
praenuntiare videbatur, cum in satira post actiacam pu- 
gnam scripta, Trebatio suadenti ut Caesaris invicti res 
diceret, « multa laborum praemia laturus » (2), respon- 
deret absque ambagibus : 

Haud mihi deero 
Cum res ipsa feret... 

Antequam vero ignominiosam eam venalis animi 
labem Horatii memoriaeinurerent, aestimaredebuissent, 
utrum ex toto poeta^ opere romanisve historicis certum 
quiddam elici posset, quod probabile crimen faceret. 
Quid enim? Nonneadstrictior illi cum Maecenate quam 
cum Augusto amicitiae necessitudo fuit? Tamen adeo 
non modestiae, philosopho dignae, in gratiam poteniis 
amici valedixit, ut satis se beatum unicis Sabinis dice- 
ret (3) ; adeoque libertatis tenacem se exhibuit, ut, si 
amicitiae nomine servitium ferendum esset, cuncia se 
resignare paratum ingenua voce profiteretur (4). Et vero 
quantum afuerit utofiBciosam sedulitatem Augusto pr«- 
staret testantur principis epistulae, a Suetonio in Vita 
Horatii ad verbum transcriptae, quae ut Augusti pro- 
pensissimae in Horatium voluntatis, ita ingenuae hujus 
libertatis clarissimum exstant monumentum. Officium 



(i) Tac, Ann. t, 2. 

(2) Sat. II, I, 10. 

(3) Carm, 11, 18, 14; cf. Sat, 11, 6. 

(4) Epist, I, 7, 34. 

epistularum recusanti poetae princeps neque suscensuit 
quicquam neque amicitiam suam ingerere desiit, imo 
rescribere haud dedignatus est : « Neque enim si tu su- 
perbus amicitiam nostram sprevisti, ideo nos quoque 
av0'j7:£pr<9avoi5[j.£v. » Alienum ab aulica servitute poe- 
tam omni studio et prece ita persequitur ut irasci se 
dicat quod nullam ipsius nomini epistulam inscripserit : 
« An vereris, inquit, ne apud postcros infame tibi sit, 
quod videaris famiiiaris nobis esse? » Quae omnia si 
bene perpendantur, timeo ut invidi, non candidi sit 
judicis venalem aut servilem Horatii animum aesti- 
mare. 

Quid ergo? Num in contrariam partem abeuntes pro- 
nuntiare sustinebimus, quicquid in Augusti gratiam 
cecinerit poeta, id ex animo, vel, ut aiunt, ex intima 
persuasione profluxisse? Quam quaestionem ut tandem 
solvamus, magna cautione utendum est ne panegyricum 
contexuisse videamur. Si de iis carminibus agitur, qui- 
bus veteres Bruii ^micos hortatur ul inter desidis vitse 
delicias civiles curas deponant, licet operam Augusto 
gratam suscipiat, non video cur injunctum sibi officium 
persequi eum dicamus. Didicerat quam arduum opus 
esset Caesaris lacertis repugnare ; cumque in epicureis 
hortis imbelle profecto, sed jucundum tamen, otium 
repperisset, nihilmelius cum amicis agendum censebat, 
quam si eis remedium proponeret, quod sibi bene suc- 
cessisse crederet. Non idem erit judicium de carminibus 
quae instaurandum deorum cultum emendandosque 
mores tanto opere suadent. Haud alia enim Horatii 
quam Augusti mens in his fuisse videtur. Cum autem 
nobiscum reputamus eundem principem tanto in deo- 



«Hii 

rum religiones ferri studio, cui infamis illa SwSexaOeo? 
cena (i), dejectumque impia manu Neptuni simulacrum 
objiceretur (2), tamque impensa cura refrenandis aliorum 
adulteriis incumbere qui tam parcus pudicitiae cultor 
haberetur (3), non possumus quin judicemus id unum 
illi persuasum fuisse, publicum scilicet deorum cultum 
publicosque mores esse ad stabiliendum imperium 
necessarios. Simili ratione Horatius utitur; reficienda 
deorum templa praedicat, deosque imperii custodes canit, 
qui se ab Epicuro fatetur didicisse deos « securumagere 
a&vum » (4), humanarum rerum incuriosos. Stoice de 
moribus praecipit Epicuri discipulus, caelebsque legi de 
maritandis ordinibus plaudit (5). Non omnis propterea 
Horatio deesse animi persuasio dicenda est ; vituperabiii 
autem inconstantia publicos mores a privatis secernit, 
firmiterque censet civitati injungendos mores esse, quid 
ipse agat satis securus. Attamen videtur mihi in illa 
ratione magis cum Augusto sensisse, quam conspirasse; 
nondum enim necessitudine ulla principi adhasserat, 
cum jam in mores corruptos acerrime inveheretur, ex- 
clamaretque : 

Quare 
Templa ruunt antiqua deum ? (6). 

Jam vero de ipsius principis laudibus rem judicatu 
difficiliorem esse non diffiteor; cum enimcarmen saepius 



(i) SuET., Aug. 70, 

(2) Ibid,, 16. 

(3) Ibid., 69, 70, 71. 

(4) Sat, I, 5, loi. 

(5) Carm. sac, 17. 

(6) Sat. II, 2, 10*3 (anno 719 scripta). 

Maecenatis prece, vel etiam Augusti jussu injungitur, tum 
etiam non semel videtur poeta opus ultra legem tendere, 
vocemque indare ut in majus cuncta extoUat. Utrum 
igiturpoeta aliter locutus est ac sentiebat civis, an 
solum poetico mendacio veros animi sensus exaggera- 
vit ? Ex iis quae superius disputavimus constat, post 
actiacam pugnam, tantam in Romanorum animisfactam 
esse mutationem ut omnes omnium ordinum viri in 
Octaviani potestatem libentissime concederent, Hora- 
tiumque minus temporibus inservisse quam cessisse, 
dum illum celebrandum susciperet. Diu exspectaverat, 
neque cum incepit, statim in profusiores laudes erupit ; 
sed si carmen quodque in ordinem temporum coegeris, 
satis patebit eam Augusti laudibus adhibitam rationem 
esse ut cum tempore et principatus beneficiis cresce- 
rent (i). Per decem fere annos, sive principis animo pa- 
rum fidit, sive veteris militiae memoria retinetur, neque 
adeo prompte opus aggreditur, neque urbanitatis mo- 
dum excedit. Rogantibus amicis haud inficete respondet 
se dicendis amoribus magis idoneum esse quam prceliis 
heroicomore celebrandis, atque timerene laudes egregii 
Caesaris culpa ingenii deterat (2). Unde non immerito 
statui posse videtur natam actiacis temporibus Horatii 
in Augustum propensionem lentis augescere incrementis, 
donec, parta concordia, propagatis imperii finibus, 
coliatisque in civitatem beneficiis princeps in sui ad- 
mirationem amoremque poetam ut ceteros Romanos 
traxerit. Tunc demum non aliam Augusti ac Romae 



(i) Cf. Waltz, op, c, p. 2. 

(2) Carm. 1,6, 1 1. — Gf. 11, 12, 10 ; iv, 2, 33r, 

causam esse credit, atque ut iisdem templis juxta colun- 
tur, ita iisdem hymnis utrumque includit. Augusti 
victoriae, romanae victoriae sunt, habitique Augusto ho- 
nores in Romam cadunt. Hanc Horatio ut ipsius aequa- 
libus persuasionem esse vix diffiteri sustinent severis- 
simi judices, invitique concedunt, quicquid in principis 
honorem canat,id illum tanquampublicam Romanorum 
vocem canere (i). Quod si in ejus generis carminibus 
acutae naris critici aliquid operosius animadvetere sibi 
visi sunt, si minus facilis versus, implicatior stropha 
cadit, non est quod arbitremur idcirco illud accidisse 
quod veri sensus deficerent. Prasterquam quod poeta 
ut candide non semel profitetur, pindaricis operibus 
minus erat idoneus, id etiam passus est quod ceteri arti- 
fices; injunctum opus, ut solet, plus laboris, minus faci- 
litatis exhibet. Utcumque res est, non sine injuria dici 
potest minus Horatium in celebrandis Augusti honori- 
bus, quam Romanos in iisdem conferendis rem seriam 
egisse (2). 

Atenim, nonne turpissimae adulationis fuit Augustum 
in deorum numerum referre ? Multi jam ab Horatio 
culpam ita amoverunt ut in ipsius temporum rationem 
retorquerent (3) ; neque mihi in animo est inutilem ea 

(i) Satis sit unum ex acerrimis Horatii criminatoribus testem 
vocare : « J'accorde aux vers d'Horace sur le bonheurpublic Tins- 
piration de ia verite. Echo d'un sentiment universel, oui, dans le 
present, il disait la verite. Tout au plus pouvait-on lui reprocher 
les exage'rations de renthousiasme po^tique. » (Salverte, 0/7. c, 
p. 120.) 

(2) DlO. Cass., LIII, 33 : a xat /aoc Soxti rocuB^oCro) xon ovx c*x xoAaxe/a; 
dXX int dXndeiai rtfv^ttq, Xa&wiv, » 

(3) Vide prae ceteris Feldbausch, de Horatio non adulatore 
(Heidelberg, 1839), p. 3 seqq. 

de re disputationem instituere. Unum hoc addam : si 
nequivit philosophorum sapientia populum a putidis illis 
superstitionibus deterrere, nos sublimiori doctrina im- 
buti, istius sapientiae infirmitatem infelicemque istorum 
temporum condicionem miserari potius debemus, quam 
unum aliquem communis erroris participem perinde 
reum facere ac si solus errasset. Adulaniium erat tem- 
pla Principi decernere : poetae vero hasc saltem excusatio 
parata erat, quod levius est carmine mentiri quam sena- 
lus decreiis (i). 

Quas cum ita sint, definire tandem licet, quatenus 
Horatius, vel cum Augustum laudaret, indolem roma- 
nam servaverit. Ut enim Venusinum poetam inter obs- 
tinatos illos antiquae libertatis defensores numerare non 
possumus, qui paucissimi admodum numero,. cum 
praeteritarum rerum desiderio, praesentium fastidio et 
spe meliorum, procul ab Augusto vixerunt, ita neque 
inter bellorum civiliumdesultores qui sine dignitate et 
pudore statim ad genua victoris procubuerunt. Sed me- 
diam quamdam inter inimicitiam et servitudinem viam 
inisse dicendus est, sapienter, ut sibi videbatur, exspec- 
tans quid a principe res romana sperare posset. Tandem 
aiiquando cum ceteris cujusque ordinis civibus passus 
est se temporum mutatione principisque seu calliditate 
seu veris in civitatem beneficiis domari. Verumtamen ne 
tunc quidem ex innata libertate quicquamdetraxit; Au- 
gusto libenter adhaesit, non se venalem dedit. Si quidem 
in laudando principe nimius interdum apparet,memi- 



(i) Cf. G. BoissiER, la Religion romaine^ t. I, c. 2 : VApotheose 
imperiale. 

nisse decet Horatium non minus poetam esse qui poe- 
tarum more loquatur, quam Romanumaugusteae setatis 
qui aequalium opiniones et sensus referat. Quemadmodum 
alii antea liberae civitatis imaginem praebuerunt, aliique 
mox turpissimam imperatoriae aetatis condicionem os- 
tendent, ita Horatii carmina eum nobis sub oculos 
ponunt Romanum, qui libertatem vidit nec oblitus est, 
vel cum servire didicit, quique natura et indole super- 
bus, paulatim mitiorindies factus,ad Augusti arbitrium 
non sine dignitate fingitur. 

DE HORATIl PHILOSOPHIA 

I. Num ad certam doctrinam referri possit. — II. Num varia fuerit 
pro vario tempore. — III. Num alia in lyricis carminibus, alia in 
Sermonibus. — iV, Quid romanum prae se ferat Horatii universa 
phitosophandi ratio : — tota ad utilitatem spectans, eclectica, Stoico- 
rum et Epicureorumconciiiatrix. 



j I. Quotiescumque de romana philosophia disseritur, 

\ duo praeceteris nomina occurrunt, Ciceronis et Senecae, 

quaesatis indicare per sevidentur quicquid in excolenda 
sapientia romanum ingenium effecerit. Optime quidem 
si agitur de doctrina via et ratione disputata et in corpus 
quoddam coalescente ; si vero nosse velis quid ex arcanis 
philosophiae penetralibus in hominum consuetudinem 
transierit, quid de diis, de anima, de moribus instituen- 
dis senserint augusteae aetatis homines, philosophia 
edocti, nec tamen philosophiam profitentes, neminem 
video qui potiori jure quam Horatius in testimonium 
vocandus sit. Ne autem illud mirationem moveat, quod 
poetam in iis quae ad philosophiam pertinent testem 
excitamus ; ut enim poesi cum philosophia arta quasdam 
necessitudo et affinitas intercedit, ita vix inter antiquos 

recentesque poetas reperias qui pari cum Horatio in 
philosophiam studio exarserit, atque sententias ex phi- 
losophorum scholis in suis carminibus intexuerit. Man- 
cam igitur et mutilam fore hancdissertatiunculam juxta 
mecum intellegunt omnes, nisi in lucem prolatum fue- 
rit quid romanum sapiat, vel in carminibus lyricis, ratio 
philosophandi horatiana. 

Erraverunt muhi, dum sparsas in toto Horatii opere 
sententias in unum, et quidem certis finibus circum- 
scriptum, doctrina^ corpus redigere conati sunt. Praemo- 
nuerat quidem poeta futuros carminum interpretesope- 
ram suam perditum ituros, si quaererent quo se duce, 
quo laretutatus esset; nam, inquiebat, 

Nullius addictus jurare in verba magistri, 

Quo me cumque rapit tempestas deferor hospes (i). 

Et vero satis erat ad cavendum errorem meminisse 
quomodo soleant poetae materiam ex philosophis sum- 
ptam in carmina transfundere. Si paucissimos admodum 
excipias qui id sibi proposiium habuerunt, ut doctrinam 
aliquam poeticis luminibus illustrarent, nemo fere est 
praesertim apud antiquos qui se uni philosophorum 
sectae dediderit. Quicquid sapienter, quicquid praeclare, 
quicquid magnifice a philosophis cujuslibet scholaeolim 
proditum est, id omne ad poesim pertinere arbitrantur, 
atque, ut feret tempus vel poetica carminis ratio, parati 
sunt proprii juris facere. Epicuream de mundi origine 
sententiam Vergilius in bucoh*cis expressit (2);idemin 



(i) Epist. I, I, 14. 
(a) Ec/. VI, 3i seqq. 

sexto iEneidos libro de aniniorum immortalitate, Plato- 
nem in primissccutus, divine cecinit. Utrum judicandus 
est poeta parum sibi in philosophiae rebus constare, an, 
ut aliqui opinati sunt, maturescente cum annis ingenio, 
ab Epicuro ad Platonem deflexisse (i) ? Satis est dicere, 
ni fallor, Vergilium poetae, non philosophi ofBcio functum 
esse. Non est tamen quod nobis interdictum putemus in 
poeta philosophum quaerere, quando quidem poeta phi- 
losophatus est; sed cavendum est ne aliud ab ipso 
petamus quam a poeta petendum est. Non insudabimus 
ut omnes, quotquot sunt in poemate aliquo, ad philoso- 
phiam pertinentes sententias in unam certi nominis 
doctrinam cogamus; at, habita ratione omnium quae e 
philosophiae penu deprompsit, disquiremus qualem ani- 
mum in iis gesserit, quibus potissimum sententiis 
innutritus sit, quis fuerit philosophicus, ut ita dicam, 
pocsis spiriius. Quod si in legendo Horatio bene animo 
fixum tcnuissent, non commisissent profectb ut alii 
Epicureum, alii Stoicum, alii Academicum eum dicerent. 
Ab Epicuro stare videtur, cum in festivis carminibus 
quibus toties ad volupiatem invitat amicos, tum etiam 
in Scrmonibus ubi magis seriam personam agit. Nonne 
Epicurcus est, cum Deorum providentiam irridet (2), 
vel justum utilitate metitur (3)? At idem ille poeta 
stultam epicureorum in curanda pelle soUicitudinem 
haud aliter quam Tullius perstringit (4) ; at in lyricis 



(i) Ita G. BoissiER, La Religion rom,^ 1, p. 228. 

(2) Sat. I, 5, loi. — Cf. DioG. Laert., x, iSg. 

(3) Sat, I, 3, 98. — Gf. DioG. Laert., x, i5o-i5ii 

(4) Epist, i, 4, 16 ; cf. totam Sat. 11, 4. — Gic. in Pisonem, 16. 

carminibus deos rebus humanis providere et precibus 
placandos proclamai (i); ai ipsam hominuni animam, 
splendidissima usus imagine quam Platonicam dicas, 
« divinse particulam aurse » definit (2). 

Stoicumne eum dices ? Multa certe a Zenone proficisci 
videntur, vclut praestantissima illa Sapientis imago, hic 
magnificis coloribus depicta (3), illic per partes officio- 
rum copiose descripta (4); velut etiam quicquid de vir- 
tutis praestantia praedicat (5). Verum licet ea omittamus 
quaeab Epicuro sumpsit, nonne quoriiinus sub Zenpnis 
signis nomen dedisse censeatur obstant tot carmina ad 
Stoicorum irrisionem composita? Modo enim in eos 
asperrimae virtutis sectatores jocatur qui ultra sapientem 
barbam nihil sapiunt (6) ; modo etiam, quod multo gra- 
vius est, ab externo Stoicorum habitu ad capita quaedam 
doctrinae ludum convertit. Quis lepide magis illa quae 
dicuntur Zenonis paradoxa exagitavit? Paria esseomnia 
peccata (7), insanire omnes praeter sapientem (8), solum 
sapientem esse liberum, esse divitem, esse regem (9), 
credat Stoicus ; Horatius ridebit. 

Num igitur iis assentiemur qui nostrum poetam Aca- 
demicis adscribunt ? Fatetur quidem se inter Academi 



(i) Carm, i, 34; iii, 2, et passim. 

(2) Sat. 1I5 2, 79. 

(3) Carm, iii, 3, i seqq. 

(4) Sat, II, 7, 83 seqq. 

(5) Epist. I, I, 60 ; Carm, iii, 2, 17 seqq. — iv, 9, 45. 

(6) Sat, 11, 3, 35. 

(7) Sat, i, 3, 96. 

(8) Ibid.j^^/ 

(9) Epist. i, I, ioS'f Sat, I, 3, 122. 

silvas verum quaesivisse (i); nec semel virtutem in medio 
reponit (2), ex notissima sententia quam novi Academici 
a Peripateticis sumpserant. Academicus sit Horatius, 
sed cujus Academiae? Nam Academia volatica est, ut 
Ciceronis verbum usurpemus, parum sui similis, modo 
liuc, modo illuc (3)! Utrum Arcesilai et Carneadis, qui 
cuncta in dubium vocabant? Certe nolit Horatius, qui 
verum inveniri posse nunquam diffisusest. An Philonis, 
qui ad veterem Academiam reversus, eam pugnaciter 
adversus alios tuebatur (4)? Sed ex iis quae supra dicta 
sunt apparet fieri non posse ut in Horatio philosophum 
vere platonicum agnoscamus. An tandem Antiochi, Phi- 
lonis discipuli, qui Stoicorum et Peripaticorum placita 
miscuerat cum Academicis ? Minus absurde faciunt qui 
in hujusmodi Academiam Horatium referunt, quanquam 
indigna eo nomine habenda est Antiochi philosophia, 
quae, ex partibus undiquecollatis magno'labore conflata, 
vix Academicorum quicquam retinet. Cum igitur prae- 
postero nomini aliud sufficiendum sit, sapientius agunt, 
ut ex dicendis patebit, qui Horatium exXexmov nun- 
cupant. 

n. Ecce autem alia suboritur quaestio, quam ad prae- 
sentem disputationem haud parum pertinere fatendum 
est : si Horatium constat ab optimo quoque philosopho- 
rum eximias mutuatum esse sententias, num statui pro- 
babiliter potest eum variam pro vario tempore coluisse 
sapientiam, ut ab Epicuro profectus sensim ad Zenonem 

(i) Epist. II, 2, 45. 

(2) Sat, I, I, 106. — Epist, I, 18, 9. 

(3) Gic. ad Att, xiii, 25. 

(4) Cic, Academ, i, 4, et passim. 

magis inciinaret (i) ? Ipse dubitationi locum paravit, 
cum duodecimo prope anno postquam deorum provi- 
dentiam epicureo more sustulisset, fulmine per sudum 
demisso, quasi pasnitentia motus insanientem sapien- 
tiam ejurare videretur (2). Fuerunt qui nostrum poetam 
hoc carmine animum ad meliorem frugem conversum 
confit^ri crederent; alii vero, Lessingii interpretationem 
secuti (3), Horatium dicunt hoc loco poetam tantum- 
modo, non philosophum egisse, ita ut quibus affectus 
esset sensibus per subitam eam tempestatem lyrica su- 
blimitate exprimeret, nedumStoicorum vel Epicureorum 
rationem haberet. Certe negari vix potest illam insa- 
nientem sapieniiam Epicuri doctrinam significare; sed, 
Lessingii explicationem ex parte probantes, poeticum 
ibi jusjurandum agnoscimus. Constat enim eo ipso tem- 
pore quo merus Epicuri discipulus fuisse fingitur, in 
satira (4) nempe eodem circiter anno conscripta quo per 
Brundisinum iler epicuream de diis opinionem profite- 
batur, non aliterquam Platonem de anima locutumesse. 
Quid quod, quinto fere anno post ejuratam, uf aiunt, 
Epicuri doctrinam, disertissimis verbis testatur se nunc 
cum Zenone, nunc cum Aristippo facere (5) ? Nulli 

(i) Gf. Teuffel, /fi5/» de la litt. rom, (trad.fr.) 11, p. 53. Len- 
tam illam sententiarum conversionem inHoratio admittit vir per- 
acuti ingenii et atticae urbanitatis, G. Boissier, quem mihi audire 
contigit, posteriori semestri anni i883, disserentem in collegio 
Gallico de Horatii philosophia. 

(2) Carm, i, 34. 

(3) Lessing, Rettung des Hora^; — cf. Orellu ^d Carm. i, 
34. 

(4) Sat* II, 2, 79 (scripta anno 717). 

(5) Epist. I, I, 16 seqq. 



— I04 — 

igitur unquam scholee valedixit^ quia nuUi unquam uni 
adhaesit ; sed, si ea tantum quae de moribus scripsit re- 
spexeris, cum sapientiam sibi animo finxisset tum ex 
proprio judicio propriaque experientia, tum ex proba-. 
tissimis philosophorum sententiis, non est mirandi 
locus quod rerum usu doctus judicioque firmiori fre- 
tus, ex illis philosophiae floribus cxquisitissimos eligere 
didicerit. Perlectispoetae carminibus, neutiquam adduci 
possum utaliter progressum in philosophia eum fuisse 
credam; non ab alio ad aliumdescivit, sed quodin uno- 
quoque optimum erat, id, vergentibus in senectutem 
annis, acutius vidit, firmius elegit. 

III. Hinc monemur ut non aliam in Sermonibus, 
aliamomnino in lyricis carminibusinesse philosophiam 
arbitremur. Stoicum sapientem, ut jam diximus, in 
lyrico carmine vividissimis coloribus depingit justum 
ac tenacem propositi, in ruinis illabentis orbis impavi- 
dum;sed in satiris, pari facundia, pari affectu describit. 
Hic non semel stoicam virtutem admiratur repulsae 
nesciam sordidae, et coetus vulgares spernentem (i), 
populos falsis dedocentem uti vocibus regnumque, ut 
Zenoni placet, deferentem uni qui divitias despiciat (2), 
beatos efficientem qui duram calleant pauperiem pati (3); 
iilic vero, uno quidem versu, vel brevitate vel veritate 
admodum admirando, totam stoicorum virtutem inclu- 
dit: 

Nil conscire sibi, nulla pallescere culpa (4). 

(i) Carm, m, 2, 17 et 23. 

(2) Carm. 11, 2,19 seqq. 

(3) Carm. iv, 9, 47. 

(4) Epist, 1,1,61. 

Cave tamen putes in lyricis carminibus nihil nisi 
stoicum sonare.Virtutem enim,qualem effinxit Porticus, 
magis. yidetur Flaccus mirari in antiquis Romanis et 
eximiisquibusdamviris, quam sibi et amicis proponere. 
Heroas illa quidem peperit, sed ei qui adeo tantum 
ambitiosus est ut privato, ut urbano more vivens eam 
felicitatem adipiscatur quae sapienti sufficiat, plus mo- 
lestiae quam emolumenti allatura judicatur. Immo vix 
reprehensionem stultitiae et iniquitatis effugiet, si Hora- 
tio fides est; insani enim, inquit, 

Insani sapiens nomen ferat, sequus iniqui, 
Ultra quam satis est virtutem si petat ipsam (i). 

Quis nescit passim in lyricis eandem aliis verbis senten- 
tiamrecurrere,cumamicisostendere studet quid beatum 
efficiat ? NuUus color est argento, nisi temperato splen- 
deat usu (2), auream mediocritatem diliges, si sapias (3); 
desideranti quodsatisest, nihil mali timendum {4); bene 
est cui deus obtulit parca, quod satis est, manu (5). Haec 
qui praecipiat, nonne dicendus est virtutem ab excelso 
illo stoici Sapientis fastigio quasi e caeload terras avo- 
cavisse, ut communi hominum condicioni, cotidianaeque 
vitae accommodaret ? Nonne hujusmodi praecepta ab illo 
principio profluere videntur, quod ita alias felici brevi- 
tate expressit : 



(i) Epist. I, 6, i5. 

(2) Carm. 11, 2, i. 

(3) Carm, 11, 10, 5. 

(4) Carm, iii, i, 25. 

(5) Carm. m, 16, 43. 

Est modus in rebus, sunt certi denique fines, 
Quos ultra citraque nequit consistere rectum (i) ? 

Eadem igitur utrobique de moribus doctrina, nisi quod, 
quae est lyrici carminis natura, hic copiosius depingitur, 
illic diligentius definitur. 

Si quaeras quid de anima humana sentiat, certe in 
carminum libris parum curare videtur utrum, post exac- 
tam vitam, anima illa, quam olim divinae particulam 
aurae appellavit, ad suum principium reversura sit, ut 
sua virtuti merces contingat. Non aliam enim immorta- 
litatem magnis viris poUicetur quam nominis et glo- 
riae(2) ; ceterum, immortah'a non speranda sunt : 

Nos ubi decidimus, 
Quo pater ^neas, quo dives Tullus et Ancus, 
Pulvis et umbra sumus (3). 

Manes fabulae sunt (4) ; Quintilium perpetuus sopor 
urget (5) ; sors omnium serius ocius urna exibit, nos in 
aeternum exsiHum impositura cymbae (6). 

Non aHter in Sermonibus de futura hominum condi- 
cione sentire existimandus est, cum Numicium moneat, 
postquam divitias et gloriam sectatus fuerit, ipsi tamen 
eundum esse « Numa quo devenit et Ancus (7) », nimirum 
inter inanes umbras, postuletque ab eo qui sapiens futu- 



(i) Sai, I, I, 106. 

(2) Carm. iv, 8, 26 seqq. 

(3) Carm. iv, 7, 14. 

(4) Carm, i, 4, 16. 

(5) Carm, i, 24, 5. 

(6) Carm, 11, 3, 25. 

(7) Epist. I, 6, 27. 

rus est,utrideat npcturnos lemures (i), seu, apertioribus 
verbis, mortuorum animas, quae ex vulgari Romano- 
rum fide domum paternam interdum revisere crede- 
bantur. 

Diu putaveram, comparatis quae de diis Horatius pas- 
sim in toto opere scripsisset, ejus Sermones adeo lyricis 
carminibus non respondere, ut diversam prorsus perso- 
nam agere videretur. Qui enim in Brundisino itinere 
negat deos humanis rebus consulere, idem in Odis quam 
excelsa, quam recta de divina Providentia loquitur ! Ju- 
piter est, 

Qui terram inertem, qui mare temperat 
Ventosum et urbes regnaque tristia, 
Divosque mortalesque turbas 
Imperio regit unus aBquo (2). 

Supremum exercet in populos et civitates arbitrium, ita 
ut deos colentibus prospera omnia, neglegentibus adversa 
rependat (3), delicta majorum solitus vel in posteris 
ulcisci (4). Neque civitatum cura eum a singulis homi- 
nibus avocat, qui, si scelus admiserint, nullo non tem- 
pore paratam peccato poenam timeant necesse est : 

Raro antecedentem scelestum 
Deseruit pede poena claudo (5) . 

Hinc sequitur oportere ut dii publicis sumptibus (6) et 



(i) Epist. II, 2, 209. 

(2) Carm, ni, 4, 45. 

(3) Carm. iii, 6, i seqq. 

(4) Carm, i, 28, 3o. 

(5) Carm. iii, 2, 32. 

(6) Carm. ui, 6, i seqq. 

privatis sacrificiis (i) colantur, si iratos placare, placa- 
tosque semper propitios nobis et rei publicae habere 
velimus. 

Sapienter quidem haec omnia, et quae e Socraticorum 
familia manare videantur. Num tamen statim et temere 
dicendum est aliter de diis Horatium in lyricis carmini- 
bus sentire, aliter in Sermonibus, tanquam civilem 
quodam modo personam in illis egerit, in his privatam ? 
Sed" non parum difficultatis inde oriri fateor, quocl in 
Epistulis et Satiris, si unum illum de deorum incuriosa 
felicitate locum demas, haud secus atque in lyricis poe- 
matis, quanquam rarius, deos testatur humanarum rerum 
procurationem habere. Jupiter votis aurem praebet (2), a 
quo bonorum copia profluit (3). Si recusat Horatius ab 
illo exposcere quae Christiani nos animi bona, omnium 
bonorum eminentissima, vocamus, ex recepta apud anti- 
quos, praesertim Stoicos, senteniia loquitur, qui, minus 
perspectis iis rationibus quae inter Dei providentiam et 
hominis libertatem intercedunt, nimium humanae su- 
perbiae indulgebant (4) ; ceteroqui vitam et opes pre- 
catur : 

Sed satis est orare Jovem, quae ponit et aufert : 

Det vitam, det opes; aequum mi animum ipse parabo (5). 



(i) Carm, iii, 23. 

(2) Sat, I, I, i5-22. 

(3) Epist, I, 1 2, 3 ; cf. Epist. i, 4, 6 ; 11, 2, 1 52 ; Sat, 11, 6, 4, 

(4) Cic, de Nat. Deor. iii, 36 : « Virtutem nemo unquam deo 
acceptam retulit... Judicium hoc omnium mortalium est, fprtunam 
a deo petendam, a se ipso sumendam esse sapientiam. » — Cf. Sen. 
Epist. ad Lucil, 73, ad fin. 

(5) Epist. I, 18, 1 1 1. 

Quomodo igitur inter pugnantes secum sententias 
sjnceram Horatii opinionem dignoscere licebit? Utrum 
eo temeritatis venirc sustinebimus, ut dicamus eum 
semel in vita de diis ex animo locutum, cum eos ab 
humanarum rerum regimine amoveret, neque alias nisi 
simulatam fidem in deorum providentiam professum 
fuisse? An jocari, cum.negat, serio loqui, cum affirmat? 
Promissi memores, ne nimium hserentem in doctrinis 
urgeamus, neque contendamus ut poeta, poetico more 
abjudicato, sollicitam philosophorum diligentiam asse- 
quatur. Qui autem Horatii opera in universum aestima- 
verit, rationemque illorum temporum et poetae indolis 
habuerit, si ab eo quaeratur quid putet poetam de diis 
sensisse, libenter crediderim vix ambiguum fore candidi 
aestimatoris responsum. Affirmabit Horatiumcum prin- 
cipibus aetatis suae viris Epictiri disciplinae, qupd ad se 
attinebat, adhaesisse, cum vero poemata conscriberet, 
neque civis officium, neque poetae munus neglexisse. 
Poeta enim non committebat ut musam privaret illis 
sententiarum flosculis, illis luminihus quae passim vel 
apud philosophos vel apud poetas graecos invenerat; 
civisque patriae amantissimus,cui persuasum esset, pie- 
tate adversus deos sublata, mores in pejus abire, civita- 
tisque fundamenta labare, Augusto templa reficienti 
operam praesiabat. 

Qui vero illam inconstantiam in Horaiio severius 
corripiant, ii sane oblivisci penitus videantur Romano- 
rum in colendis diis morem et rationem. li enim sem- 
per fuerunt, qui, postquam in theatro poetis Jovem et 
auguria irridentibus plausissent, Jovi Capitolino solita 
sacrificia rite et serio peragerent, neque quicquam gra- 

vioris momenti nisi auspicato molirentur. Antiquitus 
receptas de diis opiniqnes subverterat Graecorum philo- 
sophia, Lucretiusque tollendas caerimonias et religiones 
acerrime clamaverat. Abierat fides, permanebant rcligio- 
nes. Auctorest Varrotria theologiae genera apud Roma- 
nos vigere : <* Mythicon, quo maxime utuntur poetas ; 
physicon, quo philosophi ; civile, quo populi » (i). 
Quicquid delirarent poetae, somniarentphilosophi,opor- 
tebat cives palriis diis cuhum legibus pontificiis pras- 
scriptum constantissime persolverent. Quem moremvel 
a Romanis philosophantibus propugnatum esse, testis 
est Tullius, qui Cottam Academicum contra Stoicos ita 
disputantem inducit : « Ego vero eas (opiniones, quas a 
majoribus accepimus de diis immortalibus, sacra, caeri- 
monias reh'gionesque) defendam semper semperque 
defendi : necmeex ea opinione quam a majoribus accepi 
de cuhu deorum immortalium, ullius unqiiam oratio 
aut docti aut indocti movebit. Sed cum de religiorie 
agitur, Ti. Coruncanium, P. Scipionem, P, Scaevolam, 
Pontifices maximos,, non Zenonem aut Cleanthem aut 

Chrysippum sequor A te philosopho rationem debeo 

accipere religionis, majoribus autem nostris, etiam nulla 
ratione reddita, credere » (2). Eam igitur civilem theolo- 
giam, fide destitutam, fragili consuetudinis fundamento 
aegre sustentatam cum Augustus rursus fulciendam esse 
intellegeret, poterat Horatius, quamvis epicurea de diis 
opinione imbutus, totis viribus adstipulari. 
Ceterum vereor ut parum aequum sit, dum Horatii 



(i) Apud S. AuG.; de Civ, D., 1. VI, c. 5. 
(2) .Gic, de Nat. D., iii, 2. 

philosophia in disputalionem vocatur, curiosius ad eas 
philosophiag partes respicere, quae de Deo et anima 
humana tractant, cum omne prope studium ad mores 
converterit. Ad summam itaque teneamXis non discrimi- 
nis quicquam aliud inter carniina et Sermones, quod 
ad theologiam pertinet, animadverti posse, quam qu6d 
in lyricis carminibus de diis et prassertim de Cuhu ipsis 
adhibendo fusius et sublimius cecinit. 

IV. Sequitur ut inquiramus quid rcmanum prae se 
ferat Horatii philosophia. 

Si quis, perspectis romanae philosophiae monumentis, 
quae fuerit ejus indoles breviter definire velit, haud scio 
an verissime illam, ex Afranii sententia paululuni immu- 
tata, filiam Usus et Memoriae vocaturus sit (i). Namque 
ars philosophandi Romae peregrina est, doctrina adven- 
ticia, totaque e Graecorum libris hausta : satis de suo 
collaturi Romani sibi videbantur, si proprii ingenii nota 
eam signantes, ad utilitatem converierent. Ubi enim 
Romam « influxit abundaniissimus amnis illarum dis- 
ciplinarum et artium » (2), statim patuit Romanum, 
scientiae minus studiosum quam proprii commodi dili- 
gentem, omnem operam in eo positurum esse ut paratis 
sapientias opibus uterctur, nedum eas augere studeret. 
TuUius ideo philosophos adit, quia neminem sine phi- 
losophia magnum oratorem exsistere judicat ; cumque 
setate maturior illorum opera latinis litteris illustrare 

(1) Apud AuL. Gel., XIII, 8. — O. Ribbeck, Com, lat. fragm,, 
p. 202 : 

Usus me genuit, mater peperit Memoria ; 
Sophiam vocant me Graii, yos Sapieniiam. 

(2) Gic, de Rep, 11, 19. 

statuit, nuUa alia se causa inductum fuisse dicit, quam 
ut civibus suis praeberet quicquid ad reciam vivendi 
viam commodi continerent (i). Quicumque ante illum, 
quicumque postea apud Romanos pervolvendis Graeco- 
rum libris incubuerunt, eandem utilitatis rationem ha- 
buerunt, ut Cicero censeri possit suam philosophiae 
romanae legem dixisse, suumque finem descripsisse. 
Haud abs re fuerit statim notare quantopere poeta 
noster sese ad eam philosophandi consuetudinem, quasi 
inscius, natura proprii ingenii impulsus, applicuerit. 
Quemadmodum enim Tullius a philosophis praecipuam 
eloquentiae materiam petierat, ita poesis Horatius ; pari 
jure affirmare potuisset se non ex Alexandrinorum offi- 
cinis, sed ex Academiae spatiis poetam exstitisse, adeo 
propriis exemplis docueratquamprimariampoetis legem 
injunxit : 

Scribendi recte sapere est et principium et fons : 
Rem tibi socraticse poterunt ostendere chartje (2). 

Gumque eodemloco a poetis illud ante omnia postularet 
ut morum officiacallerent, nihil aliud praecipiebat quam 
quod et ipse praestiterat. Qui enim inter Academi silvas 
ita versatuserat « utpossetcurvodignoscere rectum » (3), 
is, quoad vita suppetiit,philosophorumlibrospervoluta- 
vit unde disceret quae ad vitam bene beateque agendam 
pertinerent. Gomites viae eos assumit (4), et in Sabino 
suo, orto cum amicis sermone, agitare solet 



(i) Cic, Tuscul. I, I. 
(2) Art. p. 309. 
(5) Epist. II, 2, 44. 
(4) Sat. II, 3, II. 

« utrumne 
Divitiis homiiies an sint virtutebeati, 
Quidve ad amicitias, usus rectumne, trahat nos, 
Et quae sit natura boni summumque quid ejus (i). 

Ne in re evidenti longum faciam, uno' verbo dicam 
omniaejus studia,omnia scripta, romano niore, in utili- 
tatem prominere. 

Ex eo fine, quem sibi^ in philosophando Romani 

constituerant, sequebatur ut minus certa^ philosopho- 

rum disciplinae adhaererent, quamex unaquaque depro- 

mierent quicquid ad mores ordinandos conduceret. Ihde 

factum est ut Romse vix alios philosophos reperiamus 

quam quos vocant £y,X£y.TaoJ?. Et vero romanae iridoli ad 

hanc philosophandi viam promptissima^ mirum quan- 

tum illud faverat, quod in Urbem vacuam Graecorum 

disciplinae, non singulae, alia post aliam, subrepserant, 

sed omnes prope simul confluxerant. Futurorum romanae 

philosophioe fatorumimagoquaedam praenuntia visa est, 

cum eadem die Carneadem Academicum, Critolaum 

Peripateticum, Stoicumque Diogenem disceptantes 

Roma audiit ; ita plures olim in eodem scriptore romano 

auditura erat. A primis illis excitata doctoribus, juven- 

tus omni inphilosophianr^ exarsit studio ; plurimosdomi 

habuit magistros e Graecia accitos, et ipsa Athenas, ad 

audiendos praeclarissimos, ventitavit : sed Romae ut 

Athenis cujusque familiae philosophi simul docebant. 

Cum igitur disciplinae omnes promiscue et, ut ita di- 

cam, tumultuarie Romam irrupissent, non est mirum 

si eligere assueverunt quod optimum quaeque ad mores 

(i) Sat. li, 6, 73. 

habere judicaretur. Viam hanc inivit Tullius, cum in his 
libris Platonem, in illis Panaetium, in aliis Crantorem 
sequeretur,parumcuransutrum exomnibusunumeflSce- 
retur opus uno doctrinae vinculo ligatum. Quicumque 
de philosophia Romae scripserunt, vel qui certae cuidam 
secta^ nomen dabant, aliquem delectum in doctrinis ha- 
buerunt. Varro ipse, qui ad Zenonem ita inclinabat ut a 
quibusdam merus stoicus dictus sit (i), modo Pythago- 
ram, modo Platonem expressit (2). Quamvis Seneca 
Stoicorum discipulum se profiteatur, non sibi legem 
dixit, nihil contra dictumZenonisChrysippive commit- 
tere (3); jus censendi retinet (4), eoque utitur dum ex 
Epicuri hortulis flores quosdam sententiarum decerpit. 
Cum igitur jactat se Horatius ab omni schola liberum, 
nullius addictum jurare in verba magistri, nihil aliud 
quam formulam ipsam consuetudinis expressit, quam 
in interpretandis Graecis secuti sunt illi qui romanae 
philosophiae antistites potissimo jure appellantur. Prae- 
stantissimos cujusque disciplinae magistros lectitavit ; 
quindecim prope philosophorum nomina in poematis 
ejus occurrunt ; et cum graece sit doctus quam qui 
maxime, liberrimo judicio optimum optimorum sucum 
in suam substantiam convertit. 

Neque solum in universa philosophandi ratione, sed 
etiam in coagmentada de moribus doctrina, suorum 
temporum imaginem rettulit. Sciunt omnes, postquam 



(i) Ottfried Muller, j?r^/. de Lingua lat, 

(2) Cf. G. BoissiER, Etude sur Varron, p. 11 5. 

(3) Sen., de Otio sap, 3o. 

(4) Sen., de Vita beat. iii, 2 — cf. Epist, ad Luc.y xxin, 9. 

Romani sui juris duxissent juxta novae Academiae ratio- 
nem inter philosophiae doctores eligere, eos, ubi de vita 
instituenda agebatur, partim Epicuri, partim. Zenonis 
disciph'nam amplexatos esse. Qui vero factum sit ut prae 
aliis duae illae sectae apud Romanos invalescerent, ut 
minus ad nostrum propositum utile, supersedebo fusius 
enarrare ; suffecerit animadvertere jam sexto Urbis con- 
ditae sasculo discidium illud exstitisse ut, qui romanae 
gravitatis praesertim rationem habebant, ad Stoicos, qui 
autem tranquillam et jucundam vitam plurimi facie- 
bant, ad Epicureos confugerent. Non quod pura^apud 
eos viguerit utraque disciplina, qiialem Graeci condide- 
rant ; nunquam enim jus eligendiomiserunt. Ideo brevi 
evenit ut alii epicuream rationem romana gravitate qua- 
damtenus nobilitarent, alii stoicam humanitatis et litte- 
rarum condimentis mitigarent ; cumque illis stoicum 
aliquid inesset, his epicureum, propeerat ut in vita de- 
genda reapse politiores viri consentirent, licet verbis de 
finibus bonorum malorumque invicem dissiderent. Sic 
Atticus,quanquam epicureus,nonnullaCiceroni conces- 
serat, ab Epicuri doctrina plane aliena(i); sic etiam 
Varro, Stoicis plerumque favens, in quibusdam ab Epi- 
curo steterat (2). Novam hanc romanae philosophiae con- 
dicionem, quae eo valebat ut inter Stoicos et Epicureos 
concordia quaedam in agendo fieret, haud scio an quis 
felicius quam Horatius repraesentaverit. Recisis enim 
quae in utraque disciplina modum excedere videntur, 
nihil fere Epicureis concedit quod graviorem iis apud 



(i) Cf. FiALON, Thesisin Atticum, cap, i. 
(2) Gf.G. BoissiER, Et. sur Varron^ p. ii5. 

Stoicos invidiani faciat, neque rursus id Stoicorum 
doctrinae permittit propter quod inhumana ab Epicureis 
judicetur. 

Si toties et in lyricis carminibus et in Sermonibus 
suadet amicis, quem sibi morem fecit, ut fruantur para- 
tis (i), si exclamat : 

Quo mihi fortunam, si non conceditur uti ? (2). 

nunquam tamen cum Epicureis consentit voluptatem 
summumbonum dici posse; imo spernendas esse volup- 
lates, quae dolore emantur (3), firmiter censet;nec Zeno- 
nis discipulus ausit praecepto contradicere, tametsi 
aliam causam cur praecipiatur postulare queat. Tum 
quoque cavere videtur ne disertius ea principia profi- 
teaturin quibus totam niti Stoicorum rationem constat. 
Cuni efifatum illud « vivere naturae convenienter » (4), 
profert, eo quodammodo jocose abutitur, ut Fusco appro- 
bet (i nullum locum potiorem esse rure beato ». Virtus 
est quae una et sola faciat beatum, aiunt Stoici ; Hora- 
tius sententiam dividit, Stoicisque concedit virtutem 
solam per se sufficere ut quis beatam vitam adipisca- 
tur(5) ; utrum vero una id possit, rem injudicatam relin- 
quit (6). Fortasse dixerit quispiam, si res ita se habeat, 
inconstantiae reprehensionem in Horatium cadere, qui 
ad Quinctium scripserit : 

(i) Carm, i, 11, 8 ; — 3i, 17 ; iv, y, 19 ; Sat. 11, 6, i3 ; Epist. 1, 
18, 107 et passim. 

(2) Epist. I, 5, 12. 

(3) Epist. I, 2,- 55. 

(4) Epist. I, 10, 12. 

(5) Carm, iv, 9, 46 seqq. 

(6) Epist. I, 6, 3o.' 

Neve putes alium sapiente bonoque beatum (i). 

Quod mihi secus videtur ; cum enim ex universa ejus 
sentiendi et loquendi consuetudine patet sapientem nul- 
lius rei, ne virtutis quidem, servum esse oportere, tum 
etiam ille versus, si totius epistulae ratio habeatur, ex 
faceta quadam stoicae sapientiae imitatione profectus 
judicari potest, si quidem eo usque ibidem stoicumagit, 
ut Zenonis paradoxon de peccatorum aequalitate, quod 
alibi irriserat, suum faciat (2). Cum praeterea inter Epi- 
cureos et Stoicos de virtute colenda consensus esset, 
acerrima vero contentio de fine virtuti constituendo, his 
eam propter se, illis propter fructus inde secuturos am- 
plectendam esse censentibus, Horatius ita virtutem 
laudatutsummum bonum eam existimare videatur, prae- 
sertim quia felicitatem pariat (3). Et yero,quod sapientiae 
horatianae caput habendum esse opinamur, id tale est ut 
Stoicis nihilo secius quam Epicureis probari possit. 
Qui enim de ipsis principiis quibus morum doctrina 
innititur ita varias et fluitantes sententias exprimit ut 
inter asperos Zenonis scopulos et voluptarias Epicuri 
insulas cautius eum navigare dicas, idem ille,ubiagitur 
de vita beate agenda, firmissimum profert praeceptum 
ad quod, velut tutissimum felicitatis portum, omnes se- 
cum convocat. Illud est celebratissimum « nil admirari », 
quod perperam a quibusdam intellectum nihil aliud quam 
in brevem quamdam formulam cogit quicquid de animi 
flequabilitate sapienti comparanda nunc festive, nunc 

(i) Epist, 1, 16, 20. 

(2) Vid. Orelli, ad Epist., i, 16, vv. 17 et So-S^.. 

(3) Epist. I, 1,25; 2, 55. 



graviter tot carminum locis commendavit. In eo enim 
ponenda est summa hominis felicitas, si Horatio cre- 
ditur, ut superior rebus externis et fortuna(i), suique 
et interioris appetitus dominus (2), semper aequum ani- 
mum servare meminerit (3). Quaecumque igitur animo 
perturbationem ingencrant, animi cum corpore concor- 
diam solvunt, et, breviter dicere licet, quaecumque im- 
pediunt quominus animus aequus permaneat, ab iis 
summo opere discat sapiens refugere ; et cum, exempli 
causa, divitiarum sitientem divitiae ad amplius quaeren- 
dum acuant, nedum unquam expleant (4), ratione duce 
utendum est, ut 

Quod satis est cui contingit, nihil amplius optet (5). 

Otium illud sapientis « neque gemmis neque. purpura 

venale neque auro (6) », non extra nos quaerendum est, 

sed a nobis ipsis petendum. Quid enim, ait poeta, 

Quid terras alio calentes 
Sole mutamus ? Patriie quis exsul 
Se quoque fugit i (7). 

Quam sententiam adeo feliciter alibi incudi reddidit, ut 
proverbii locum obiinuerit : 

Caelum, non animum mutant^ qui trans mare currunt (8). 

lUa igitur animi tranquiliitas, in omni fortuna aequa- 

(i) Carm, iii, 29, 53 seqq. — Epist. i, i, 19, 

(2) Epist, I, 2, 62. 

(3) Carm. 11, 3, i seqq. 

(4) Carm. m, 16, 17. 

(5) Epist. I, 2, 46. 

(6) Carm, 11, 16, 7. 

(7) Ibid., 19. 

(8) Epist. I, II, 27. 

bilis, perfectam pariens felicitatem, ut externis rebus 
parari nequit, ita semel amissa non aliunde quam ex in- 
tima philosophia repetenda est : 

Fervet avaritia miseroque cupidine pectus : 
Sunt verba et voces, quibus hunc lenire dolorem 
Possis et magnam morbi deponere partem. 
Laudis amore tumes : sunt certa piacula, quas te 
Ter pure lecto poterunt recreare libello. 
InviduS; iracundus, iners, vinosus, amator, 
Nemo adeo ferus est, ut non mitescere possit, 
Sl modo culturae patientem commodet aurem (i). 

Mihi temperare non potui quin egregium hunc locum 
de philosophiae in medendis animi morbis efficacitate 
integrum referrem, qui cum sententiarum excellentia tum 
verborum simplicitate accuratissima superare videtur 
quicquid unquam in philosophiae laudem apud veteres 
cantitatum est; quem, opinor, utroque pollice laudave- 
rintcujusvisscholaediscipuli. Illamvero de animi aequa- 
biiitate doctrinam notissimum est adeonon ab Epicureis 
vel Stoicis alienam esse, ut contra simillima prorsus 
praecepta apud utrosque passim legantur (2). 

Neque etiam illud pra^tereundum esse censeo, quod 
Horatius, cum eam sibi effinxisset de moribus discipli- 
nam quam suis aequalibus congruere arbitraretur, tullia- 
nam docendi rationem, vere romanis civibus accommo- 
datam, imitatus est. Is erat Ciceronis amor in patriam, 
ea admiratione pra^stantes romanae civitatis viros prose- 

(i) Epist. I, I, 33 seqq. — Gf. Epist, i, 2, 34 seqq. 

(2) Sen., de Ot, Sap, 3o : « Utraque (secta) ad otium diversa via 
mittit ». — Epist, ad Luc, xcii, 3 : « Quidest beata vita? securitas 
et perpetua tranquillitas ». — Lucret. v, 1116 : 

Quod si quis vera vitam ratione gubernat, 
Divitiae grandes homini sunt, vivere parce 
^quo animo... 

quebatur, ut vel cun) Platonis librum aliquem interpre- 
tandum suscepisset, rejectis mythicis fabulis quibus 
veritaiem adumbrabat graecus auctor, in earum locum 
exempla e Romanorum historiis desumpta sufficeret. 
Ita majores ipsi propriam vitam propriasque virtutes 
nepotibus proponere ad imitandum videbantur ; ita 
romana historia, quasi philosophiae ancilla, facem illi 
praeferebat. Haud negaverim vix fieri potuisse ut in 
carminibusad notanda vitia compositis Horatius domes- 
tica exempla non promeret, praesertim cum se ita ab 
optimo patre formatum dicat, qui vitiorum exemplis 
vitia fugcre assuesceret (i). Cum igitur sui temporis 
avaros, nepotes, heluones nominaiim carpit, ut virtutes 
his vitiis contrarias commendet, satiricum poetam agit. 
Non eadem ratio illorum carminum quibus proprie 
virtutem laudat ad eamque cohortatur. Poterat more 
Stoicorum illum sapientem fingere, qui nusquam reper- 
tus esset; poterat virtutum exempla vel a Graecis sumere : 
verum apud Horatium sapiens nomen habet, et illud 
quidem romanum. Firmitudo stoica in Catone elucet, 
stoica paupertas in Fabricio, stoica jurisjurandi reh'gio 
in Regulo. Quid illud est quod, ubi magnae sapientiae 
exempla proferenda sunt, Horatius nihil fere de Graecis 
notum habere videtur praeter fabulas poetarum scriptis 
quasi consecratas? Nonne quia ipsi haud secus ac Tul- 
lio persuasissimum erat Romanos melius et lautius 
mores et instituta vitae resque domesticas ac familiares 
tueri(2)? Hoc est certe, ut civem vere romanum decuit. 



(i) Sat. I, 4, io3. 

(2) Cic, Tuscul,, I, I. 

philosophari, quando quidem neque ratio a majoribus 
in philosophicis rebus adhibita respuitur neque prae- 
sentium temporum necessiiates omittuntur. 

Verumtamen, postquam propositum assecutus mihi 
videor, missis ambagibus, fatebor timore me teneri ne 
injuriosius cum poeta egerim, dum philosophum ad 
calculos vocarem. Confitenti venia dabitur, praesertim 
cum ejusmodi periculum fuerit quod facilius cerneres 
quam vitares. Non obliviscor Horatium, more poetarum, 
potius philosophorum sententias carminibus inspersisse, 
quam pertractasse philosophiam in abdita rerum aber- 
rantem. Nemo poeta magis philosophus exstitit, semper 
tamen poeta. Hac exceptione cum illo agendum fuit, ne 
severiores essemus, cum, carminibus in universum 
spectatis, esset quod diligentiam et constantiam deside- 
raremus. 

Quicquid illud est, fieri nequit, quin toto in opere 
Horatii philosophiam aliquam agnoscamus, quae, ut 
poetae indolem, ita augusteae aetatis condicionem veris- 
sime et, ut aiunt, ad vivum refert. Medicum dicas qui e 
lectissimis floribus compositiones fccerit, quas sibi utiles 
expertus, amicis fidenter obtulerit. Vix praesentior me- 
dicina, ut illis temporibus, parari potuit. Quod enim 
apud principes illorum temporum viros litteris graecis 
excultos philosophia effecerat, ut scilicet omnis in deos 
fides labefieret, idem apud plebem civilia bella : cum 
omnia odiis et sanguine misceri viderent, omnia humana 
et divina pari contemptu haberi, quomodo fieri poterat, 
ut jampridem infirmior erga deos pietas et religio e 
publicis rxjinis emergeret? Sublata fide, mores pariter, 
ut solet, in pejus abierant. Cum litteratis viris Horatio 

res erat, et cum imperita plebe. Quid faceret? In carmi- 
nibus lyricis, quae quidem in deorum honorem vel mo- 
rum emendationem scribit, plebi suadet ut ad antiquas 
religiones, ad avitos mores revertatur, nec epicureus 
stoice loqui dubitat. Cum vero politiores ejus aetatis viri 
non ii essent qui ad rigidam Stoicorum rationem sese 
componerent, illis eam sapientiam proponit quae nec 
adeo epicurea est ut Stoicos ofiFendat, nec adeo stoica ut 
Epicureos deterreat. Nihil nimis austerum, nihil nimis 
fiuxum, si ad capita doctrina^ respicias, prae se fert 
hujusmodi philosophia, vere pugnantium conciliatrix, 
Epicuri delicias gravitate romana, Zenonis severitatem 
amabili faciiitate temperans. Haud temere eam con- 
tulerunt cum ea sapientia quae ex fabulis nostri 
Fontanii emicat, omnibus parabilis, non ita tamen 
certis finibus circumscripta ut ab omnibus aeque 
intellegatur : legentes, pro ingenii natura et captu, 
quidlibet ex ea haurire possunt, alii excelsius,alii humi- 
lius. Non quod latius ea Horatii cum Fontanio compa- 
ratio pateat; hic enim magis suam quam sui saeculi 
sapientiam proponit, ille vero suam exprimendo, per- 
fectissimam suorum temporum imaginem adumbravit. 
Infelicia profecto tempora, quae ferre nequeant nisi 
faciliorem philosophiam, ut firmis principiis, ita certa 
sanctione destitutam ! Quotiescumque ea communiter 
apud populum aliquem et coli et vigere videtur, in 
promptu est augurari omnia, etsi in praesens florentia, 
mox in ruinam collapsura : vel quo verius dicam, talis 
sapientia primus est labendi gradus; floribus strata via 
est, sed in pra^ceps vergit. 



CONCLUSIO 



Aiebat clarissimus inter Germanos poeta se, cum 
florem eximium adspiceret, properato in manus sumere, 
ejus colorem contemplari atque odore frui, priusquam 
eruditulus quidam harum rerum magister hujus floris 
delicias per partes dissolveret, quo diligentius intimam 
ejus structuram explicaret. Haud multum dissimile in 
crimen incurrimus, qui elegantissimi poetae membra 
discerpserimus, ut arcanam illius ingenii naturam recon- 
ditioremque poesis artem dilucidius perspiceremus. 
Quam culpam, si culpa est, hac unaratione eluemus, si 
quicquid hucusque disputatum est in brevem quamdam 
tabulam referamus, unde suum poetae corpus redeat. 

Principio statuimus Horatium non illorum lyricorum 
amiliae adscribendumesse, qui, neglectis aliorumexem- 
plis, proprii ingenii vigore in carmina erumpant. Cum 
enim lyricum spiritum non sibi deesse quidem, sed me- 
diocritate quadam contineri intellexit, tum quoque ab 
illa consuetudine non recedendum censuit, qua a primis 
inde litterarum latinarum initiis romani scriptores ad 
Graecorum normam suum conformaverant ingenium. 

Igitur, quod alii in unoquoque genere praestiterant, id 
in intacto Romanis lyricae poesis genere tentavit. A 
Graecis sententias plurimas, a Graecis sermonis uberta- 
tem et elegantiam, a Graecis politissimam carminis ar- 
tem doctissimamque metrorum varietatem mutuatus 
est ; utque poeta Mantuanus soliertissima Graecorum 
imitatione romanus Theocritus romanusque Homerus 
exstitit, sic Venusinus meruit ut romanus Archilochus 
et romanus Alca^us diceretur. 

Quam vero provinciam dedita opera sibi delegerat, ita 
ea functus est, ut in Graecorum imitatore nunquam non 
Romanum agnosceres. IUius tamen romanae indolis ves- 
tigia aliter in aliis carminibus impressa apparent, hic 
levius et,ut ita dicam, in superficie tantum,ilh*caltiusad 
imas usque carminis medullas. Quemadmodum enim 
varii fuerunt imitationis gradus, ut ab argumentis grae- 
cis ad argumenta plane romana assurgeret, ita, decres- 
cente graecitatis studio, crevit romani oris spiritus. Non 
desunt carmina, quae nihil nisi res graecas continere 
videantur; in illas tamen noviciae artis primitias, ubi 
totum a graecis exemplaribus Horatium pendere dicas,si 
diligentius introspexeris, romanum poetam a supersti- 
tiosa imitatione liberum invenies, vel in eo saltem quod 
ad severiores leges,romanae gravitati consentaneas, mol- 
liora Graecorum metra redigere studet. Mox certiora 
romani ingenii vestigia deprehendes ; graecis sententiis 
romana vel italica nomina, romanae sententiae, romani- 
que mores intermiscentur, unde tabulam effici intelle- 
gas romanis lineis descriptam, graecis vero coloribus 
depictam. 
, Cum autem propriis viribus fisus argumenta vere 

patria lyrico plectro concinit, non jam ambigitur de 
externo carminis habitu ; paulo abstrusior et difficilior 
oritur quaestio, utrum in argumentis romanis vere roma- 
nus animo et sententiis judicandus sit. Quam quaestio- 
nem ut solveremus, lyrica Horatii carmina inter se vel 
cum Sermonibus contulimus, atque cum aequalium vel 
posterorum testimoniis pensitavimus; cumque intimos 
scriptoris cujusvis sensus et recondita conscientiae alienae 
penetralia scrutantibus non pauca incerta admodum et 
obscura remanere oporteat, ita rem omnem tractare stu- 
duimus, ut certaabincertis discerneremus, indubiisque 
eam statueremus opinionem quae veri simillima videre-» 
tur. Aflfirmare non dubitavimus Horatium, licet natali- 
bus provincialem hominem, non aliter Romam amore 
prosecutum esse, ac si Romanus natus esset; adeo prae- 
teritam ejus gloriam admiratur, praesentibus commodis 
patrocinatur, atque fataliperennitaticonfidit. In politicis 
vero rebus, quantum ex ejus carminibus atque com- 
muni aequalium opinione conjicere licuit, is nobis visus 
est^ qui prudenti ratione ductus potius quam ferventi 
studio abreptus, magis temporum condicioni quam pro- 
priis utilitatibus parens, amici atque admiratoris, non 
adulatoris, partes suscipiens, Augusti laudes ex animo 
cecinisset; ita ut communem suae aetatis sententiam, 
communes, si velis, errores amplexus, neque liberae rei 
publicae oblitus, neque unius imperium perosus, haud 
secus ac Romanorum pars maxima, temporibus non sine 
dignitate cessisse videatur. Quemadmodum autem civis 
mediam quandam inter partes viam inivit, praeteritaeque 
libertiatis memoriam cunvpraesentis imperii studio fovit, 
ita qu^que philbsophus eam sibi sapientiam ex Graecof 

rum scriptis propriaque experientia paravit et aliis pro- 
posuit, quae pugnantia conciliaret^ fluxas Epicuri delicias 
asperioresque Zenonis spinas pariter efifugeret, Epicu- 
reosque et Stoicos supra scholasticorum disputationes 
evectos in humana quadam agendi ratione conjun- 
geret. 

Jam pronum est quid ex dictis sequatur colligere. 
Sollicito Horatii ut et Vergilii Graecos imitandi studio 
factum est ut nova imitationis ratio, et ea quidem docta 
et artificiosa, romanis poetis recluderetur. Etsi lyricis 
carminibus nullam aliam laudem tribueremus, vel eo 
nomine digna essent in quae curiose intueremur. Roma- 
nis acciderat tum ingenii poetici pauperiore vena, tum 
linguae latinae asperitate, ut non aliter quam Graecorum 
imitatione sensim et per gradus ad summum artis fasti- 
gium ascenderent. Quid vero ante augusteam aetatem 
pepererat necessarium illud imitandi studium? Alii, seu 
romanae paupertatis taedio seu graecarum artium admi- 
ratione, velut romani ingenii transfugae, immoderatius 
in graecorum exemplarium imitationem abierant; alii 
patriae gloriae studiosiores, quamvis romana sentire et 
romana loqui afifectarent, non poterant quin romanis 
argumentis graecas sententias velut purpureos pannos 
assuerent. Illis indoles romana ita defecerat, ut praeter 
sermonem nihil fere nisi graecum proderent ; his vero 
ars illa deerat quae transmarina cum patriis apte et 
aequabiliter consociaret : illos haud injuriose Graecos, 
hos bilingues diceres. 

Cum igitur per Latium graecus amnis vel solus, vel 
identidem juxta romanum amnem, discretis aquis, 
fluxisset, restabat ut ex utroque fonte unum flumen effi- 

ceretur ita graeca cum romanis uno alveo volvens, ut ne 
diversam quidem originem suspicari liceret. Augusti 
demum tempore arta illa graecae artis cum romano ingenio 
conjunctio et necessitudo apparuit; ut enim romani 
architecti in templis et theatris exstruendis romanam 
severitatem graecae elegantiae attemperare visi sunt, ita 
Vergilius et Horatius liberah' aeque ac docta imitatione 
poemata arte graeca, spiritu vere romana condiderunt. 
Haud scio an perfectissimam artificii hujus imaginem 
poeta expresserit, cum aliud cogitans ad Maecenatem 
scriberet : 

Vile potabis modicis Sabinum 
Cantharis, Graeca quod ipse testa 
Conditum levi. .. (i) 

Vas ipsum semper graecum est; liquor vero, etsi inter- 
dum ex atticis floribus expressus, ita in poetae substan- 
tiam digestus est, ut romanus videatur. Nemoenim un- 
quam sollertius exercuit artem illam iegendi, quamtanto 
opereLucilio Senecacommendat,ut«lectaconcoquantur 
atque in vires et sanguinem transeant » (2); libentercre- 
diderim Senecae animo, dum hacc scriberet, obversatum 
esse Horatii exemplum; apud quem sententiarum origo 
prima latet, ut solum appareat opus vere horatianum, 
eximia venustateconspicuum, facetiisetgravitate feliciter 
temperatum. lUud fuit imitantis potius quam imitatoris 
opus, nec multum abest quin ea imitandi ratio ad aemu- 
landi studium assurgat. Cum adeolibere scriptoraliquis 
in alienis vestigiis ingreditur, nonne decet eum in illo- 



(i) Carm. i, 20, i. 
(2) Epist, Lxxxiv. 

rum numerum referre, qui proprio ingenio invenire et, 
ut ita dicam, e proprio penu haurire possint (i) ? 

Id tamen non ita accipiendum est, quasi cum iis facia- 
mus, qui praeter modum horatianam artem admirati, 
romanum poetam Graecis parem judicare ausi sunt. 
Poeticam Graecorum virtutem illis fortasse ignorare 
licuit, qui,in graecis litteris hospites,divina illorumopera 
in vernaculos sermones pravetranslata legebant; ex quo 
autem ad ipsa elegantissimae artis monumenta aditus 
patuit, unanimi peritorum judicio comprobatum est, 
ut Parthenona architectis, ita lyricorum opera poetis 
ante oculos obversari, velut perfectissimae pulchritudi- 
nis exemplaria quae semper admirentur, interdum imi- 
tentur, nunquam adaequent. Igitur infra Graecos eam 
sedem teneat Horatius, quam sibi non aequo minus 
quam candido judicio atfectavit, sedeatque 

Proximus hts, longo sed proximus intervallo (2). 

Hoc ipsi erat in votis, cum a Maecenate lyrici vatis 
nomen flagitaret; sed non parum laudi illi lyricae defu- 
turum intellexit, nisi vates vere romanus et esset et 
haberetur. Quamvis multa Graecisdebuerit, tamen affir- 
mare ausim perpaucos exstitisse poetas quorumcarmina 
aeque res praesentes designarent. Cum animo nobiscum 
reputamus in parvo illo carminum volumine non minus 
Italiae quam Romae, morum quam locorum, veteris rei 

(1) Ita de praeclaro Anglorum poeta judicat Guizot : « Milton 
etait de ceux qui imitent quand il leur plait, car ils inventent 
quand ils veulent, et ils inventent mSme en imitant ». (Hist. de la 
civil. en France, 18« le^on.) 

(2) Verg., ^n,, V, 320. 

publicae quam nascentis imperii imaginem cerni, illo- 
rumque temporum animam ibi quodam modo vivere 
ct spirare, non jam miramur quod Horatius monstra- 
retur digito praetereuntium Romanae fidicen lyrae. 

Popularem illam lyrici vatis gloriam bene perspexit 
Ovidius, cum dixit : 

Et tenuit nostras numerosus Horatius aures, 
Dum ferit Ausonia carmina culta lyra (i). 

Vix e vivis sublatuseratHoratius, cuni Grammaticorum 
in scholis tractari, commentariis illustrari, a juventute 
iectitari coeptus est; testatur Juvenalis adeo suis tempo- 
ribus illum scholasticorum manibus tritum, ut 

totus decolor esset 
Flaccus, et haereret nigro fuligo Maroni (2). 

Nonne meruit ut cujus patria studia aemulatus erat, 
illius fortunam apud posterosassequereturPAmboamici, 
ambo Romanas gloriae praecones, ille epico carmine, hic 
lyrico, diversa ratione, sed pari aflfectu Romae imaginem 
depinxerunt; et si Flaccus, quae est lyrici carminis na- 
tura reconditioris artificii et abstrusioris doctrinae 
amantior, minus quam Vergilius popularibus suis ac- 
ceptus est, haud minus certe doctis placuit semper et 
placebit. 

(1) Trist. IV, 10, 49. 

(2) Sat. VII, 226. 

